Sifainah Ithubaaru Hoadha Dheyn Raees Vevadaigennevi Vaudhu Fuhdhije: Mariya - Vaguthu\nދިވެހި ސިފައިންނަށް އިތުބާރާއި އިހްތިރާމް ހޯއްދަވައިދެއްވުމަށް ރައީސް އިބްރާހިމް މުހައްމަދު ސޯލިހް ވެވަޑައިގެންނެވި ވައުދު ފުއްދައި ދެއްވައިފި ކަމަށް ގަބޫލު ކުރައްވާ ކަމަށް ޑިފެންސް މިނިސްޓަރު މާރިޔާ އަހުމަދު ދީދީ މިއަދު ވިދާޅުވެއްޖެއެވެ.\nކޮވިޑް-19 އިން އަރައިގަތުމަށް ކުރާ މަސައްކަތުގައި ސިފައިން އަދާކުރަމުން އަންނަ ދައުރާ ގުޅޭ ގޮތުން ތައްޔާރު ކުރި ވީޑިއޯ ރިޕޯޓު ޓުވީޓު ކުރައްވައި މާރިޔާ ވިދާޅުވީ ރައީސް އިބްރާހިމް މުހައްމަދު ސޯލިހްގެ ވެރިކަމުގައި ސިފައިންނަކީ ރައްޔިތުންގެ އިތުބާރާއި އިހުތިރާމް ލިބިފައިވާ ބަޔަކަށް ހައްދަވާނެ ކަމުގެ ވައުދު ވެވަޑައިގެންނެވި ކަމަށެވެ. މިނިސްޓަރު ވިދާޅުވި ގޮތުގައި އެ ވައުދު އެމަނިކުފާނު ވަނީ ފުއްދަވައިފައެވެ.\nރާއްޖެ އިން ކޮވިޑް-19 އާ ދެކޮޅަށް ކުރަމުންދާ މަސައްކަތުގެ އެންމެ މުހިންމު އެއް ބައިވެރިންނަކީ ދިވެހި ސިފައިންނެވެ. އެގޮތުން ރާއްޖެ އިން ފައްސިވާ މީހުން އެއް ތަނުން އަނެއް ތަނަށް އުފުލުމާއި ކަރަންޓީން ފެސިލިޓީ އާއި އައިސޮލޭޝަން ފެސިލިޓީތައް ހިންގަނީ ސިފައިންގެ ބެލުމުގެ ދަށުންނެވެ.\nކޮވިޑް-19 އަށް ފަރުވާ ދިނުމަށް ހާއްސަކޮށްގެން ހުޅުމާލޭގައި ހަދާފައިވާ މެޑިކަލް ފެސިލިޓީގެ މަސައްކަތުގައި ވެސް އިސްކޮށް އުޅުނީ ސިފައިންނެވެ. އަދި ސިއްހީ ބައެއް ވަސީލަތްތައް އުފުލުމުގައި އެންމެ މުހިންމު ރޯލެއް އަދާކުރަމުން އަންނަ އެއް ބަޔަކީ ވެސް ސިފައިންނެވެ.\nކޮވިޑް-19 އަށް 40 އަށް ވުރެ ގިނަ ސިފައިން ފައްސިވެ، ސިފައިންގެ ގިނަ ބަޔަކު ވަނީ ކަރަންޓީނު ވެސް ކުރަން ޖެހިފައެވެ. އެ ހުރިހާ ގޮންޖެހުމަކާ އެކުގައި ވެސް ސިފައިން ކުރަމުން އަންނަ ބުރަ މަސައްކަތަށް އެތައް ބައެއްގެ ތައުރީފް ވަނީ ލިބިފައެވެ.\nވީޑިއޯ ރިޕޯޓުގައި ޗީފް އޮފް ޑިފެންސް ފޯސް މޭޖަ ޖެނެރަލް އަބްދުﷲ ޝަމާލް ވަނީ މާލޭގެ އިތުރުން ސިފައިންގެ އޭރިއާ ކޮމާންޑުތަކުން ވެސް ވަރުބަލިކަމެއް ނެތި މަސައްކަތް ކުރަމުންދާ ކަމަށް ވިދާޅުވެފައެވެ. އަދި ސިފައިން އެންމެ ފަހު މީހާއާ ޖެހެން ދެން ކިތަންމެ ބޮޑު ގުރުބާނީއެއް ވެސް ދިވެހި ރައްޔިތުންނަށް ވުމަށް ތައްޔާރަށް ތިބި ކަމަށް ވެސް ޝަމާލް ވިދާޅުވިއެވެ.\nމެއި 29, 2020 14:36\nއެމީހުންވެސް ހުވަޔައް އިހްތިރާމް ކުރަންޏާ މިހާރު މިއޮތް ސަރުކާރު ބަދަލްކުރަން މަޖުބޫރުވާނެ.\nމެއި 29, 2020 17:33\nއަނހާ! ކީކޭ ތިކިޔުއްވަނީ. ކަލޭމެން އަބަދު ބަޣާވާތް ނުކުރެވިގެންދޯ އުޅެނީ. ނިކަން ދެވިހިފާ ކަމެކޯ އެއީ. ތައިލޭންޑް މީހުން ބުނީ.\nސިފައިން ކުރާ ބުރަ މަސައްކަތަކީ ކުރިންސުރެ އެމީހުންގެ ރޫޓިންގ ގައި ކުރަމުންދާ ކަންކަން. މިސަރުކާރުން ސިފައިންނަށް ކޮށްދިން އާކަމެއް ފަހަގަކޮށްލަދީފަ ތިހެން ބުނެލިނަމަ ރަނގަޅުވީސް. އޮގަސްޓް 12-13 އާއި ގުޅިގެން ޤައުމު ކުއްލި ހާލަތުގައި އޮތް ވަގުތުތަކުގައި ވާރޭވެހި މާލޭގައި ފެންބޮޑުވެގެން ގޭގޭދޮރުމަތީގަ ވެލިބަސްތާ ޖައްސައިދީ ގޭތެރެއިން ޕަމްޕުންނާއި ބާލިދީއިން ފެންހިއްކައިދޭން ދިޔައިން. އެދުވަސްވަރު ސިފައިންނަށް އެންމެ ފުރައްސާރަކޮށް އުޅުނު ތި ޕާރޓީގެ އެކްޓިވިސްޓުންގެ ގޭގޭގަވެސް އެކަންކަން ކުރަންޖެހުނު. އެދުވަހު އެމީހުން ދެރަވެފަ ނޫނީ ދެރަވަކަމަށް ހެދިފަ ބުނިއަޑު އިވުނު ތިމަންނަމެން އެވަރަށް ޖެއްސުންކޮށް ހަދާއިރުވެސް ސިފައިން މިގެއަށް މިކަންތައްކޮށްދިންއިރު ތިބީ ހަމަ ހެވިފައޭ. ހީވަނީ އެމީހުންނަށް އަހަރުމެން ކަން ނޭނގިގެން އުޅޭހެންނޭ.\nމެއި 29, 2020 14:46\nރައްޔިތުންނަށް ޚިދުމަތް ކުރަން ޖެހެނީ ސިފައިން ގެއަށް ވަނީމަ. ޑަކްޓަރުންނަށް ފްރަންޓުގަ މަސައްކަތް ކުރަންޖެހެނީ ޑަކްޓަރުކަން ކިޔެވީމަ. ފުލުހުންނަށް ޚިދުމަތް ކުރަން ޖެހެނީ ފުލުހަކަށްވީމަ. މީގެން ކޮންމެކަމަކީވެސް އެމީހެއްގެ އަމިއްލަ އިޚްތިޔާރުގަ ކުރާކަމެއް. މީހަކު ގަދަކަމުންތަ ޑޮކްޓަރުކަން ކިޔަވައިދިނީ. ކިޔެވި އިރުވެސް އެނގޭނެ ތިމާ މަސައްކަތް ކުަރަންޖެހޭނީ ހޮސްޕިޓަލުގަ ކަން. ބަލިމީހުން ކައިރީގަ އުޅެންޖެހޭނެކަން. ދެން ކޮން ތެލެއްތަ މިޖަހަނީ އަބަދު އަބަދު.\nމެއި 29, 2020 14:53\nތި ވައުދު އޮތީ 17/11/2018 ގެ ހުވާކުރުމަށް ފަހު ފުދި ނިފަ ތިބާއި ގަނޑު ވެރިކަމުގަނެތީ ވިއްޔާ ސިފާއިންނެ ފުލުހުން ނެއް ކޯޓްޔަކެއް މިނިވަން މުއައްސަސާތަކެއް ޖޭއެއްސީ އެއް ކަމަކުނުދޭ މިހާރު ހުރިހާ އެއްޗެއް އަންބޮނޑިޔަށް ލެވުނީމަ ހުރިހާ ވައުދެއް ފުދިނިމުނީ\nމެއި 29, 2020 15:01\nކޮން އިތުބާރެކޭ ކިޔާކަށް.. އެމީހުނަށް އިތުބާރު ނުކޮށް ވަގަށް ގޮވާ ބާގީންނަށް ގޮވި ބަޔަކީ ވެސް ތީ. މަނީ މަނީ ޔޭސް ސަރ އޭ ގޮވާ ގޮޅާ ފޯރސްގެ ނަމުން ނަންދީ އެމީހުންގެ ވާޖިބަށް ހުރަސް އަޅާ އެމީހުނަށް އަނިޔާ ދީ ހެދި ބަޔަކީ ވެސް ތީ.. މިހާރު ދެން ތިޔަކަހަލަ ވާހަކަ ބޮޑުރިޔާ މެން ދެއްކީމަ އަހަރެމެން ކައިރިއަށް އަންނަނީ ހިނި. ސިފައިންނަށް ކަމެއް ކޮށްނުދެވޭ ތާނގަ އެމީހުންގެ ދިފާއުގައި ތިވަރު ބުނެލުމަކީ ވެސް ބޮޑުރިޔާއަށް ކުރެވުނު ވަރަށް ރަގަޅު ކަމެއް. ބޮޑުރިޔާ އަކީ މިހާތަނަށް ޑިފެންސާއި ޙަވާލުވި އެންމެ ނާޤާބިލް މިނިސްޓަރު. ބާޣީ އަމީން ފައިސަލް ވެސް ބޮޑުރިޔަލަށް ވުރެ ރަގަޅު.\nމެއި 29, 2020 15:05\nޖޯކް އޮފް ދަ މިލޭނިއަމް! ސިފައިންނަށް ދިވެހިން އިތުބާރުކުރޭ! ސިފައިންނާ ޖެހިގަނެގެންއުޅޭ މީހާ މިއަދު ތިހުރީ އެމީހުންގެ ބޮޑަކަށް! އިތުބާރު ހޯދަންވެގެންތަ އެމީހުންގެ ޕެރޭޑަށް ވަދެ އަވަރުރާނަގޮވަމުން ދުވުނީ!\nމެއި 29, 2020 15:23\nކަހެރުވަ ކޭ ނު ކިޔާ\nމެއި 29, 2020 15:28\nމެއި 29, 2020 15:29\nހަހަހަހާ! އެހެންތޯ؟ ކޮބައިތޯ ކަމެއްދިމާވާއިރަށް ފިލާ ފިނދަނަތައް. ހަހަހަ!\nމެއި 29, 2020 16:44\nލަދެއް ހަޔާތެއް ނެތެއްނު ސިފައިންގެ ގަޔަށްބޮލަށްއަރާ މައިންބަފައިންނަށްގޮވާ ދޮޅިދަށަށް އަތްލާ މަލާމާތްކޮށް ފުރައްސާރަކޮށްހަދާފަ ސިފަިންނޭކިޔާފަ އަނގަ ހުޅުވަން ލަދުނުގަނޭދޯ ހިސާބަށްވުރެ ލަދުހަޔާތް ކުޑަވިޔަސް ތިދެން ބޮޑުވަރު ސިފައިންނަށްކުރި ޖެއްސުމާ ފުރައްސާރައިގެ ބަދަލުގަ ސިފައިގެ ވަޒީރިކަން ވެދުންކުރީ ޤާނޫނު އަސާސީއަށް ފައިން އަރާ ހަމައެއް ލަމައެއްނެތް\nމެއި 29, 2020 17:34\nދިވެހި ސިފައިންނަށް އިތުބާރާއި އިހްތިރާމް ހޯއްދަވައިދެއްވުމަށް ރައީސް އިބްރާހިމް މުހައްމަދު ސޯލިހް ވައުދެއް ވާންޖެހޭކަމަށް އަޅުގަނޑުވެސް ޤަބޫލުކުރަން. އެއީ ދިވެހި ރައްޔިތުން ސިފައިންނަށް ކުރައްވާ އިހްތިރާމް ބަލިކަށިކޮށް ލުމަށްޓަކައި އެ.ޑީ.ޕީ އިދިކޮޅުގައި އޮންނައިރުދަނީ ވަރަށް ބޮޑުމަސައްކަތްތަކެއްކުރަމުން. ކޮންމެ ރެއަކު އެމް.ޑީޕީ ލޮލޮފިޔަ ޖަހާނީވެސް މަނީ މަނީ ޔެސްސަރ ގޮވަމުންކަން ދިވެހި ފުލުހުންނަށްވެސް މަލާމާތް ރައްދުކުރަމުން ކަން ތާރީޚު ހެކިދޭ. އެމް.ޑީ ޕީ މީހުން ގެތެރެއިން ބައެއްމީހުން ފިޔަވާ ގިނަ ބަޔަކު ދިވެހި ސިފައިންނަށް އަދުބުވެސް އިޙްތިރާމްކުރޭ. އަޅުގަނޑު އޭރުވެސް ދިވެހިސިފައިންނަށް މިއަދުވެސް އިޙްތިރާމްކޮށް ސެލިއުޓްކުރަން. އަދި މިނިސްޓަރ މާރިޔާދީދީ މިއަދު ދިވެހި ސިފައިންގެ ސެލިއުޓަށް އިޙްތިރާމްކުރައްވާތަން ފެނުމާއެކު އަޅުގަނޑު ނުހަނު އުފާވޭ. ތިޔައީ މަރުވުމުގެކުރީން ދެކެންބޭނުންވިދުވަހެއް. އަދި ވެސް ދެކެންބޭނުން ދެތިންދުވަސް އެބަތޮތް. ސުކުރިއްޔާ މިނިސްޓަރ\nމެއި 29, 2020 18:11\nކޮންކަމެއްތަ ސިފައިންނަށް ކިނބޫ ސަރުކާރުން ކޮށްދިނީ. ކުރިކަމަކީ އިންޑިޔާ ގެ ބޭހެއް އައްޑޫ ގައި އަޅާ ދިވެހިސިފައިން ބާކީކުރީ ދެންއިތުބާރު މާރިޔާމެން ކުރަނީ އިންޑިޔާ ގެ ސިފައިންނަށް ނޫންތޯ ހެލިކޮޕްޓަރު ގަވެސް ރާއްޖޭ ގެ ސިފައިންނަށް އަތްނުލެވޭ\nމެއި 29, 2020 18:53\nމިހާރު މާ ސިފައިން ވެގެން ތިއުޅެނީ ވެރިކަމުގަ ތިބީމަ. ވެރިކަން ވެއްޓުނީމަ އެއީ ގޮޅާބޯ. މިހަގީގަތް ބަދަލްކުރަން ނޫޅުއްވާ މާރިޔާ\nމެއި 29, 2020 18:55\nބަލަ މާރިޔާ ދިވެހިރައްޔިތުންނެއް ނޫޅޭޔޭ އެއްއިރެއްގައިވެސް ފުލުހުންނާއި ސިފައިންގެ އިތުބާރުނެތިގެނެއް. އިތުބާރު ނެތިގެން ފުލުންނަށާއި ސިފައިންނަށް ތަޅާނެކުދިންހޯދީ ރީދޫކުދިންނާއި އަންނިނޫންތޯ ދެން ކޮސްނުގޮވާ\nމެއި 29, 2020 19:28\nސިފައިންނަކީ ވަރައް ޑިސިޕްލިންބަޔެއް އެދުވަހުކަމަނާ އެމީހުނާދިމާލައް އެހާއެއްޗެހިގޮވިއިރުވެސް ހަމަހެވިފަ ބަލަހައްޓައިގެން ތިބީނޫންތޯ މިއަދުތިޔަވާހަކަދެއްކީމަވެސް އެމީހުން ހަތްޖަހާނެ ނަމަވެސް ކަމަނާއައް އެމީހުންވެސް ފުލުހުންވެސް މާފެއްނުކުރާނެ.\nމާރިޔާ އެއްޗެއް ބުނެވެން ނެތްބަޔަކު އެއްޗެކޭ ނުބުނެތިބިއްޔާ ތަންކޮޅެއް މީހުން ބަވާލެއްކުޑަވާނެދޯ\nމެއި 29, 2020 20:30\nމާދަމާވެސް ވެރިކަން ވެއްޓޭއިރަށް އިތުބާރު ފެންނާނެ\nމެއި 29, 2020 21:24\nނާހަމަތެދެއްތަ؟ ކޮން ވަޢުދެއްތަ ރައީސް ވެފައިވަނީ. ސިފައިން އެއުޅެނީ ގިނަމީހުން ބޮޑުއަގުގަ ތަންތަން ކުއްޔަށް ހިފައިގެން. ސިފައިންގެ އަދި ފުލުހުންގެ ފުލެޓްތައް އެހުރީ ބިމުއަޑިއަށް ފައިބާގޮތަށް. އިބޫގެ ވަޢުދެއް ވެރިކަމުގެ އެއް އަހަރުތެރޭ ފުލެޓްތަކަށް ވެއްދުން. އަދިވެސް އެއް އަހަރު ނުވާތީ ހަމަ ހުރިގޮތަށަ ހުރީ. މިހާވަރަށް ދެން އިތުބާރު ދެމެހެއްޓޭނީ. ކަލޭމެންތީ ތިޔަހެން ހޮޅިއަނގަތަޅަން ތިބޭ ބޯކާބައެއް.\nމެއި 29, 2020 21:49\nބަލަ ރީނދޫމީހުނެއް ނޫތަ ދިވެހިސިފައިން ކުރިމަތީގައި ޖަނަވާރު ތަކެއްހެން ކުރިބައްދައި ދޮޅިދަށަށް އަތްބާނައި މަގުމަތީގައި ހަޔާތް ގިރިގެ ތެޅުނީ ކޮންބަ އެއްތަ ބަލަ ސިފައިން ގެހިތްވަރަކީ އިބޫގެ ވަޢުދަވާންވީ ކީއްވެ ކޮބާ ފުރަތަމަ 100 ދުވަހުން ފުއްދަން ބުނިވައުދުތައް އަދި 100 ވުދަސްނުވަނީތަ ޖަނަވާރުން ނާއި އިންސާނުންގެ ހުރިތަފާ ތުފެންނާނެ އެމްޑީޕީގެ މަގުމަތީ ޕެރޭޑް ބަލާލީމަ ކޮބާ ލާދީނީ ރިޕޯޓް ނެރުނު ބައިގަނޑު އެކަމުން ވެސްއެނގިގެން ދަނީ ތިމާމެންގެ ނުކުޅެދުން ތެރިކަން ހުރިމިންވަރު ހުނދުތިމާ ދިވެހިރާއްޖޭގެ ޤާނޫނު އަސާސީމައްޗަށް ފައިން އަރާހުރި މަންޒަރުން ވެސް ތިމާގެ ފެންވަރަކީ ކޮބައިކަން ރައްޔަތުނަށް އޮތީ އެނގިފަ ތިމާމެން ތިކަމަށް ކުފޫހަމަނުވާ ކަން ވަރަށްސާފު ދެންކޮށް ވަޢުދެއް ފުއްދޭނީ އަނގަ އޮތީޔަކާ ކާޅެއް ނުކާނެ!\nމެއި 29, 2020 21:54\nއަދިކިރިޔާދޯ ކަލެއަށް ސިފައިންގެ ކުޅަދާނަ ކަން ތިފެނުނީ ގުއި ގުއި ނުދެކޭ ކާޅަށް ގުއި ގުއި ފެނުނީމަ ތިހެންވެސް ވާނެ!\nމެއި 29, 2020 22:06\nމާރިޔާއެވެ. އަޅެ ލަދެއް ނުގަނޭ ހެއްޔްވެ؟\nމެއި 29, 2020 22:24\nއެއް އި ރެއްގަ ވެސް ސިފައިންގެ އިތުބާ ރެއް ނުގެއްލޭ އަހަރ ރުމެން ނަކަށް


Lafaa kuri Minvarahvure Rasmee Reserve Ithuru Vehjje – Iru\nލަފާކުރި މިންވަރަށްވުރެ ރަސްމީ ރިޒާވް އިތުރުވެއްޖެ\nލަހޫ· 31 ޑިސެންބަރު 2019\nރާއްޖޭގެ ރަސްމީ ރިޒާވް 752 މިލިއަން ޑޮލަރަށް އަރާފައިވާކަމަށް މޯލްޑިވްސް މަނިޓަރީ އޮތޯރިޓީން ހާމަކުރައްވައިފިއެވެ.\nދިވެހިރާއްޖޭގެ މަރުކަޒީ ބެންކު، އެމްއެމްއޭއިން ވިދާޅުވީ މިއީ ރަސްމީ ރިޒާވް އިތުރުވާނޭކަމަށް ލަފާކުރި ވަރަށްވުރެ އިތުރު އަދަދެއް ކަމަށެވެ. ސަރުކާރުން ކުރިން ލަފާކުރީ މިއަހަރުގެ ނިޔަލަށް ރަސްމީ ރިޒާވްގައި ހުންނާނީ 635 މިލިއަން ޔޫއެސް ޑޮލަރުކަމަށެވެ. ނަމަވެސް އަހަރު ނިމުނުއިރު ރަސްމީ ރިޒާވް 752 މިލިއަން ޑޮލަރަށް އިތުރުވެފައިވާއިރު، މިއީ ކުރިން ލަފާކުރި އަދަދަށްވުރެ 117 މިލިއަން ޑޮލަރު އިތުރު އަދަދެކެވެ.\nރާއްޖޭގެ ރަސްމީ ރިޒާވް ރަނގަޅުވެފައިވާ މައިގަނޑު އެއް ސަބަބަކީ ފަތުރުވެރިކަމުން ލިބުނު އާމްދަނީ އިތުރުވެ، އިގްތިސާދީ ދުވެއްޔަށް ލިބުނު ކުރިއެރުމުންކަމަށް އެމްއެމްއޭއިން މަޢުލޫމާތުދެއްވައެވެ.\nއެމްއެމްއޭއިން ލަފާކުރާ ގޮތުގައި އަންނަ އަހަރު ރާއްޖޭގެ ރަސްމީ ރިޒާވް 863 މިލިއަން ޑޮލަރަށް އިތުރުވާނެއެވެ. އަންނަ އަހަރުގެ ރަސްމީ ރިޒާވް އިތުރުވާނެ ކަމަށް ބެލެވޭ މައިގަނޑު ސަބަބުތަކުގެ ތެރޭގައި ފަތުރުވެރިކަމުގެ ސިނާއަތާއި އިމާރަތްކުރުމުގެ ސިނާއަތް ކުރިއެރުން ހިމެނޭ ކަމަށް އެމްއެމްއޭ އިން ބުނެއެވެ.\nއެގޮތުން އަންނަ އަހަރު ފަތުރުވެރިކަމުގެ ސިނާއަތުގެ ކުރިއެރުން ހުންނާނެކަމަށް ބެލެވެނީ 9.6 އިންސައްތައިގައި ކަމަށްވާއިރު އަންނަ އަހަރު ސަރުކާރުން ހިންގުމަށް ހަމަޖެހިފައިވާ އުމްރާނީ ތަރައްގީގެ މަޝްރޫއުތަކާއެކު އިމާރާތްކުރުމުގެ ދާއިރާ 9.3 އިންސައްތަ ކުރިއަރާނެ ކަމަށް އެމްއެމްއޭ އިން ލަފާކުރެއެވެ.


Youth City Futsal Mubaaraathuge3Vana Burah6Team Eh Dhathuru Kohfi - Vaguthu\nކޮވިޑް-19: ދެވަނަ ފަހަރަށް ފިޔަވަޅުތައް ހަރުކަށި ކުރިތާ ދެހަފްތާ، ފައްސިވުން މަދެއް ނޫން! -5ގަޑިއިރު ކުރިން\nޔޫތް ސިޓީ ފުޓްސަލް މުބާރާތުގެ3ވަނަ ބުރަށް ހަ ޓީމެއް ދަތުރުކޮށްފި\nރޭގެ މެޗުން މޮޅުވި އެފްސީ ދާއެޅުމުގެ އަލީ ހާފިޒް މޮޅު ކުޅުންތެރިއާގެ އިނާމް ލިބިގަންނަނީ\nޔޫތު ސިޓީ ފުޓްސަލް ކަޕްގެ ފިރިހެން ޑިވިޝަންގެ ތިންވަނަ ބުރަށް ހަ ޓީމެއް ދަތުރުކޮށްފިއެވެ.\nމުބާރާތުގެ ފިރިހެން ޑިވިޝަންގައި ބައިވެރިވި 120 ޓީމުގެ މެދުގައި ކުޅެވުނު ފުރަތަމަ ބުރަށްފަހު، ދެވަނަ ބުރަށް ދަތުރުކުރި 60 ޓީމުގެ މެދުގައި ކުޅެންޖެހޭ ދެވަނަ ބުރުގެ މެޗުތައް ރޭ ވަނީ ފަށާފައެވެ. އެގޮތުން މުބާރާތުގެ ފިރިހެން ބައިގެ ދެވަނަ ބުރުގެ ހަމެޗެއް ރޭ ވަނީ ކުޅެފައެވެ.\nރޭ ކުޅުނު ފުރަތަމަ މެޗުގައި ވާދަކުރި ޑެސްޕަރާޑޯ އެފްސީގެ މައްޗަށް 1-0 ގެ ނަތީޖާއިން އެޗްއެފްސީ ކުރިހޯދިއިރު، އެސްއީއެސް އެފްސީގެ މައްޗަށް 4-1 ގެ ނަތީޖާއިން ގަދަވެ އެފްސީ ވަކަރުގެވެސް ވަނީ3ވަނަ ބުރުން ފުރުސަތު ހޯދާފައެވެ. އަދި މައްޗަންގޮޅި ޒުވާނުންގެ ގުޅުމުން ވަނީ 7-0 ގެ ތަފާތު ބޮޑު ނަތީޖާއިން ޕްރޯ ފްރެންޑްސް ބަލިކުރުމަށްފަހު3ވަނަ ބުރުގެ ޖާގައެއް ކަށަވަރުކޮށްފައެވެ.\nރޭ ކުރިއަށްދިޔަ އިތުރު މެޗުތަކުގެ ތެރެއިން ފޯރިގަދަ ކުޅުމަކަށްފަހު 6-4 ގެ ނަތީޖާއަކުން ނިއު ލައިފް ބަލި ކުރުމަށްފަހު، އެފްސީ ދާއެޅުމުން ޓީމް ތިން ވަނަ ބުރުގެ ޖާގަ ހޯދިއިރު، ސްޕޯޓިން އަޒިއޯން ވަނީ 3-2 ގެ ނަތީޖާއިން ކެޓީ ބަލިކޮށްފައެވެ.\nފިރިހެން 120 ޓީމާއި އަންހެން 16 ޓީމު ވާދަކުރާ ޔޫތް ސިޓީ ފުޓްސަލް މުބާރާތުގެ ފިރިހެން ޑިވިޝަން މެޗުތަކުގެ ކުޅުން ކުރިއަށް ދަނީ ނޮކްއައުޓް އުސޫލުންނެވެ. އަދި އަންހެން ޑިވިޝަން ކުރިއަށް ދަނީ ހަތަރު ގްރޫޕަކަށް ބަހާލައިގެން، ގްރޫޕް ސްޓޭޖް މެޗުތައް ނިމުމުން އެންމެ ކުރީގައި އޮންނަ ދެ ޓީމު ކުއާޓާ ފައިނަލަށް ދަތުރުކުރާ ގޮތަށެވެ.\nފިރިހެން އަދި އަންހެން ޑިވިޝަނުގެ ޗެމްޕިއަން ޓީމަށް 100,000 ރުފިޔާ، ރަނަރަޕް ޓީމަށް 50,000 ރުފިޔާ އަދި ފެއާޕްލޭ ޓީމަށް 25,000 ރުފިޔާ ހުށަހަޅާފައިވާ ޔޫތް ސިޓީ ފުޓްސަލް މުބާރާތަކީ މިހާތަނަށް އެންމެ ގިނަ ޓީމް ވާދަކުރާ އަދި މިހާތަނަށް ރާއްޖޭގައި ބޭއްވޭ އެންމެ ބޮޑު ފުޓްސަލް މުބާރާތެވެ.


Moderna Aai Pfizer Vaccine Jahaa Baeh Meehunge Gain Leyge Unikameh Fennanee - Vaguthu\nމޮޑާނާ އާއި ފައިޒާ ވެކްސިން ޖަހާ ބައެއް މީހުންގެ ގައިން ލޭގެ އުނިކަމެއް ފެންނަނީ\nމޮޑާނާ އާއި ފައިޒާ ވެކްސިން ޖަހާ ބައެއް މީހުންގެ ގައިން ލޭގެ އުނި ކަމެއް ފެންނަ ކަމަށް ރިޕޯޓްތަކުން ދައްކައިފިއެވެ.\nއާރުޓީ ނޫހުގައި ޝާއިއުކުރި ލިޔުމެއްގައިވާ ގޮތުން ފައިޒާ އާއި މޮޑާނާ ވެކްސިން ޖެހި 36 މީހުންނަށް ވުރެ ގިނަ މީހުންގެ ގައިން ލޭގެ އުނިކަމެއް ވަނީ ފެންނަން ފަށައިފައެވެ. މިއީ ދިފާއީ ނިޒާމް ބަލިކޮށްލާ އުނި ކަމަކަށްވާ އިރު މިއީ މަދުން ނޫނީ ނުފެންނަ ބާވަތުގެ ޑިސްއޯޑާ އެއް ކަމަށް އެ ނޫހުގައި ވަނީ ރިޕޯޓްކޮށްފައެވެ.\nއަދި މި ބާވަތުގެ އުނިކަމުގެ އަސަރު ލެއަށް ކުރާކަން ރިޕޯޓްތަކުން ހާމަވާ ކަމަށް ވެސް އެ ލިޔުމުގައިވެއެވެ. އަދި މި އުނިކަމުގައި ބަލި މީހަކު މަރުވެފައި ވާތީ އެއީ ވެކްސިންގެ ސަބަބުން ވީކަމެއް ކަމަށް ބެލުމުުގެ ފުރުސަތު އޮތްކަން ފާހަގަކުރެވެއެވެ.\nވެކްސިން ޖެހުމަށް ފަހު ދިމާވި ލޭގެ އުނިކަމެއްގެ ސަބަބުން މަރުވެފައި ވަނީ އޮބްސްޓެޓްރިޝިއަން-ގައިނޮކޮލޮޖިސްޓް ޑރ.ޖޯޖީ މައިކެލްއެވެ. އޭނާ މަރުވީ ސިކުނޑި އަށް ލިބުނު ގެއްމަކާ ގުޅިގެންނެވެ. އޭނާ މަރުވީ ފައިޒާ ވެކްސިން ޖެހިތާ ދެ ހަފްތާ ފަހުންނެވެ. އޭނާ ގަޔަށް ވެކްސިން ޖެހި ފުން އިމިއުން ޓްރޮޮމޮބޮސިޓޮޕޭނިއާ ކިޔާ ލޭގެ ޑިސްއޯޑަރ ނުވަތަ ލޭގެ އުނިކަމެއް މެދުވެރިވިއެވެ.\nނިއުޔޯކް ޓައިމްސްގައި ރިޕޯޓްކޮށްފައިވާ ގޮތުން މި ވެކްސިންތައް ޖަހާ އެހެން މީހުން ވެސް ދަނީ މިފަަދަ އުނދަގޫތައް ދިމާވާކަން ރިޕޯޓްކުރަމުންނެވެ.\nއިމިއުން ތްރޮމޮބޮސިޓޮޕޭނިއާ އަކީ މަދުން ނޫނީ ނުފެންނަ ހާލަތެކެވެ. އެމެރިކާގައި މި ހާލަތު ދިމާވެފައި ވަނީ 50،000 މީހުންނަށެވެ. މިއީ ހަށިގަނޑުގެ ދިފާއީ ނިޒާމް ބަލިކޮށްލާ، ލޭ ގަނޑުވުމަށް މެދުވެރިވާ ހާލަތެކެވެ. އޭގެ ސަބަބުން ހަށިގަނޑުގެ އެތެރެ އާއި ބޭރު ފާރުވާަން މެދުވެރިވެއެވެ. ބަލާބެލުމަށް އެ ފާރުތައް ފުަތަމަ ފެންނަނީ ފިތްގަނޑުތަކެއްގެ ސިފައިގައެވެ.\nމި ހާލަތު ދިމާވާ ބައެއް އަންހެނުންނަށް ހައިޟުގެ ބޭރުން ގިނައިން ލޭ އައުމަށް މެދުވެރިވާކަން ރިޕޯޓްތަކުން ފާހަގަވެއެވެ. އަދި ބައެއް މީހުންގެ އަނގަ އިން ލޭ އަންނަ މައްސަލަ ވެސް ވަނީ ދިމާވެފައެވެ.\nފެބުރުއަރީ 11, 2021 11:45\nރަޝިއާ ނޫހުން ނުލިޔާނެ ދޯ އިނގިރޭސީން ނަކަށް ހެޔޮ އެއްޗެއް..ސިޔާސީ ގޭހުގަ ޖެހިގެން ތިބޭ....\nފެބުރުއަރީ 11, 2021 14:04\nއޮކްސްފޯޑް އިންޑިއާ ވެކްސިންގެ ސައިޑް އިފެކްޓްސް ލިޔުން މަނާކޮށްފައި އޮތީތޯ. މީޑިއާ ވަރަށް ބޮޑަށް ކޮންޓްރޯލް ކޮށްލައިގެން އުޅޭކަން ރައްޔިތުންނަށް އެނގޭ.\nފެބުރުއަރީ 11, 2021 14:37\nފެބުރުއަރީ 11, 2021 14:44\nވެކްސިނެއް ބާޒާރަށް ނެރެނީ ދިގުމުއްދަތެެއްގެ ޓެސްޓްތަކަކަށްފހު. އަވަސްއަރުވާލަިގެން އިންސާނުންނަށް މިދޭ ވެކްސިންގެ ސައިޑްއެފެންޓްސް ގިނަދުވަހުން ދިމާވާނީ ކޮންކަހަލަ މައްސަލަ ތަކެއް ކަމެއްވެސް ނޭންގެ. ރައްކާތެރީ މިހާލުގަ އެއްވެސް ވެކްސިނެއް އަމިއްލަ ހަށިގަނޑަށް ނުޖެހުން.\nފެބުރުއަރީ 11, 2021 16:15\nމިކަހަލަ ދޮގު ހަބަރު ނުފަތުރަން އިލްތިމާސްކުރަން!\nފެބުރުއަރީ 11, 2021 16:18\nކޮވިޑް ވައިރަސް އަާ ފައިޓް ކުރިޔަސް އަނެއް ފަންސާސް ސައިޑް އިފެކްޓާ ނުރައްކާތައް ހުނންާނެ\nމީތި ޖެހުން މަޖްބޫރު ކޮށްގެން ނުވާނެ


Male' in Doctor inge Team eh Villingiyyah | Jazeera\tމާލެއިން ޑޮކްޓަރުންގެ ޓީމެއް ވިލިނގިއްޔަށް - Jazeera\nމާލެއިން ޑޮކްޓަރުންގެ ޓީމެއް ވިލިނގިއްޔަށް\nޢަލީ ސަމާހު January 17, 2021 204 views0\nގއ. ދެއްވަދޫ ކްލަސްޓާއިން ޕޮޒިޓިވްވި މީހުންގެ ތެރެއިން ވިލިނގިލީ ގައި ހުންނަ ކޮވިޑް-19 ފެސިލިޓީ ގައި ފަރުވާ ހޯދަމުންދާ މީހުންގެ ހާލު އިތުރަށް މޮނިޓަރ ކުރަން މިއަދު މާލެއިން ޓީމެއް އެ ރަށަށް ދާ ގޮތަށް ހަމަޖެހިއްޖެއެވެ.\nވިލިނގިލި ކޮވިޑް ފެސިލިޓީގައި 8 މީހަކަށް ދަނީ ފަރުވާދެމުންނެވެ. އެއީ ދެއްވަދޫގެ ހަ މީހަކާއި ދާންދޫގެ ދެ މީހުންނެވެ. އޭގެ ތެރޭގައި ހައިރިސްކު ކެޓަގަރީ ގައި ހިމެނޭ އުމުރުން 79 އަހަރުގެ ފިރިހެނަކާއި 58 އަހަރުގެ ފިރިހެނަކު ހިމެނެއެވެ. ކުރިން ހަމަޖެހިފައި އޮތީ އިތުރު ފަރުވާއަށް މި ދެމީހުން މާލެ ގެނައުމަށެވެ.\n''ޖަޒީރާ'' އަށް މައުލޫމާތު ދެއްވަމުން ދެއްވަދޫ ކައުންސިލްގެ ރައީސް އިބްރާހީމް ތައުފީގް ވިދާޅުވީ، ޑޮކްޓަރުންގެ ޓީމުން ވިލިނގިއްޔަށް ކުރާ ދަތުރުގައި އެ ތަނުގައި ފަރުވާ ހޯދަމުންދާ ހައިރިސްކު މީހުންގެ އިތުރުން ބާކީ ތިބި މީހުންގެ ހާލަތު ބަލައި އިތުރު ފަރުވާ އަށް އެމީހުން މާލެ ގެންނަން ޖެހޭތޯ ބަލާނެ ކަމަށެވެ.\nދެއްވަދޫ ކްލަސްޓާގެ ތެރެއިން ހުވަދޫ އަތޮޅުގެ އެހެނިހެން ރަށްތަކުން ވަނީ ކޭސްތައް ފެނިފައެވެ. އެޗްއީއޯސީން ބުނީ، ކްލަސްޓާއާ ގުޅިގެން ކޮންޓެކްޓް ޓްރޭސިންގެ ތެރެއިން ކޮންޓެކްޓުންގެ ގޮތުގައި 255 ފަރާތެއް މިހާތަނަށް އައިޑެންޓިފައި ކުރެވިފައިވާ ކަމަށެވެ. މި ކްލަސްޓާއާ ގުޅިގެން ދެއްވަދޫ އިން 55 މީހަކު ވަނީ މިހާރު ކޮވިޑަށް ޕޮޒިޓިވްވެފައެވެ.


ކުޑަކުދިންނަށް ޚާއްސަ ރައްކާތެރިކަމެއް ދެއްވުމަށް ނައިބް ރައީސް ގޮވާލައްވައިފި ކުޑަކުދިންނަށް ޚާއްސަ ރައްކާތެރިކަމެއް ދެއްވުމަށް ނައިބް ރައީސް ގޮވާލައްވައިފި\nކުޑަކުދިންނަށް ޚާއްސަ ރައްކާތެރިކަމެއް ދެއްވުމަށް ނައިބް ރައީސް ގޮވާލައްވައިފި\nކުޅުދުއްފުށި ރީޖަނަލް ހޮސްޕިޓަލުގައި ދަރިމައިވުމުގެ ސިއްޙަތާއި ބެހޭ މަރުކަޒު "އުފަންވެނި" އިފްތިތާހް ކުރުމަށް ބޭއްވި ރަސްމިއްޔަތުގައި ނައިބްރައީސް ވާހަކަފުޅު ދައްކަވަނީ. ފޮޓޯ:ރައީސް އޮފީސް\nކުޑަކުދިންނަށް ޚާއްސަ ރައްކާތެރިކަމެއް ދެއްވުމަށް ރައީސުލްޖުމްހޫރިއްޔާގެ ނައިބް ފައިޞަލް ނަޞީމް ގޮވާލައްވައިފިއެވެ.\nކުޅުދުއްފުށި ރީޖަނަލް ހޮސްޕިޓަލުގައި ދަރިމައިވުމުގެ ސިއްޙަތާއި ބެހޭ މަރުކަޒު "އުފަންވެނި" އިފްތިތާހް ކުރުމަށް ބޭއްވި ރަސްމިއްޔާތު ޝަރަފުވެރިކޮށްދެއްވާ ވާހަކަފުޅު ދައްކަވަމުން ނައިބްރައީސް ވިދާޅުވީ އަތޮޅުތަކުގައި ސިއްހީ ނިޒާމް ފުޅާކުރަމުން ކުރާ މަސައްކަތްތަކުގެ ސަބަބުން ރައްޔިތުން މިނިޒާމަށް ކުރާ އިތުބާރު ބޮޑުވެފައިވާކަމަށެވެ. އެގޮތުން ވޭތުވެދިޔަ3އަހަރު ދުވަހުގެ ތެރޭގައި ކުޅުދުއްފުށި ރީޖަނަލް ހޮސްޕިޓަލުން3ލައްކައާ ގާތްކުރާ އަދަދަކަށް މީހުން ޚިދުމަތް ހޯދާފައިވުމުގެ ސަބަބުން އެކަން ޔަޤީންވެގެންދާ ކަމަށް ނައިބް ރައީސް ވިދާޅުވިއެވެ.\nނައިބްރައީސް ވަނީ ހޮސްޕިޓަލެއްގައި އާ ޚިދުމަތެއް ތަޢާރަފްވުމާއި ޖުމުލަކޮށް ހުރިހާ ޚިދުމަތްތަކެއްވެސް ރައްޔިތުންނަށް ފޯރުކޮށްދޭއިރު އެކަން ކުރާހިތުން ކުރުމަށް ގޮވާލައްވާފައެވެ. އެގޮތުން ޚާއްސަކޮށް ކުޑަކުދިންނަށް ޚިދުމަތް ފޯރުކޮށްދޭއިރު އެކުދިންގެ ޙައްގުތައް ރައްކާތެރިކޮށް އޯގާތެރިކަމާއެކު ޚިދުމަތް ފޯރުކޮށްދެވޭނަމަ މި ދާއިރާވެސް މިއަށްވުރެ ބޮޑަށް ކުރިއަރާދާނެކަން ނައިބް ރައީސް ފާހަގަކުރެއްވިއެވެ. އަދި އެއްވެސް މީހަކު ތަފާތު ކުރުމެއްނެތި ޚިދުމަތް ފޯރުކޮށްދެއްވުމަށް ނައިބް ރައީސް ގޮވާލެއްވިއެވެ.\nމި ރަސްމިއްޔާތުގައި ނައިބް ރައީސް ވަނީ ރާއްޖޭގެ ސިއްހީ ދާއިރާ ކުރިއެރުވުމަށްޓަކައި ބޭރުގެ ފަރާތްތަކުން ވެދެއްވަމުން ގެންދަވާ އެހީތެރިކަން ފާހަގަކުރައްވާފައެވެ. އަދި އެފަދަ އެހީތެރިކަން ބޭރުގެ ޤައުމުތަކުން ލިބިގެންދަނީ ރައީސުލްޖުމްހޫރިއްޔާ އިބްރާހިމް މުޙައްމަދު ޞާލިހް ގެންގުޅުއްވާ ފުރިހަމަ ޚާރިޖީ ސިޔާސަތުގެ ސަބަބުން ކަމަށްވެސް ނައިބްރައީސް ފާހަގަކުރެއްވިއެވެ.\nVice President @FaisalNasym inaugurates Kulhudhuffushi Regional Hospital's "Ufanveni" Centre pic.twitter.com/CinDE1CiJ7\n— The President's Office (@presidencymv) November 20, 2021\nދަރިމައިވުމުގެ ސިއްޙަތާއި ބެހޭ މަރުކަޒު "އުފަންވެނި" ސެންޓަރަކީ އޫއެންއެފްޕީއޭގެ ހިލޭ އެހީގެ ދަށުން ތަރައްޤީކޮށްފައިވާ ސެންޓަރެކެވެ. މާލެ ފިޔަވާ އަތޮޅުތެރޭގައި ހުޅުވި މީގެ ފުރަތަމަ ސެންޓަރުން މާބަނޑު މީހުންގެ ކްލިނިކާއި މަންމައާއި ތުއްތު ކުއްޖާގެ ކްލިނިކެއް ހުންނާނެއެވެ. އަދި އާއިލާ ރޭވުމާއި ފުރާވަރު ކުދިންގެ ކްލިނިކުންވެސް ޚިދުމަތް ލިބެމުންދާނެއެވެ.\nކުޅުދުއްފުށީ ރީޖަނަލް ހޮސްޕިޓަލުން ދުވާލަކަށް 630 އާއި 750 ދެމެދުގެ އަދަދަކަށް އަންހެނުން ޚިދުމަތް ހޯދައެވެ. އަދި 650 އާ ގާތްކުރާ އަދަދަކަށް ކޮންމެ ދުވަހަކު ކުޑަކުދިން ޚިދުމަތް ހޯދައެވެ. މީގެ އިތުރުން ވޭތުވެދިޔަ2އަހަރުދުވަހުގެ ތެރޭގައި އެ ހޮސްޕިޓަލުގައި ވިހާ މީހުންގެ އަދަދު ވަނީ އިތުރުވެފައެވެ. އެގޮތުން ކޯވިޑްގެ ކުރިން އެވްރެޖްކޮށް މަހެއްގެ މައްޗަށް 30 މީހުން ވިހާއިރު މިހާރު 45 މީޙުން މަހެއްގެ މައްޗަށް ވިހައެވެ. އަލަށް ތަޢާރަފްކުރި މިޚިދުމަތާއެކު އެއް ފުރާޅެއްގެ ދަށުން އެންމެ ގިނަ ޚިދުމަތްތައް ލިބިގެންދާ އެއް ހޮސްޕިޓަލަށް މިތަންވެގެންދާނެއެވެ.


BREAKING: Nirubaverikamaa Dhekolhah Addu Ga Hingi Operation Ehga7Meehaku Hayyaru Koffi - Vaguthu\nކޮވިޑަށް އޮތް ހައްލަކީ ވެކްސިން! - 22 ގަޑިއިރު ކުރިން\nނިރުބަވެރިކަމާ ދެކޮޅަށް އައްޑޫގައި ހިންގި އޮޕަރޭޝަނެއްގައި ހަތް މީހަކު ހައްޔަރުކޮށްފި\n2 މަސް ކުރިން ( މެއި 15, 2021 )\nސިފައިން ހަތިޔާރާއެކު އޭޑީކޭ ކައިރީގައި ފޯރިމަރަނީ. --- ވަގުތު އިމޭޖަސް\nނިރުބަވެރިކަމާ ދެކޮޅަށް އައްޑޫ ސިޓީގައި ހިންގި އޮޕަރޭޝަނެއްގައި ހަތް މީހަކު ހައްޔަރުކޮށްފިއެވެ.\nފުލުހުންގެ މީޑިއާ އޮފިޝަލަކު މިއަދު "ވަގުތަށް" ވިދާޅުވީ ފުލުހުންނާއި ސިފައިން ގުޅިގެން އައްޑޫގައި ހިންގި އޮޕަރޭޝަނެއްގައި ހަތް މީހަކު ފުލުހުންގެ ބެލުމުގެ ދަށަށް ގެންގޮސްފައިވާ ކަމަށެވެ. މި ހުރިހާ އެންމެންނަކީ ވެސް ދިވެހިން ކަން އެނގިފައިވެއެވެ.\nއެނގިފައިވާ ގޮތުގައި، މި ހަތް މީހުންނަކީ ވެސް އެ ސިޓީގައި ހަރުކަށި ފިކުރު ފަތުރައި، އެކަމުގެ ތެރޭގައި އުޅޭ ބައެކެވެ.\nނިރުބަވެރިކަމާ ދެކޮޅު އޮޕަރޭޝަނެއް އައްޑޫގައި މިއަދު ކުރިއަށް ގެންދާ އިރު، މި މަހުގެ ހަ ވަނަ ދުވަހުގެރޭ ރައްޔިތުންގެ މަޖިލިހުގެ ރައީސް އަދި ކުރީގެ ރައީސް މުހައްމަދު ނަޝީދު އަވަހާރަކޮށްލުމަށް ބަޔަކު ބޮމެއް ގޮއްވާލުމުގެ ސަބަބުން އެމަނިކުފާނަށް ވަނީ ބޮޑެތި ޒަހަމްތަކެއް ލިބިވަޑައިގެންފައެވެ. ސައިކަލެއްގައި ބޮމެއް ހަރުކޮށްގެން ދިން ހަމަލާގައި އެމަނިކުފާނުގެ ތިން ހަށިފާރަވެރިންނާއި ދިވެއްސަކާއި އިނގިރޭސިވިލާތުގެ ރައްޔިތަކަށް ވެސް އަނިޔާ ލިބިފައެވެ. މި ހަމަލާ ދިން ކަމަަށް ތުހުމަތު ކުރެވޭ ތިން މީހަކު ފުލުހުން މިހާރު ވަނީ ހައްޔަރުކޮށްފައެވެ.\nނަޝީދަށް ދިން ނިރުބަވެރި ހަމަލާއަަށް ފަހު، ސިފައިން ދަނީ މާލެ ތެރެ އާއި ރާއްޖޭގެ ބައެއް ރަށްރަށުގައި ފޯރިމަރަމުންނެވެ. ހާއްސަކޮށް ވެލާނާ އިންޓަނޭޝަނަލް އެއާޕޯޓަށް ނިރުބަވެރި ހަމަލާއެއް ދޭން އުޅޭ ކަމުގެ މައުލޫމާތު ލިބިގެން ފުލުހުންނާއި ސިފައިން ދަނީ ހާއްސަ އިސްކަމެއް ދީގެން އެއާޕޯޓު ހުންނަ ސަރަހައްދު ބަލަހައްޓަމުންނެވެ.\nނިރުބަވެރި ގައުމަކަށް ރާއްޖެ ވެދާނެކަމުގެ ބިރު އެބައޮތް: ޒަކަރިއްޔާ\nއަނދިރި ފިކުރުތަކުން އެއްބައިވަންތަކަން ނުރައްކަލެއްގައި!\nރާއްޖޭގެ އައިއެސް އަމީރު ކަމަށް ބުނާ އަމީންގެ އަޑުއެހުން ކެންސަލްކޮށްފި\nމެއި 15, 2021 14:06\nމާލަސްވެސް ވެއްޖެ ، އަދިވެސް ވަރަށ ްގިނަ ސްކޫލަށް ނުފޮނުވާ މީހުން ވެސް ވަރަށް ގިނަ. ވެކްސިން ނުޖަހާ ކުޑަ ކުދިންވެސް އެހާ ގިނަ. ހިރާ ސްކޫލަށް މިހާރުވެސް ވައްދާ ވެކްސިން ނުޖަހާ ކުދިން\nމެއި 15, 2021 15:02\nސާބަސް ސިފައިންނާއި ޕޮލިހުންނަށް!! ފަށްފަށުން ޝުކުރިއްޔާ ތިޔަ ކު ރައްވާ މިންނެއް މަސައްކަތައް. ތިހައްދުފަހަނައެޅި ޓެ ރަ ރިސްޓްބައިގަނޑު ހައްޔަ ރުކު ރަން މާ ލަސްވެސް ވެއްޖެ. ދަ ރިން ސްކޫލަށް ނުފޮނުވާ ބޮލަށް ވިހަލާ މީހުންވެސް ހައްޔަ ރުކުރާތި\nމެއި 15, 2021 17:21\nކޮބާ ދީނަށް މަލާމާތް ކުރާ މީހުން ހޯދަން ވީމާ ކޮރު ވެފަ ކަނުދޯ\nމެއި 15, 2021 18:41\nޢެމީހުން މީހުން މަރާބާ.އެމީހުން ނަށް އޮންނާނި ބޮޑެތި ބަލި ތަކުގަ ނިމި ދިޔުމެއްނު\nމެއި 15, 2021 19:27\nމިދުނިޔޭގަ ކުރެވޭއެއްމެބޮޑު ފާފައަކީ ﷲއާއި ރަސޫލާއަށް އުރެދުން އެއަށްފަހު އެހެންފާފަތައްއައްނާނީ..ދީނުގެ ހުކުންތައްނޭގިތިބެ ކޮމެންޓް ކުރުމުން ތިކުރެވެނީފާފަ...! ދީނުގަ ހައްދުފަހަނައެޅުމުން އަދަބުދެވެންވާނެ އެއީ ހަވާރިޖުންގެ އަގީދާ..!\nދެރަކަމަކީ ﷲއުރެދޭމީހުން އިއްޒަތާގަދަރުގަ ބޮޑެދިވަޒީފާތަކުގަ.!! ވައިޔާޒްބިﷲ.. އެގޮތައްކަންތައްކުރުމުން ﷲގެކޯފާ އައިސް ގައުމުހަލާކުވެދާނެ..\nމެއި 15, 2021 20:41\nތިހިސާ ބަށް ތިދިއައީ މާ ބޮޑަށް ދޫކޮށްލުމުގެ ނަތީޖާ، ތިކަމުގައި މައުމޫން ގެންގުޅުނީ ހަރުދަނާ އުސޫލެއް، ދީނީގޮތުން ހައްދުފަހަނައަޅައިދާ ފުރުސަތު ނުދޭނެ އޭރަކު..


ގާސިމް: ކަލޭ މާލެ ގޮސް އަންނިގެ ދެފައިގަ ހިފާފަ ނަމަވެސް މި ސަރަހައްދުގެ ޕްރޮވިންސް އޮފީސް މިރަށުގައި ހަދައިދޭތޯ ނިކަން ބަލައިދީ ބަލަ… މާތްކަލާކޮށްޓަކާ..ނިކަން..\nމޫސާ: އެއީ އަނެއްކާ ކީތްކުރަން؟\nގާސިމް: މިރަށުގައި ޕްރޮވިންސް އޮފީސް ނުހެއްދިއްޖިއްޔާ ކިހާ ދެރަ… އެޕާޓީ މީހުން ބުނާނެ އަހަރުމެންނަށް ކަމެއް ނުވިއެއްނުންހޭ… މުޅި އަތޮޅަށް ބަލާއިރުވެސް މައުމޫނު ސަރުކާރު ވައްޓާލަން އެންމެ ފުރަތަމަ ނުކުތީ މިރަށު މީހުން.ނޭ. އެމްޑީޕީ މެމްބަރުންވެސް އެންމެ ގިނަ ވާނީ މިރަށުގައޭ… އަމުދަކުން އަންނިއަށް އެންމެ ގިނަ ވޯޓު ދީފައި އޮންނާނީވެސް މިރަށުންނޭ… ނޭގޭތަ؟ އިންތިޚާބުގެ ނަތީޖާއަށް ބަލައިލަބަލަ…\nމޫސާ: ގާސިމާ… ކަލޭ އަދިވެސް ވިސްނުން ތިޔަ ގެންގުޅެނީ މިދިޔަ 30 އަހަރުގައި ގެންގުޅުނު ގޮތަށޭ… މައުމޫނުގެ ކުލަވަރު ކަލޭގެ ސިކުނޑިން އަދިވެސް ފިލުވައި ނުލެވިގެންތަ ތިޔަ އުޅެނީ…\nގާސިމް: ތި ބުނީ…؟\nމޫސާ: މައުމޫނުގެ ވެރިކަމުގައި އަތޮޅުވެރިކަން ކުރާ ރަށަށް ބަނދަރާ… ޖެނެރޭޓަރާ… ހޮސްޕިޓަލާ… ސްކޫލާ… ދިރާގާ… ބޭންކާ… ދީ އަތޮޅުގެ ދެން ހުރި ހުރިހާ ރަށެއްގެ މަތިން ހަނދާން ނައްތާލައި އަތޮޅުވެރިކަން ކުރާ ރަށާ އަތޮޅުގައި ދެން ހުރި ރަށްރަށާ ދެމެދު ތަފާތުކުރުންތައް ގެންގުޅެ ދެބައިމީހުން އެއްބަޔަކު އަނެއްބަޔަކާ ޖެއްސިއަސް، މި ސަރުކާރުން އެ ފުރުސަތު ލިބޭގޮތަކަށް ކަންކަމެއް ނުކުރާނެ… ޕްރޮވިންސް އޮފީސް މިރަށުގައި ނެތަސް މިރަށުގެ ކަނޑުފަޅާ، ރަށުގެ ތިމާވެއްޓަށް ބަލާ މިރަށާ ގުޅޭ ކަންކަން މިރަށުގައި ސަރުކާރުން ހިންގަވާނެ… މި ސަރުކާރުގެ ސިޔާސަތަކީ ރައްޔިތުންނަށް ހުރިހާ އަސާސީ ޚިދުމަތްތަކެއްވެސް ލިބި ދިނުން… ދެން ހުރި ސިނާއީ… އިގްތިސާދީ ކަންކަމަކީ އެ ރަށަކުން ލިބެން ހުރި ވަސީލަތްތަކަށް ބަލާ އެންމެ އެކަށީގެންވާ ގޮތަކަށް ހަމަޖައްސައިދޭނެ ކަންކަން… އަނެއްކޮޅުން ލާމަރުކަޒު ކުރީމާ އެފަދަ ކަންކަމުގައި އަހަރުމެންނަށް ބަސްކިޔާނެ ވަގުތުވެސް ލިބޭނެ… ކަލޭ ކޮންކަމަކާ ތިޔަ ހާސްވަނީ؟ ހާސް ކަނޑާލާ…\nއަބުދު: ހަލޯ.. އައްޔާ… ކޮބާ ކިހިނެއްތަ؟ ހާދަ ވާހަކަ ވާހަކަ އަޑުއިވޭ… މިރަށުގައި އެބަ ދައްކާ… މާލޭގައި ބަޔަކު އެއްވާން އުޅުނު ވާހަކައެއް\nއައްޔަ: އަބުދޫ… ހާދަ ވަރަކަށޭ ތިޔަ ފޯނު ކުރަނީ… މާލޭގަ ކަމެއް ނުހިނގާ… ތިޔަ ވާނީ މާފަންނު ކުއަޅަވަށްގޭ ކުރިމަތިން އެއޮންނަ މަހާ ޗޯރު މާވައްތަ އަށް ދޭތެރެ ދޭތެރެއިން މީހުން އެއްވާ ވާހަކަ ކަމަށް…\nއަބުދު: އެއީ ކޮންތަނެއް…\nއައްޔަ: ކަލޭ ހާދަ ފަހަތުގައޭދޯ ތިޔަ އުޅެނީ… މަހާ ޗޯރު މާވައްތަ އަކީ އަންނި ވެރިކަމަށް އައި އިރު ރައްޔިތުންގެ ބޭތުލްމާލުގަ އޮތިއްޔާ އޮތް ފައިސާއެއް ދިރުވާލައިގެން ގޮސް ދިރިއުޅޭ ބަޔަކު އުޅޭ މަގުގެ ނަން… ބޮޑެތި ކަންކަމާ ދިމާވީމާ މަގުމަގުގެ ނަންވެސް ރާއްޖޭގައި ބަދަލުވެއެއްނު… ނޮވެމްބަރު ތިނަކާ ގުޅިގެންވެސް ސަރުކާރުން މަގުމަގަށް ނަން ދެއްވި… މިފަހަރު އެމަގަށް ނަންދިނީ ރައްޔިތުން… އޭ މަ މިހާރު ވަރަށް ބިޒީ… ކަނޑާލަނީ…\nއުމަރު: އަހަރުމެން މީ މައުމޫނު ވެރިކަމުން ދުރުކުރަން އަނބިދަރިންނާ މުދަލާ ހުރި ހުރިހާކަމެއް ބަހައްޓާފަ މަސައްކަތް ކުރި މީހުން. މިހާރު ވަޒީފާއެއް ހޯދަން އެމްޑީޕީ އޮފީހަށް ދިޔައީމާ ބުނީ އެ އޮފީހަކުން އެކަމެއް ނުކޮށްދެވޭނެއޭ. އެމްޑީޕީ ވެރިކަމަށް އައުމުން އަހަންނަށް ވީކަމެއް ނެތް. އެހެރީ އަހަރެންގެ މަންޖެ… އޯލެވެލުން އެއްނަންބަރުގެ ފާސް ހޯދައިފި މިފަހަރު. އެމަންޖެއަކަށް ނެތް 11، 12 ގައި ކިޔެވޭނެ ގޮތެއްވެސް. އަނެއްކޮޅުން އެހެރީ މަންމަ. މިހާރު ބޭސް ހުސްވެފަ. އަނެއްފަހަރު ގޮވައިގެން އިންޑިޔާއަށް ދާން ވެފަ.\nމުހްސިން: ދެން ތިޔަ ކަމާ އަހަރެން ދެކެނީ އެހެން ގޮތަކަށް. އަހަންނަށްވެސް އެނގޭ ކަލޭތީ މައުމޫނުގެ ވެރިކަން ވައްޓާލުމުގައި އެއް ވާނަކަށް ހުއްޓާނުލާ މަސައްކަތް ކުރި މީހެއްކަން. އެކަމަކު އަހަރުމެން އެ މަސައްކަތް ކުރުމުން އެހެން މީހުންނަށް ނުލިބޭ ކަންތައްތަކެއް އަހަރުމެންނަށް ލިބޭނެކަމަށް ހީކޮށްގެން ނުވާނެ… ކީކޭ ކަލޭ ބުނަނީ. އަހަރުމެން މައުމޫނު ބާލަން މަސައްކަތް ކުރީ މުޅި ރައްޔިތުންނަށް، މުޅި ގައުމަށް ފައިދާއެއް ހޯދުމަށް. އަހަރެން ދެކޭ ގޮތުގަ ވިއްޔާ ކިތަންމެ ރަގަޅަކަށްވެސް އެކަން އެބަވޭ. ރައްޔިތުންނަށް މިއަދު އެބަ ޔަގީންވޭ އަންނިގެ ސަރުކާރުން މިހާރުވެސް ފައިދާތަކެއް ވެއްޖެކަމަށް. އަހަރުމެންނަށްވެސް ލިބޭނީ އެހެން މީހުންނަށްވެސް ލިބޭ ފައިދާތަކެއް. މައުމޫނަށް 100 އިންސައްތަ ވޯޓު ލިބުނު ރަށްރަށުގެ މީހުންވެސް މިހާރު އެދަނީ ބުނަމުން މި ވޭތުވެ ދިޔަ 30 އަހަރު ކޮންކަމެއްހޭ އެ މައުމޫނު އެމީހުންނަށް ކޮށްދިނީ؟ މިއަދު އެވެރިންގެ އަތަށް ކުޑަމިނުން 2000 ރުފިޔާ ލިބުނީމާ އެއީ މިވީ މަދު ދުވަސްކޮޅާ ބަލާފަ ހާދަ ބޮޑު އެއްޗެކޭ. އަދި ނުލާހިކު ބޭނުންވެފައި އޮތް ކަމެއް. މައުމޫނު ވެރިކަމުގައި ހުރެ ރާއްޖޭގެ ބޭތުލްމާލު ހުސްކޮށް ހެދިއިރު އެބައޮތްތަ އެފަދަ ކަމެއް ވެފަ. ނޫނީ ވިސްނާލާފަވެސް އެބައޮތްތަ؟\nއުބޭދު: އެމްޑީޕީ ވެރިކަމަށް އައުމުން އަހަންނަށް ހީވަނީ މާ ކަންކަން ގޯސް ވެއްޖެހެން. މިހާރު މިއަދު ހެދުނު ކިޔުގައި ޖެހުނުގޮތަށް މިއިނީ. އެހެރަ ދިހައެއް ޖެހީ. އަދި ސައިވެސް ނުބޮން. ބަލިމީހާ އިންގޮތަށް މިއިނީ… އިހަށް ވެއްޖިއްޔާ މާލޭ ހޮސްޕިޓަލުގައި ޑޮކްޓަރުން ތިބޭ… ނުބައިކޮށް ބޭސް ލިޔެދޭންވެސް… މިހާރު އެންމެ ކުޑަމިނުން ޑޮކްޓަރެއްވެސް ނުތިބޭ. އެމީހުން މަސައްކަތު ނުނިކުތަސް ރައްޔިތުންނަށް ހޮސްޕިޓަލުން ދޭންޖެހޭ ޚިދުމަތްތައް ދެވެން ޖެހޭނެނު.\nއަބްދުއްސަލާމް: ކަލޭ ތީ ދެން ހާދަހާ ވިޔާ ނުދާ ވާހަކަ ދައްކާ މީހެކޭދޯ… އަހަންނަށް އިގެއޭ ކަލޭ އެމްޑީޕީއަށް ވަންނަން ފޯމު ފުރީ އިހަށް ދުވަހުކަން… ކޮންމެ ޕާޓީއެއްގެ މީހަކަށް ވިޔަސް ތި ބާވަތުގެ ވާހަކަ ދައްކަން ވާނީ ކަންކަމުގެ ހަމައާ ލަމައަށް ވިސްނާފަ. އަހަރުމެންނަށް އެގެޔޭ ކަލޭ ކަހަލަ މީހުން އެކި ފާޑުގެ ގޭސްގަޑު އަބުރަމުން ދާކަން. އެކަމަކު ބުނަން ތި އަނބުރާ ގޭހުގެ ވަހުގައި ޖެހެނީ ދާދި މަދު ބައެއް. ޑޮކްޓަރުން ސަލާމުގައޭ ބުނެ ހަޅުތާލުކޮށް ގޭގައި ތިބޭދުވަސްތަކު ރައީސުލްޖުމްހޫރިއްޔާއާ އޭނަގެ މިނިސްޓަރުންނަށް ދެވޭތަ ހޮސްޕިޓަލުގެ ގޮޅިގޮޅީގައި ތިބެގެން ބަލިމީހުން ބަލާފަ ބޭސް ލިޔެދޭން. ނޫނީ މިރަށުގައި ޑޮކްޓަރުންނަށް މާގިނަ ބަޔަކު ތިބީތަ ގޭގައި ކަމެއް ނެތިފަ ހަޅުތާލުކޮށް ގޭގައި ތިބޭމީހުންގެ ބަދަލުގައި ޚިދުމަތް ދޭން ނެރެން. ނުވަތަ އެމީހުން މުސާރަ ކުޑައޭ ގޮވާލާއިރަށް މުސާރަ ބޮޑު ކުރާނެ ފައިސާ ހުރީތަ ބައިތުލްމާލުގަ. އަމުދުން ސަރުކާރު މުވައްޒަފުންގެ ކަންކަން ހަމަޖައްސަނީ ސިވިލް ސާވިސުންނޭ… މައުމޫނު ދައުރުގަ ހިތަށް އެރިގޮތަކަށް މީސްމީހުންގެ މުސާރަ ބޮޑުކޮށް އަނެއް ބައެއްގެ ދަށްކޮށް ހެދީމާ އޭގެ އުދަގޫ އުފުލަން ޖެހިފަ މިއޮތީ އަހަރުމެން ރައްޔިތުންނަށް…\nމޫމިނާ: މިއަދުވެސް އިޖޫ ބަލާ މި އައީ ހިގާފަ. މިއޮތް އަވީގަ އެސޮރު ގެންގޮސް ގެއަށްލާފަ އޮފީހަށް ދާއިރު ހުންނަނީ ހޫނުވެގެން ހަލާކުވެފަ. ކީއްކުރާނީ. މުޖޭގެ ކާރު މި މަހު އެގެންދިޔައީ ދެވަނަ ފަހަރަށް… ޔާމިނުގެ ކާރު އެ އޮންނަނީ ދުވާލުދާ ހަތަރުދަމު ޕާކިން ލައިނުން ބޭރުގަ… އަނެއްކޮޅުން ހަމަ ގޯޅި ލަބާލާ ކަންމަތީގަ… ކިހާ އުދަގޫވާނެ ހިގާމީހުންނާ ދުއްވާ އެއްޗިއްސަށްވެސް އެކަމަކު ފުލުހުންނަށްވެސް މި ފެންނަނީ އަހަރުމެންގެ ކާރު… އޭތި އެތާ އޮވެގެން މީހުނަށް އުދަގުލެއްވެސް ނުވާނެ…\nއަޒުރާ: މޫނިމެން ޕާކިން ލައިނުން ބޭރުގަ ކާރު ބާއްވާތީ އެއްނު ފުލުހުން ގެންދަނީ… އަހަންނަށް ހީވަނީ ފުލުހުން އެކުރަނީ ވަރަށް ރަގަޅުކަމެއް ހެން… މިއޮތް ކުޑަކުޑަ މާލެއަށް އަރުވާފައިވާ މިއޮތްހާ ވެހިކަލްތައް ނިކަން ދެކިބަލަ… އެއެއްޗެހި މަގުގެ އެއްފަރާތުގަ ޕާކުކުރީމާ މާލޭގެ ގިނަ މަގުތަކުގެ ފުޅާމިނަކީ މިހާރު6ފޫޓު… މޫނީ… އަހަރެންވެސް ގަބޫލު ކުރަން ވަކި ބައެއްގެ ކާރު ގެންދެވިގެން ނުވާނެކަން. ފުލުހުން ގެންދަންޏާ ގެންދަންވާނެ ޕާކިންލައިނުގެ ބޭރުގައި ހުންނަ ހުރިހާ ވެހިކަލެއްވެސް. އެންމެންގެ މައްޗަށް އެއް އުސޫލަކުން ކަންކަން ހިންގަންވާނީ. މުޖޭގެ ކާރު އެކަނި ގެންދަންޏާ އަހަންނަށް ބުނެވޭނީ މުޖޭ އެމްޑީޕީގެ ކަންކަމުގައި އިސްކޮށް އުޅުނީމަ ފުލުހުންގެ ތެރޭގައި އުޅޭ ބަޔަކަށް އެކަން ފާހަގަ ކުރެވިގެން ޖެއްސުން ކުރަނީއޭ… ފުލުހުންގެ ތެރޭގައިވެސް އުޅޭނެތާ ފުލުހުންނަކީ ކޮންބައެއްކަން ނޭގޭ މީހުން. އެކަހަލަ މީހުން އުޅޭނެ އަދިވެސް ކުރީ ސަރުކާރުގައި ގެންގުޅޭ އުސޫލުތަކުން ނުނެއްޓެވިގެން.


Syriagai dhin vaige hamalaa thakehgai isis jamaathuge 200...\nސީރިޔާގައި ދިން ވަައިގެ ހަމަލާތަކެއްގައި އައިސިސް ޖަމާއަތުގެ 200 ހަނގުރާމަވެރިން މަރުވެއްޖެ!\n2 އަހަރު, 1 މަސް,3ހަފްތާ,5ދުވަސް, 22 ގަޑި, 22 މިނެޓް, 37 ސިކުންތު ކުރިން 3580ފަތޯނާ ފާއިޒް\nސީރިޔާގައި ދިން ވައިގެ ހަމަލާތަކެއްގައި އައިއެސް ޖަމާއަތަށް ނިސްބަތްވާ 200 ހަނގުރާމަވެރިން މަރާލެވިފައިވާ ކަމަށް ރަޝިޔާއިން ބުނެފިއެވެ.\nރަޝިޔާގެ ޑިފެންސް މިނިސްޓްރީން ބުނީ، ސީރިޔާގެ އެކި ސަރަހައްދުތަކުގެ ތެރެއިން ދޭރް އަޒޫރްގައި ދީފައިވާ ވައިގެ ހަމަލާތަކެއްގައި އައިއެސްގެ 200އެއްހާ ހަނގުރާމަވެރިން މަރާލެވިފައިވާ ކަމަށެވެ. ދޭރް އަޒޫރަކީ އައިއެެސްގެ ކޮންޓްރޯލް އޮންނަ ސަރަހައްދެކެވެ.\nރަޝިޔާގެ އަސްކަރިއްޔާއިން އަންނަނީ ސީރިޔާގެ ރައީސް ބައްޝާރުލް އަސަދުގެ ވެރިކަން ދިފާއު ކުރުމަށްޓަކައި ސަރުކާރާއި ދެކޮޅަށް ހަނގުރާމަ ކުރަމުން އަންނަ ޖަމާއަތްތަކާއޮ ދެކޮޅަށް ހަަމަލާތައް ދެމުންނެވެ.\nއެގޮތުން ރަޝިޔާގެ އަސްކަރީ މަތިންދާބޯޓުތަކުން ވަނީ އައިއެސް ޖަމާއަތުގެ 20 އުޅަނދަކަށް ބޮމުގެ ހަމަލާތަކެއް ދީފައެވެ.\nހުކުރު ދުވަހު ދޭރް އަޒޫރްގައި އައިއެސްގެ 20 އުޅަނދަކަށް އަމާޒުކޮށް ދިން ހަމަލާގައި އެޖަމާއަތުގެ 70 ހަނގުރާމަވެރިން މަރުވެފައިވާ ކަމަށް ސީރިއަން އޮބްޒަވޭޓްރީ ފޮރ ހިއުމަން ރައިޓްސްއިން ވަނީ ހާމަކޮށްފައެވެ.\nސީރިޔާގައި ރަޝިޔާ ސިފައިން ދެމުން އަންނަ ވައިގެ ހަމަލާތައް ވަރުގަދަކޮށްފައިވަނީ 2015 ވަނަ އަހަރުގެ ސެޕްޓެމްބަރު މަހުގެ ތެރޭގައެވެ.\nސީރިޔާގައި ކުރަމުން އަންނަ ދާހިލީ ހަނގުރާމައަށް6އަހަރުވެފައިވާއިރު، ސަރުކާރަށް ތާއީދުކުރާ ސިފައިންނާއި ސަރުކާރާއި ދެކޮޅަށް މަސައްކަތް ކުރަމުން އަންނަ ހަނގުރާމަވެރިންނާއި ދެމެދު ހިނގި ކުރިމަތިލުންތަކުގައި އާއްމުންގެ އެތައްހާސް ބަޔަކު ވަނީ މަރުވެފައެވެ.\nސީރިޔާގެ ސަރުކާރާއި ހަނގުރާވެރި ގްރޫޕްތަކާއި ދެމެދުގައި ހަމަލާބަދަލު ކުރުންތައް ހުއްޓާލުމަށް އެންމެ ފަހުން އެއްބަސްވީ މޭމަހުގެ ތެރޭގައެވެ.\nކޮރަޕްޝަނަށް ޒީރޯ ޓޮލަރެންސް ދޭން ބުނި ސަރުކާރުން ވަޢުދާއި ޚިލާފުވެއްޖެ: ޑރ.ޖަމީލް\nނުރައްކާތެރި ކެމިކަލް އެތެރެ ކުރުން ހުއްޓުވާފައި އޮތުމަށް ފަހު އެތެރެ ކުރަން އަލުން ހުއްދަ ދީފި\nމީޑިއާ ކައުންސިލުން ޝީރީން އިސްތިއުފާދެއްވައިފި\nއެމްޑީއެންގެ ރިޕޯޓާ ގުޅިގެން ޝުއޫރު ފާޅު ނުކުރަން ފުލުހުންނަށްވެސް އަންގައިފި\nތުރުކީއިން ކުރުދީންނާ ދެކޮޅަށް ފަށާފައިވާ އުދުވާން ހުއްޓާލަން އެމެރިކާއިން ގޮވާލައިފި\n2 ދުވަސް ކުރިން 50 0\nކެލިފޯނިޔާއަށް 4.5 މެގްނިޓިއުޑްގެ ބާރު މިނުގެ ބިންހެލުމެއް އަތުވެއްޖެ\n2 ދުވަސް ކުރިން 16 0\nސައުދީގެ ތެޔޮ އުފައްދާ ދެ ކާރުހަނާއަށް ހަމަލާދީފި\n1 މަސް ކުރިން 128 0\nލަންކާގެ ގައުމީ ޓީވީ ސިރިސޭނާގެ ބާރުގެދަަށަށް ބަދަލުކޮށްފި\n1 މަސް ކުރިން 122 0


Imran Ge Ithubaaru Neikamuge Massala Maadhamaage Jalsaa Ah Agenda Kohfi – adduLIVE\nއިމްރާންގެ އިތުބާރު ނެތްކަމުގެ މައްސަލަ މާދަމާގެ ޖަލްސާއަށް އެޖެންޑާކޮށްފި\nNov 22, 2020, 15:43 ހަސަން ރަޝީދު\nމިނިސްޓަރު އިމްރާން އަބްދުﷲ - ފޮޓޯ: މަޖިލިސް\nހޯމް މިނިސްޓަރު އިމްރާން އަބްދުﷲ ގެ އިތުބާރު ނެތްކަމުގެ މައްސަލަ ރައްޔިތުންގެ މަޖިލީހުގެ މާދަމާގެ ޖަލްސާ އަށް އެޖެންޑާކޮށްފިއެވެ.\nމި މައްސަލަ މަޖިލީހަށް ހުށަހެޅީ އިދިކޮޅު ޕީޕީއެމް/ޕީއެންސީން އިސްނަގައިގެންނެވެ. އެގޮތުން މި މައްސަލަ މަޖިލީހަށް ވެއްދީ 11 މެމްބަރުންގެ ސޮޔާއެކުއެވެ.\nމި މައްސަލަ މާދަމާ އަށް އެޖެންޑާކޮށްފައިވާއިރު، އެ މައްސަލަ އަށް ތާއީދު ނުކުރަން މަޖިލީހުގެ ސުޕަރ މެޖޯރިޓީ އޮތް އެމްޑީޕީގެ ޕާލަމެންޓްރީ ގްރޫޕްގެ އިއްތިފާގުން މިއަދު ވަނީ ފާސްކޮށްފައެވެ.\nއިމްރާންގެ އިތުބާރު ނެތްކަމުގެ މައްސަލައިގެ ބަހުސަށް ދެ ގަޑިއިރު އާންމު ކޮމިޓީން ވަނީ ކަނޑައަޅާފައެވެ. އެގޮތުން މިނިސްޓަރު އިމްރާނަށް ފަށާއިރުއާއި މެދުތެރެއިން އަދި ނިންމާއިރު 10 މިނެޓް ލިބިވަޑައިގަންނަވާނެއެވެ.\nއިމްރާންގެ އިތުބާރު ނެތްކަމުގެ މައްސަލަ މަޖިލީހަށް ވެއްދިއިރު، މިއަހަރު ޖޫން މަހު ހުޅުމާލެ ސަފާރީއެއްގައި ބިދޭސީ އަންހެނަކަށް ޖިންސީ ގޯނާކުރި މައްސަލަ އާ ގުޅިގެން އިމްރާން ދާދިފަހުން ޕްރޮގްރާމެއްގައި ދެއްކި ވާހަކަތަކަކާ ގުޅިގެން އޭނާ އަށް ވަނީ ބޮޑެތި ފާޑުކިޔުންތަކެއް އަމާޒުވެފައެވެ.\nއެގޮތުން އެ ޕްރޮގްރާމުގައި އިމްރާން ވަނީ އެ ހާދިސާ އަކީ "އާންމު ޕަބްލިކް ތަނެއްގައިވެސް ހުރެފައިވެސް ބަޔެއްގެ ތެރޭގައި ހުރެފައިވެސް މީހަކަށް ކޮށްލެވިދާނެ ވަރުގެ ކަމެއް" ކަމަށް ވިދާޅުވެފައެވެ. އަދި އެއީ "ކުރީމަ ކަމެއް ކުރިކަންވެސް ނެނގޭ ވަރުގެ ކަމެއް" ކަމަށްވެސް އިމްރާން ވިދާޅުވެފައެވެ.\nފާޑުކިޔުންތައް އަމާޒުވުމުން އިމްރާން ކުރެއްވި ޓްވީޓެއްގައި ވިދާޅުވީ އަންހެނަކަށް ޖިންސީ އަނިޔާއެއް ނުވަތަ ފުރައްސާއެއް ކުރުމަކީ ކުޑަ ކަމެއް ނޫން ކަމަށާއި އެއީ ބޮޑު ކަމެއް ކަމަށެވެ. އަދި އެއީ ކުޑަ ކަމެއް ކަމަށް ބުނެފައި ނުވާނެ ކަމަށާއި އޭނާއާ ގުޅޭގޮތުން މީޑިއާގައި ފަތުރާފައިވާ ބައެއް ވާހަކަތަކުން އޭނާ ދެންނެވި އެއްޗެއްގެ ހަގީގަތް އޮޅޭ ކަމަށް އިމްރާން ވިދާޅުވިއެވެ.\nއިމްރާންގެ މި ވާހަކަތަކާ ގުޅިގެން އޭނާގެ މައްސަލަ ބަލައިދިނުމަށް އެދި ރައްޔިތުންގެ މަޖިލީހަށް ވެސް މިހާރު ވަނީ ހުށަހަޅާފައެވެ.


Boavelifai: Nukai dhookollevey varuge fathei noon\nހަށިގަނޑުގައި ހިމެނޭ ވިހަ މާއްދާތައް ނައްތާލުމަށް އެހީތެރިވެދޭ\nގައިގެ ހަންގަނޑު އޮމާންވެ ޒުވާންކަން މަތީ ދަމަހައްޓައިދޭ\nކ. މާލެ | 30 މެއި 2018 | ބުދަ 12:15 | 14,162\nބޯވެލިފަތް - ބީބީސީ\nތުއްތު ކުދިންގެ ފޭވަރިޓް ކާޓޫނެއް ކަމުގައިވާ ޕަޕާއީ ދަ ސެއިލަރގައި ޕަޕާއީ ބޯވެލިފަތް (ސްޕިނެޗް) ކައިގެން އާދަޔާ ހިލާފަށް ގައިގައި ބުންވަރު ޖައްސައި، ހަށިގަނޑުގެ މަސްތައް އަރައި، ބާރުގަދަ ވެގެންދާ ތަން ފެންނާނެއެވެ. ބަންދުކޮށްފައި ހުންނަ ދަޅެއްގައި ހުންނަ ބޯވެލިފަތް ކައިގެން އެލިބޭ ބާރު އެ ކާޓޫން ބަލަން ހުންނަ މީހާވެސް ކައިފި ނަމަ ލިބިގެން ދާނެތޯ ހިތުގައި ސުވާލު އުފެދޭނެއެވެ.\nރާއްޖޭގައި ވަރަށް ފަސޭހައިން ހެއްދޭ މި ގަދަ ފެހިކުލައިގެ ކުޑަކޮށް ބޯކޮށް ހުންނަ މި ފަތް ކެއުމުން ހަށިގަނޑުގައި ބާރު ގަދަ ވުމުގެ އިތުރުން ވެސް ސިއްޚަތަށް ވަރަށް ފައިދާތައް ލިބިގެން ދެއެވެ. ޕްރޮޓީން އަދި ވިޓަމިން އޭ އާއި ސީ އަދި އީ އެކުލެވިގެންވާ މި ފަތަކީ ތަފާތު ގިނަ ބަލިތަކަށް ފަރުވަލިބެގެންދާ ފަތެކެވެ.\nބޯވެލިފަތް ހުންނަ ކެމުގެ އިތުރުން ތަފާތު ވައްތަރުގެ ކާނާ އާއި ބުއިންތައް ތައްޔާރު ކުރުމުގައިވެސް ބޭނުން ކުރެވިދަނެއެވެ.\nބޯވެލިފަތުން ލިބޭ ސިއްޙީ ފައިދާތަކުގެ ތެރޭގައި\nހަށިގަނޑުގައި ހިމެނޭ ވިހަ މާއްދާތައް ނައްތާލުމަށް އެހީތެރިވެދެއެވެ.\nއެ ފަތުގެ ސަބަބުން ބަރުދަން ލުއިކޮށްދިނުމާއި ލޮލުގެ ފެނުމުން އަލިކޮށްދިނުމާއި ކަށިތައް ވަރުދަގަ ކޮށްދިނުމުގެ އިތުރުން މީހާ ޓެންޝަނުން ދުރުކޮށްދޭނެއެވެ. ރުޅި އިސްކުރުމާއި ޓޭންޝަންގެ ސަބަބުން ލޭގެ ޕްރެޝާރު މައްޗަށް ދެއެވެ. އަދި އެކަމުގެ ސަބަބުން ކިޑްނީ ފެއިލްވެ ހާޓް އެޓޭކް ޖެހުމަށް މަގުފަހިވެގެން ދެއެވެ. މި ފަތަކީ މި ބަލިތަކަށް ވެސް އޮތް ފަރުވާ އެކެވެ.\nބޯވެލިފަތް ކެއުމުން ހަށިގަނޑުގެ މަސްތަކަށް ހަމަޖެހުން ގެނެސް ދެއެވެ. އޭގެ ސަބަބުން މީހާ ރަނގަޅަށް ނިދުމަށް މަގުފަހި ކޮށްދެއެވެ.\nގައިގެ ހަންގަނޑު އޮމާންވެ ޒުވާންކަން މަތީ ދެމެހެއްޓުމަށް ވެސް ބޯވެލިފަތް އެހީވެ ދެއެވެ.\nއާންމުކޮށް އެންމެންނަށް ދިމާވާ އެއް މައްސަލަ ކަމުގައި ވާ ބޮލުން އިސްތަށި ފޭބުން މަދުކޮށްދިނުމަށް ވެސް ބޯވެލިފަތަކީ ފަރުވާ އެކެވެ.\nމީގެ އިތުރުން ފުރާވަރަށް އަރައިގެން އަންނަ ކުދިންނަށް އެންމެ ބޮޑަށް ދިމާވާ އެއް މައްސަލަ ކަމުގައިވާ މޫނުގައި ބިހިނެގުމަށް ވެސް ބޯވެލި ފަތަކީ ވަރަށް ރަނަގޅު ފަރުވާ އެކެވެ. އެގޮތުން މި ފަތް ހިމުންކޮށް މުގުރާލުމަށް ފަހު ކުޑަފެންފޮދަކައި އެއްކޮށްލާ ފޭޝިއަލް މާސްކް ވެސް ހެދިދާނެއެވެ.


Nisha eynage hurihaa vaahaka eh eba kiyaidhey!\nދިވެހިންގެ ހިތްތަކުން ވަރުގަދަ ލޯތްބަކާއި އިހުތިރާމެއް ހޯދި މަރިޔަމް ނިޝާއަކީ ދިވެހި ފިލްމީ އުދަރެހުން އަރައިގެން އައި އެންމެ އަލިގަދަ ތަރިއޭ ބުނުމަކީ ދޮގަކަށް ނުވާނެ އެވެ. އޭނާގެ އެކްޓިންގެ ހުނަރުވެރި ކަމުގެ ސަބަބުން ފިލްމީ ދާއިރާއިން ހާއްސަ މަގާމެއް ލިބުނެވެ. ޑައިރެކްޓަރުންގެ އެއް ނަންބަރު ތަރިއަކަށްވި އެވެ. ބެލުންތެރިންގެ އެންމެ މަގުބޫލު އެކްޓަރަށް ވިއެވެ.\nފިލްމު ކުޅުމާއި މުޅީން ދުރުގައި ހުރި ނިޝާ އަވަސްއަށް ދިން މި ހާއްސަ އިންޓަވިއުގައި އޭނާ ވަނީ ފިލްމީ ކެރިއަރާއި ދިރިއުޅުމުގެ އެކި ވާހަކަތައް ހިއްސާ ކޮށްފަ އެވެ. ނިޝާގެ ހަޔާތުގެ ފުރަތަމަ އަހަރު ދިރިއުޅުނީ އޭނާގެ އުފަށް ރަށް ފ. ރިނބުދޫގަ އެވެ. އެއީ ހަޔާތުގެ އެންމެ އުފާވެރި ދުވަސްތަކެވެ. މައިލޯ ހުސްކުރި ދަޅެއްގައި ދެ ދަނޑިކޮޅުން ތަޅަމުން މުޅި ރަށުގައި ލަވަކިޔަމުން ހިނގި ހަނދާން އޭނާ މިހާރު ވެސް އާ ކުރަނީ އެ އުފާވެރި ހަނދާންތަކުން ލިބޭ ހިތްހަމަޖެހުން ބޮޑުވީމަ އެވެ. ލޯބިވާ ބައްޕަގެ ފަރާތުން ލިބުނު އެ ހަދިޔާއަކީ މުނިފޫހިފިލުވުމުގެ ދާއިރާއާ ގުޅުންހުރި ކަމެއް ވިޔަސް ރާއްޖޭގައި އުފެދުނު އެންމެ ކުޅަދާނަ އެކްޓަރަށްވާނެ ކަމަށް އޭނާ ދުވަހަކުވެސް ހިޔެއް ނުކުރެއެވެ.\n"ފަހަރެއްގައި ވެސް ހިޔެއް ނުކުރަން ކުރިން ފިލްމު ކުޅެފާނެ އެކޭ،" އިންޓަވިއު ފަށަމުން ނިޝާ ބުންޏެވެ.\nމަޝްހޫރު ފިލްމީ ތަރި މަރިޔަމް ނިޝާ: އޭނާގެ ފިލްމީ ކެރިއަރާ ގުޅޭގޮތުން ގިނަ ވާހަކަތަކެއް ވަނީ ހިއްސާކޮށްފައި --\nފިލްމީ އުފެއްދުމަކުން ފެނިލަން ނިޝާއަށް ލިބުނު ފުރަތަމަ ފުރުސަތަކީ މަލިކު މުހައްމަދު ދިން ފުރުސަތެކެވެ. ޓީވީ މޯލްޑިވްސިން ރޯދަ މަހަށް ތައްޔާރުކޮށް ގެން އޭރު ގެނެސްދެމުންދިޔަ "މަހުރަބު" ޕްރަގްރާމަށް މުހައްމަދު ތައްޔާރު ކުރަން އުޅުނު ލަވައިގައި އޭނާ ބޭނުންވީ ނިޝާއާއެކު ފެނިލާށެވެ. މުހައްމަދު އެ ހުށައެޅުން ނިޝާއަށް ހުށައަޅާ އަދި އޭނާގެ ބައްޕަގެ ހުއްދަވެސް ހޯދި އެވެ.\nއެ އަހަރުގެ ޕްރަގްރާމް އިން އެއްވަނަ އަށް ދިޔައީ ނިޝާ އާއި މަލިކު މުހައްމަދުގެ "ގެންދަންޏާ ގެންދަވާށޭ" މިލަވައެވެ. އެ ލަވަ ވައިގައި ހިފާ ނިޝާއަށް ބޮޑު މަޝްހޫރު ކަމެއް ލިބުނެވެ. އަދި އޭގެ ފަހުން ޑައިރެކްޓަރުންގެ ހުށައެޅުންތައް އޮހެން ފެށިއެވެ.\nލަވައެއް ކުޅެވުނު ނަމަވެސް ފިލްމެއް ކުޅެވިދާނެ ކަމުގެ އެއްވެސް ޔަގީން ކަމެއް އޭރު ނިޝާއަކަށް ނެތެވެ. އެހެންވީމަ ހުށައެޅުންތަކަށް އާންބަސް ބުނަން ވަރަށް ބޮޑަށް ފަސްޖެހުނެވެ. ކެމެރާ ކުރިމައްޗަށް އެރުމުން ގަންނަ ލަދެއްގެ ބޮޑު ކަމުން ދުވަހަކުވެސް ފިލްމަކުން ފެންނާނެ ކަމަށް އުންމީދުވެސް ނުކޮށް ހުއްޓާ ލިބުނު ބޮޑު މަޝްހޫރު ކަމާއެކު އެކަމާ ކުރިމަތިލާ ގަދަ ހިތްވަރު އޭނާ ކާމިޔާބު ހޯދީއެވެ.\nނިޝާ ވަނީ އުމުރުން އެންމެ ހަތް އަހަރުގައި އެ ދުވަސްވަރު ދިވެހިރާއްޖޭގެ އަޑުން ގެނެސްދިން "މުދައްރިސުންގެ ދުނިޔެ" ޕްރަގްރާމަށް އަޑުއަޅާފައެވެ. މިއީވެސް ފިލްމީ މަަސައްކަތަށް ނިކުތްއިރު ލިބުނު ވަރަށް ބޮޑު ތަޖުރިބާއަކަށްވިއެވެ.\nއެންމެ ފަސޭހައީ ރީކޯ އާއި ޔޫއްޕެ\nފިލްމީ މަސައްކަތުގައި ހޭދަކުރި ދިގު މުއްދަތުގައި ނިޝާ ވަނީ ވަަރަށް ގިނަ އެކްޓަރުންނާއެކު މަސައްކަތް ކޮށްފައެވެ. އޭރުގެ އެންމެ މަޝްހޫރު ފިލްމީ ތަރިން ކަމަށްވާ ސޮބާހް އާއި ރީކޯ މޫސަ އަދި ޔޫއްޕެ އާއެކު ވަަރަށް ގިނަ ފިލްމުތައް ކުޅެފައިވެއެވެ.\nނިޝާ ބުނީ އެކްޓް ކުރަން އެންމެ ފަސޭހައީ ޔޫއްޕެ އާއި ރީކޯ މޫސައާއެކު ކަމަށެވެ. ޔޫއްޕެގެ އަލަތު ފިލްމު "ގުރުބާނީ" ގައިވެސް މަސައްކަތް ކުރީ ނިޝާއާއެކު އެވެ.\n"އެންމެ ފަސޭހައީ ޔޫއްޕެ އާއި މޫސަ ނަމަވެސް ވަކި މީހަކާއެކު މަސައްކަތް ކުރާކަށް ވަކި އުނދަގުލެއް ނޫން،"\nނިޝާ ކުޅެފައިވާ ފިލްމުތަކުގެ ތެރެއިން އޭނާއަށް އެންމެ ހާއްސައީ ޑައިރެކްޓަރު ފާތިމަތު ނަހުލާ އާއި އަމްޖަދު އިބްރާހިމްއާއެކު ކުރެވުނު ބައެއް މަސައްކަތްތަކެވެ. ހާއްސަކޮށް އަމްޖޭގެ "ގުރުބާނީ" އާއި ނަހުލާގެ "ނާއުންމީދު" އަދި "ލޯބިނުވެވުނު ނަމަ" އޭނާ ފާހަގަ ކުރެއެވެ.\nއެ ފިލްމުތައް ބެލުންތެރިންނާއި ހަމައަށް ގެނެސް ދިނުމަށް ވަރަށް ބުރަކޮށް މަސައްކަތް ކުރަން ޖެހުނެވެ.\nދާއިރާ ދޫކޮށްލީ ކުދިންނަށްޓަކައި\nފިލްމީ ދާއިރާގެ އެންމެ އުހުގައި ހުރުމަށް ފަހު ކުއްލި ގޮތަކަށް ނިޝާ ފިލްމު ކުޅުން ހުއްޓާލަން ނިންމި އެވެ. އަދި ބުރުގާ އަޅާ ފިލްމީ މަސައްކަތާ ދުރަށް ދިޔައެވެ.\nނަމަވެސް ނިޝާ ބުނީ ފިލްމު ކުޅުން ހުއްޓާލުމަކީ ކުއްލިއަކަށް ނިންމި ނިންމުމެއް ނޫން ކަަމަށެވެ. އެއީ ވަރަށް ބޮޑަށް ވިސްނުމަށް ފަހު އޭނާގެ ދަރިންގެ ހައްގުގައި އެެ ކުދިންނަށް ރަނގަޅު މުސްތަގުބަލެއް ހޯދާ ދިނުމުގެ އުންމީދުުގައި ނިންމި ނިންމުމެވެ.\nފިލްމު ކުޅުން ހުއްޓާލިއިރު ނިޝާގެ ތިން ކުދިން ތިއްބެވެ. ކުޑަ ދެ ކުދިންގެ އުމުރުން ވަަރަށް ހަގެވެ. ދޮށީ ދަރިފުޅު ހުންނަނީ ނިޝާގެ މަންމަގެ ކައިރީގައެވެ. ފިލްމީ މަސައްކަތުގައި އުޅެން ޖެހުނު ބުރަ ދިރިއުޅުމުގެ ސަަބަބުން ކުދީންނަށް ދެވޭ ވަގުތު މަދުވާ ކަމުގެ އިހުސާސް ވަރަށް ބޮޑަށް ކުރެވި އިތުރު ޕްރޮޖެކްޓްތަކުގައި ސޮއި ކުރުން ހުއްޓާލިއެވެ. އަދި ފަށާފައިވާ ޕްރޮޖެކްޓްތައް އަވަހަށް ނިންމައިދިނުމަށް ޑައިރެކްޓަރުންގެ ގާތުގައި އެދުނެވެ.\nއެކަމަށް އެކަށީގެންވާ ވަގުތު ދިނުމަށް ފަހު ބުރުގާ އަޅާ ފިލްމީ މަސައްކަތާ ދުރަށް ދިޔައެވެ. ނަމަވެސް އޭރުވެސް ނަހުލާގެ "ޒުލޭހާ" ގެ ލަވައެއްގެ ޝޫޓިން އޮތީ ނުނިމިއެވެ. އެހެންވީމަ އެ ލަވަ ޝޫޓް ކުރީ ބުރުގާ އަޅައިގެން ހުރެއެވެ.\nމުހަންމާއަށް ވެގެން އުޅެނީ އެފަދަ ގޮތެކެވެ.\n"މުހައްމާކަލޯ އެ އުޅެނީ ޑަންޕަރުގައި ރީކޯ މޫސާ އުޅުހެން އިނގޭތޯ. އަޅުގަނޑު ފަހަތުން ނައްޓާލަން ނޭންގިގެން ދެއްތޯ. އެއީ އަޅުގަނޑު 'ނުބުނެ ނުރުހިފަ ހުންނާތީ ނަފުރަތުންނޭ' ބުނެލާހެން އާއެކޭ ބުނެފާނެ ކަމަށް ކަންނޭނގެ އެ އުޅެނީ،" ފިލްމެއް ނުކުޅޭނެ ކަމުގެ ވަރަށް ބޮޑު ޔަގީން ކަމެއް ދެމުން އޭނާ ބުންޏެވެ.\nސުނާމީ ކާރިސާއާއެކު ދިރިއުޅުން ބަދަލު\nއެކްޓިންގެ ކެރިއަރު ދޫކޮށް ނިޝާގެ ދިރިއުޅުން ރަށަށް ބަލަދު ކުރިތާ މާ ގިނަ ދުވަސްތަކެއް ނުވަނީސް ސުނާމީ ކާރިސާ ކުރިމަތިވިއެވެ.\nއެ ހާދިސާގައި ރިނބުދޫއަށް ވަރަށް ބޮޑަށް ރާޅުއަރާ ގެއްލުންވިއެވެ. އެތަށް ބައެއްގެ މުދަލަށް ބޮޑެތި ގެއްލުންތައް ލިބި ދިރިއުޅުމަށް ކުރި ހުރިހާ މަަސައްކަތެއްހެން ގެއްލުނެވެ. އެ ރަށުން ދެ މީހަކު މަރުވިއެވެ.\n"ކިރިއާ އަޅުގަނޑުމެންނަށް [ނިޝާއާ ކުދިން] ސަލާމަތް ވެވުނީ. އަޅުގަނޑަށް ކުދިންނާއެކު އަރާ ހުރެވުނީ ގެއެއްގެ ފުރާޅު މައްޗަށް،"\nސުނާމީ އެރުމުން ނިޝާގެ ދިރިއުޅުން އޮތީ ފ. ނިލަންދޫގައި --\nސުނާމީ ކާރިސާގެ ބިރުވެރި ހުރިހާ މަންޒަރެއްހެން ނިޝާއަށް ފެނުނެވެ. ކަނޑުން ބިޔަ ރާޅު އަރައިގެން އައި މަންޒަރާއި ކުއްލި ކުއްލިއަށް ފަޅުތެރެ ހިކި ރާޅު ބޮޑުވަމުން ދިޔަ އާދަޔާ ހިލާފު މަންޒަރެވެ. އަދި ރަށުން ދެ މީހަކު މަރުވެ ނިޝާ އުޅެމުންދިޔަ ގެ އެކުގައިހެން ފުނޑުުފުނޑުވުމުން ދިިރިއުޅުން ފ. ނިލަންދޫއަށް ބަދަލު ކުރަން ޖެހުނެވެ.\n"ކަނޑުން ރާޅު އަރައިގެން އައި މަންޒަރު ފެނުނު. ވަރަށް ބިރުވެރި ކަމަކަށް އެކަންވީ. އެހެންވީމަ އެހެން ރަށަކަށް ބަދަލުވާން ލިބުނު ފުރުސަތުގައި ނިލަންދޫއަށް ބަދަލުވީ. ވަރަށް ރަނގަޅު ގެއެއްގައި ހުރީ. ނަމަވެސް އެއީ ދަތި ދިރިއުޅުމެއް،"\nނިޝާ ފ. ނިލަންދޫގައި --\nއެހެން ކަމުން އަނެއްކާވެސް ދިރިިއުޅުން މާލެއަށް ބަދަލުކުރީއެވެ. މިހާރު އޭނާގެ ހުރިހާ ވަގުތެެއް ހުސްކޮށްފައި ވަނީ ކުދިންނަށެވެ. އެ ކުދިންގެ ތައުލީމާއި ކުދީންގެ ފަރުވާއަށެވެ. އަދި އެ ކުދިންނަށް ރަނގަޅު މުސްތަގުބަލެއް ހޯދާ ދިނުމަށެވެ.\nނިޝާގެ ހަ ކުދިން، މާމަ ކިޔައިފި\nނިޝާގެ އުމުރުން 42 އަހަރު ފުރޭނީ މި އަހަރު ކަމަށް އޭނާ ބުނެއެވެ. މިހާރު އޭނާގެ ހަ ކުދިން އެބަ ތިއްބެވެ. އެންމެ ދޮށީ ދަރިފުޅަށް ކުއްޖަކު ލިބި މާމަވެސް ކިޔައިފި އެވެ.\nނިޝާގެ އެންމެ ހަނގު ދަރިފުޅަށް އަދިވީ 10 މަހެވެ. އޭގެ ކުރިން ލިބުނު ދަރިފުޅު މިހާރު އުމުރުން ހަތަރު އަަހަރު ކަައިސްއަކީ ހިތުގައި 37 އެމްއެމްގެ އޭއެސްޑީއެއް ހުރި ބީޓާ ތެލެސީމިއާ މޭޖާއެކެވެ. އޭގެ ފަހުން ކުއްޖަކު ހޯދުމުން ވަރަށް ގިނަ މީހުން އެ ސުވާލު ނިޝާއާ ކުރެއެވެ. ނިޝާ ބުނީ އަވަސްގެ މި އިންޓަވިއުން އެކަން ސާފުކޮށްދޭން އޭނާ ބޭނުންވާ ކަމަށެވެ. އަދި އެ ފަހުން ދެން އެ ސުވާލު ނުކުރާނެ ކަމަށް އުންމީދު ކުރާ ކަމަށެވެ.\nނިޝާ އޭނާގެ ދަރިފުޅު ކައިސްއާއެކު: ކައިސްއަށް އުފާވެރި ދިރިއުޅުމެއް ހޯދާ ދިނުމަކީ ބޮޑު އުންމީދެއް -- އަވަސް ފޮޓޯ\nއެންްމެ ބޭނުންވީ ޓީޗަރަކަށްވާން\nއެކްޓިންގެ ދާއިރާއިން ކިތަންމެ އުހަށް ދެވުނު ނަމަވެސް ނިޝާގެ ހަގީގީ އުންމީދުގައި ކުލަ ޖެހޭ ގޮތެއް ނުވިއެވެ. އޭނާ އެންމެ ބޭނުންވީ ޓީޗަރަކަށް ވާށެވެ. ކުޑަކުދިން ދެކެ ވަރަށް ލޯބިވާ ނިޝާގެ އެންމެ ބޮޑު ހުވަފެނަކީ ދަރިވަރުން ލޯބިވާ ޓީޗަރަކަށް ވުމެވެ.\nއެ އުންމީދުގައި ކުލަ ނުޖެހި އޮތަސް އޭނާ ހިތްހަމަ ޖެހުން ހޯދަނީ އެކްޓިންގެ ދާއިރާއަކީވެސް ބަޔަކަށް އެތައް ފިލާވަޅުތަކެއް ބުނެދެވޭ ދާއިރާއެއް ކަމަށް ދެކިއެވެ.\n"އަސްލު ހަގީގަތަކީ އެކްޓިންއަކީވެސް ލެސަންއެއް ބަޔަކަށް ބުނެދެވޭ. އަޅުގަނޑުމެންނަށް އެބަ ބުނެދެވޭ ފިލްމުތަކުގައި ވަރަށް ގިނަ ނަސޭހަތްތައް. ކޮށްގެން ނުވާނެ ކަންކަމާއި އެހެން ގޮސް ވަަރަށް ގިނަ ކަންކަން. އެހެންވީމަ މިއީވެސް ފާޑެއްގެ ކިޔަވައިދިނުމެއް ނޫންތޯ،"\nނިޝާގެ ހާއްސަ މެސެޖެއް\nފިލްމީ މަަސައްކަތާ ކިތަންމެ ދުރުގައި ހުރި ނަމަވެސް ދާއިރާގެ ފަންނާނުންނާ ނިޝާއާ އޮތީ ރަނގަޅު ގުޅުމެކެވެ. އެހެންވީމަ ފިލްމީ އިންޑަސްޓްރީއަށް ކާމިޔާބު ދުވަސްތަކެއް ފެނުމަކީ އޭނާވެސް އެދޭ ކަމެކެވެ. އަދި ތަރިންގެ އަގު ހިފައްޓާ ދާއިރާއާ ދޭތެރޭ އާންމުންގެ ލޯތްބާއި އިތުބާރު އޮންނަން އޭނާ ބޭނުންވެއެވެ.\nނިޝާގެ ނަޒަރުގައި އެކަން ކުރެވޭނީ ހަމަތަކެއް ގެންގުޅެ ގެންނެވެ. އެކަކު އަނެކަކާ ޖައްސާލައިގެން ޒާތީ ވާހަކަތައް އާންމުންނާއި ހަމައަށް ތިލަކޮށްގެން އެކަކު އަނެކެއްގެ އަގު ވައްޓާލަން މަސައްކަތް ކޮށްފިނަމަ އެކަމެއް ނުވާނެ އެވެ. މިހާރުގެ އެކްޓަރުންނަށް ނިޝާ ދޭން އޮތް އެންމެ ހާއްސަ މެސެޖަކީ އަމިއްލަ ދިރިއުޅުމުގެ ހުރިހާ ވާހަކަތަކެއް އާންމުންނާއި ހަމައަށް ނުގެނައުމެވެ. ކޮލެޓީ ވާހަކަ ދެއްކުމެވެ.\nއަމުދުން މީހުންގެ ވާހަކަ ނުދެއްކުމެވެ.\n"އަޅުގަނޑުމެންގެ ދުވަސްވަރު ތަފާތު އެކި ވާހަކަތައް އެކި ގޮތްގޮތަށް ނުދެއްކީމަ ކަންނޭންގެ އެހާ ކުރިއަށް އަޅުގަނޑުމެންނަށް އެދެވުނީ،" އިންޓަވިއު ނިންމާލަމުން ނިޝާ ބުންޏެވެ.


BREAKING: Office Thah Hulhuvun Ithuru 1 Hafthaa Akah Faskohffi - Vaguthu\nސަރުކާރުގެ އޮފީސްތައް އިތުރު ހަފްތާއަކަށް ބަންދު!\nސަރުކާރުގެ އޮފީސްތައް އިތުރު އެއް ހަފްތާ އަށް ބަންދު ކުރަން ރައީސް އިބްރާހިމް މުހައްމަދު ސޯލިހް މިއަދު ނިންމަވައިފިއެވެ.\nއޮފީސްތައް ކުރިއަށް އޮތް ހަފްތާގައި ބަންދު ކުރަން ނިންމެވިކަން އެމަނިކުފާނު އިއުލާން ކުރެއްވީ ދަރުބާރުގޭގައި ހަވީރު ބޭއްވި ނޫސްވެރިންގެ ބައްދަލުވުމުގައެވެ.\nރާއްޖޭގައި ކޮވިޑް-19 ފެތުރުނަ ނުދިނުމަށް ސަރުކާރުން އެންމެ ފުރަތަމަ އޮފީސްތައް ބަންދު ކުރަން ނިންމީ މިދިޔަ ބުރާސްފަތި ދުވަހުން ފެށިގެން، މި ހަފްތާގެ ބުރާސްފައްޗާ ހަމައަށެވެ. އެކަމަކު، އަލަށް ސަރުކާރުން ނިންމި ނިންމުމުގެ ސަބަބުން އަންނަ މަހުގެ ދެ ވަނަ ދުވަހާ ހަމައަށް އޮފީސްތައް ބަންދުވާނެއެވެ.\nދަރުބާރުގޭގައި ބޭއްވެވި ނޫސްވެރިންގެ ބައްދަލުވުމުގައި ރައީސް އިބްރާހިމް މުހައްމަދު ސޯލިހް ވިދާޅުވީ ޗައިނާގައި ކޮވިޑް-19 ފެތުރެން ފެށުމާ ގުޅިގެން މިދިޔަ ޖެނުއަރީ މަހުން ފެށިގެން ސަރުކާރުން ރައްކާތެރިކަމުގެ ފިޔަވަޅުތައް އަޅަމުން ގެންދިޔަ ކަމަށެވެ. އަދި ހާލަތާ ގުޅޭ ގޮތަށް ކަންކަން ބަދަލު ކުރަނީ ސިއްހީ ތަޖުރިބާކާރުންގެ ލަފައާ އެއްގޮތަށް ކަމަށާއި ކުރިއަށް އޮތް ތަނުގައި ވެސް އެގޮތުގެ މަތިން އަމަލު ކުރައްވާނެ ކަމަށް ވެސް އެމަނިކުފާނު ވިދާޅުވިއެވެ.\nރައީސް ވިދާޅުވީ، ސަރުކާރުން އަޅާ މިފަދަ ފިޔަވަޅުތަކުން އާއްމު ދިރިއުޅުމުގެ ވަރަށް ގިނަ ކަަންކަމަށް ހުރަސް އެޅޭކަން އެނގިވަޑައިގަންނަވާ ކަމަށެވެ. އަދި ހާލަތާއި ގުޅޭގޮތަށް އިތުރު ފިޔަވަޅުތައް އަޅަން ނިންމާފައިވާކަމަށް ވެސް ރައީސް ވިދާޅުވިއެވެ.\nސަރުކާރުގެ މުވައްޒަފުން ގެއިން ބޭރަށް ނުނިކުތުމަށް އަންގައިފި\n"އެގޮތުން އަންނަ އާދީއްތަ ދުވަހުން ފެށިގެން އިތުރު އެއް ހަފްތާގެ މުއްދަތަކަށް ސަރުކާރުގެ އޮފީސްތައް ބަންދު ކުރުމަށް އަޅުގަނޑު ނިންމައިފިން،" ރައީސް ވިދާޅުވިއެވެ.\nރައީސް އޮފީހުން ކުރިން ބުނީ ސަރުކާރު ބަންދު ކުރުމުގެ އެންމެ ބޮޑު ބޭނުމަކީ ކޮވިޑް-19 ކޮންޓްރޯލް ކުރުން ކަމަށްވާތީ އިޖުތިމާއީ ގައިދުރުކަން ނުވަތަ ސޯޝަލް ޑިސްޓެންސިން ތަންފީޒު ކުރުމަށްޓަކައި ސަރުކާރުގެ އިދާރާތަކުގެ މުވައްޒަފުން، ޒަރޫރީ ބޭނުމެއްގައި މެނުވީ ގެއިން ބޭރަށް ނުކުމެ ނޫޅުމަށް އަންގާ ކަމަށެވެ.\nކޮވިޑް-19 ރާއްޖޭގައި ފެތުރެމުންދާތީ އެ ބަލި ފެތުރުން ކުޑަކުރުމަށް ހާއްސަ ފިޔަވަޅުތަކެއް އެޅުމަށް ނިންމާފައިވީ ނަމަވެސް ރައްޔިތުންނަށް ކޮންމެހެން ބޭނުންވާ ޚިދުމަތްތައް މެދުނުކެނޑި ރައްޔިތުންނަށް ލިބޭނެ އިންތިޒާމު ހަމަޖެހިފައިވާކަން ދައުލަތުގެ ކަމާބެހޭ އިދާރާތަކުން ކަށަވަރު ކުރުމަށް ރައީސް އޮފީހުން ވަނީ މުއައްސަސާތަކަށް އަންގައިފައެވެ.\nމާޗް 25, 2020 17:43\nއަލެ ފިހާރަތައްވެސް ރޭގަނޑަށް ބަންދު ކޮއްލަ ދިން ނަމަ .....\nމާޗް 25, 2020 17:51\nމާޗް 25, 2020 18:09\nކޮވިޑް 19 އާއި ގުޅިގެން ރައްޔިތުންގެ ސަލާމަތާއި ރައްކައުތެ ރިކަމަށްޓަކައި، ދައުލަތުން އެކަށީގެންވާ ފިޔަވަޅުތައް އަޅުއްވައި، ޤާނޫނީ އިލްތިމާސްތައް ކު ރައްވަމުން ގެންދަވާއި ރު، ބީ ރު ކަންފަތުގެ އަހުލުވެ ރީން ވަ ރަށް ގިނައެވެ. ވުމާއެކު 24 ގަޑިއި ރަށް ނަމަވެސް ކާފިއު ހިންގުމަކީ ކު ރަންޖެހިއްޖެ ކަމެއްކަމުގައި އަޅުގަނޑު ދެކެން.\nސަރުކާރުން އަޅުއްވަމުންގެންދަވާ ފިޔަވަޅުތަކަށް ޝުކުރުވެރިވަން.\nމާޗް 25, 2020 18:43\nއަޑުގަދަކޮށް ލަވަ ޖެހުމާއި ޕާޓީކުރުމާއި ތަންތަން ތެޅުމާއި އެނޫންވެސް ޢާންމު އުނދަގޫވާ ކަންކަންކުރުން\nމާޗް 25, 2020 18:46\nމި ހިސާބުގައި ދަގަޑު ތަޅާ އަޑާ ގުދަންތަކުގެ އުދަނގުލާ ގަރާޖުތަކުގެ އުނދަގު އެހާ ބޮޑޫ. އަޑުގަދަކަމުން ބަލިމީހުންނަށް ކުޑަކުދިންނަށް އުނދަގުވޭ. އަދި މަގުމަތީ ތޮއްޖެހިފައި އެތިބި ކޮފީތަށިތައް ހިފައިގެން ތިބޭ މީހުންގެ އުނދަގުވެސް އެހާ ބޮޑު ސިގުރޭޓުތައް ޖަހައިގެން ސޯޝާލް ސެންޓަރ ފާރުބުރިމަތީ ތިބި މީހުންނާއި ހިރިއްޔާ ކައިރީ އިންނަ ކޮފީ ވިއްކާ ކެފޭ ނިކަން ޗެކުކޮށްލަބަލަ ޤަބޫލު ނުކުރެވެންނާ. ތޮއްޖެހިފައި އަބަދު މީހުން. މިކަންވެސް ހުއްޓުވާދެވިދާނެތޯ! ކޮބާ ގޭގައި ބަސްއަހަގެން ތިބޭ މީހުންގެ ހައްޤުތައް! ކޮބާ އެ ތުއްތު ކުޑަކުދިންނާއި ބަލި ދުވަސްވީ މީހުންގެ ހައްޤުތައް؟؟؟؟؟؟؟؟؟\nމާޗް 25, 2020 19:43\nސަޅި ޗުއްޓީ ވީ...\nއިމާތްކުރުމާއި ވޯކުސޮޕުތަކާއި ގަރާޖު ފިހާރަތަށްވެސް ހުޅުވާފަ ހުއްނަވަގުތު ކުޑަކުރަންޖެހޭ އެބަ އެކަނި ސަރުކާރު ބަންދު ލުރިޔަކަސް ނުފުދޭ މިހާލަތުގައި 24 ގަޑިއިރު ހުޅުވާ ފިހާރަޔަށް ވެސް ވަގުތު ކުޑަކުރަން ސަރުކާރަށް ގޮވާލަން ކޮންޓުރަކުސަން ސައިޓުތަށްވެސް ހަމައެކަނި ދުވާލު މަސައްކަތް ކުރާގޮތަށް ހަދަންޖެހޭ ބޮދޭސީން ވެސް ގޭގައި މައިތިރިކޮންގެން މިކަން ކާމިޔާބު ވާނީ އެމީހުން ކޮންމެ އެދެއްގައި6މީހުން ނިދާފައި ބޭރުރުގައި އުޅެގެން މިކަމުން ދިވެހިން ރައްކާތެރި ނުކުރެވޭނެ ، ރައީސް އިބޫ ވިސްނާ ވިސްނާ...\nވަޑާންކުރާ ތަން ވެސް ބަންދު ކޮށް ދެއްވަބަލަ.... ބަންގްލަދޭޝް، އިންޑިއާ މީހުންނަށް ނަސޭހަތް ދޭން ޖެހޭ... ވިސްނައިދޭން ޖެހޭ\nސަރުކާރުން އެބަޖެހޭ ހުރިހާ ރައްޔިތުންގެ ހައްގުގައި މީހުން އެއްވެ ގައިގޯޅިވުން ދުރުކުރުމަށްޓަކައި މިވަގުތު ހުރިހާ ރަށެއްގެ ހޮޓާ އަދި ރެސްޓޯރަންޓްތަކުން ހަމައެކަނި ޑެލިވަރީ އަދި ޓޭކްއަވޭގެ ހިދުމަތް އެކަނި ދިނުމަށް އަންގަން\nޕްރައިވަޓް އޮފީސްތަކުގައި މަސައްކަތް ކުރަނީ މާގަދަފަދަ ބައެއްތަ ؟\nމާޗް 25, 2020 23:10\nމިއީ ޝަޢުބާން މަސް. މިއާ ވިދިގެން އޮތީ ރަމަޟާންމަސް. ރަމަޟާންމަހުގެ ހަނދާން އެބަހުރިބާ؟ މިހެން މިއަހާލީ މިހުރިހާ ކަމެއް މިހެން ކުރާއިރު ރަމަޟާންމަހުގައި އެކި ފަރާތްތަކުން ތަފާތު ކުޅިވަރުތައް ރާވައިގެން ކުޅޭތީ. މިއަހަރުވެސް ރަމަޟާންމަސް ކުރިޔަށް އޮތުމާއެކު ޒުވާނުން ފޯރި ނަގާފައި މި ލިބުނު ޗުއްޓީގައި ރަމަޟާންމަހުގައި ކުޅޭ ކުޅިވަރުތަކަށް ފަރިތަކުރަން ފަށައިފިނަމަ އެކަހެރިވެ ނުތިވެވޭނެ ނޫންތޯ؟ ކުޅިވަރާބެހޭ މިނިސްޓަރުވެސް އަދި ކުޅިވަރު އެސޯސިއޭޝަނަކުން މިއިން ކަމަކަށް ބަހެއް ބުނެގެން މިއިން ނޫހެއްގައި މިއިން ވާހަކައެއް ލިޔެފައި އޮތްވައި ނުދެކޭތީ ހަމަ އަހާލެވުނީ. ދުނިޔޭގެ ބައެއް ގައުމުތަކުގައި ބާއްވާ މުބާރާތްތައް އަހަރަކަށް ފަސްކުރަމުންދާއިރު މިއަހަރު ރަމަޟާންމަހު ބާއްވާ މުބާރާތްތައް ބާއްވާނަންތޯ؟ މި ސުވާލު ނުކުރާނަންތޯ؟ މިކަން ނޫސްވެރިންވެސް ހަނދުމަފުޅު ނެތުނީތޯ؟


Kinbidhoo- Veymandoo gulhaalumuge vaudhu Raeesah handhaankohdheefi | Mihaaru\nތ. އަތޮޅު ކައުންސިލްގެ މެމްބަރުންނާއި ކިނބިދޫ ދާއިރާގެ މެމްބަރު އަބްދުﷲ ރިޔާޒް ރައީސް އިބްރާހީމް މުހައްމަދު ސޯލިހާ ބައްދަލުކުރައްވަނީ.\nކިނބިދު އާއި ވޭމަންޑޫ ގުޅާލުމުގެ ވައުދު ރައީސަށް ހަނދާންކޮށްދީފި\n15 އެޕްރީލް 2019 - 21:55 20 comments\nތ. ކިނބިދު އާއި ވޭމަންޑޫ ގުޅާލާނެ ކަމަށް ރިޔާސީ އިންތިޚާބުގެ ކެމްޕޭންގައި ރައީސް އިބްރާހިމް މުހައްމަދު ސޯލިހް ވެވަޑައިގަތް ވައުދު އެމަނިކުފާނަށް މިއަދު ހަނދާންކޮށްދީފި އެވެ.\nތ. އަތޮޅު ކައުންސިލް މެމްބަރުން މިއަދު ވަނީ ރައީސްއާ ބައްދަލު ކުރައްވައި އެ އަތޮޅަށް އެންމެ ބޭނުންވާ ކަންކަން ހުށަހަޅުއްވައިފަ އެވެ. އަދި ރައްޔިތުންގެ އުއްމީދުތައް ހާސިލްކުރުމަށް ކައުންސިލުން ރާވާފައިވާ ކަންކަމާ ގުޅޭ މައުލޫމާތު ވެސް ރައީސާ ހިއްސާކުރެއްވި އެވެ.\nކައުންސިލްގެ ރައީސް ރިލުވާން އަބްދުﷲ "މިހާރު"އަށް ވިދާޅުވީ ކައުންސިލަރުންނާއި ރައީސް ބައްދަލު ކުރެއްވި އިރު ކިނބިދު އާއި ވޭމަންޑޫ ގުޅާލުމުގެ ވައުދާ ބެހޭ ގޮތުން މަޝްވަރާ ކުރެއްވި ކަމަށެވެ. ނަމަވެސް އެ މަޝްރޫއުގެ ވާހަކަ ރައީސަށް ދެންނެވީ ކައުންސިލަރުން ނޫން ކަމަށް އޭނާ ވިދާޅުވި އެވެ.\nރިލުވާން ވިދާޅުވި ގޮތުގައި ދެރަށް ގުޅައިލުމުގެ ވާހަކަ ރައީސަށް ހުށަހެޅުއްވީ ރައްޔިތުންގެ މަޖިލީހުގެ ކިނބިދޫ ދާއިރާގެ މެމްބަރު އަބްދުﷲ ރިޔާޒެވެ. ނިމިގެން ދިޔަ މަޖިލީސް އިންތިޚާބުގައި އޭނާ ކުރިމަތިލައްވައި ކާމިޔާބު ކުރެއްވީ ތިމަރަފުށީ ދާއިރާ އެވެ.\nކިނބިދު އަކީ ރިޔާޒް މަޖިލީހުގައި މިހާރު ތަމްސީލު ކުރައްވާ ދާއިރާގެ މައި ރަށެވެ. ވޭމަންޑު އަކީ ރިޔާޒް އިންތިހާބުވެފައިވާ ތިމަރަފުށީ ދާއިރާގެ ރަށެކެވެ.\n"ކިނބިދުއާ ވޭމަންޑޫ ގުޅައިލުމަކީ ރިޔާސީ އިންތިހާބުގެ ކެމްޕޭނުގައި ރައީސް ވެވަޑައިގެންނެވި ވައުދެއް. ދެން މިއަދުގެ ބައްދަލުވުމުގައި ރިޔާޒް ބައިވެރިވަޑައިގެން އެ ކަމާ ބެހޭ ގޮތުން ސުވާލު ކުރެއްވި،" ރިލްވާން ވިދާޅުވި އެވެ.\nއޭނާ ވިދާޅުވީ ދެ ރަށް ގުޅާލުމުގެ ކުރެހުންތަކުގެ މަސައްކަތް ކުރިއަށްދާ ކަމުގެ ޔަގީންކަން ރައީސް ދެއްވި ކަމަށެވެ.\nތ. އަތޮޅު ކައުންސިލުން ރައީސަށް ހުށަހެޅުއްވި ކަންކަމުގެ ތެރޭގައި އޮމަދޫގެ ބަނދަރު ހެދުމާއި ލައިސަން ނެގުމަށް ޓެސްޓަށް ދުއްވާނެ ޓްރެކެއްގެ ބޭނުން ވާހަކަ ހިމެނެ އެވެ.\nރައްޔިތުންނަށް ކުރިމަތިވެފައިވާ ގޮންޖެހުންތައް ހައްލު ކުރެވޭނެ ގޮތްތައް ބަލައި އެކަންތައްތައް ހައްލު ކުރަން ސަރުކާރުން މަސައްކަތް ކުރާނެ ކަމަށް އެ ބައްދަލުވުމުގައި ރައީސް ވިދާޅުވި ކަމަށް ރައީސް އޮފީހުން ވަނީ ބުނެފަ އެވެ.\nއިތުރު ލިޔުންތައް ދަތުރުފަތުރު ތ. އަތޮޅު ރައީސް އިބްރާހިމް މުހައްމަދު ސޯލިހް ތ.ކިނބިދޫ ތ. ވޭމަންޑޫ\nތ. އަތޮޅުގެ ބައެއް ރަށްތަކުގައި ފެންބޮޑުވެއްޖެ


Covid19 : farudhee zinmaa ge namoonaa dhehkee kodey anhenun\nby vomadmin March 19, 2020\nދުނިޔޭގައި ހަލުވިކަމާއެކު ފެތުރެމުންދާ ކޮވިޑް-19 ނުވަތަ ކޮރޯނާ ވައިރަސް ރާއްޖޭގައިވެސް ފެތުރެން ފަށާފައި ވާއިރު، ރާއްޖޭގެ އެކި ކަންކޮޅުތަކުގައި ސިއްހީގޮތުން ރައްކާތެރި ވުމަށް، ރަށުގެ ކައުންސިލަރުންނާއި އާންމުން އިސްނަގައިގެން ސާފުތާހިރު ވުމަށް ގިނަ މަސައްކަތްތަކެއް ދަނީ ކުރެވެމުންނެވެ.\nއެގޮތުން ކޮވިޑް-19 އިން ރައްކާތެރިވުމަށްޓަކައި ގއ. ކޮނޑޭގެ ކައުންސިލާއި ރައްޔިތުން އިސްނަގައިގެން އެރަށުގެ ބަނދަރުގައި އަތްދޮވުމަށްޓަކައި ތަށި ބެހެއްޓުމަށް ފެންހޮޅި އެޅުމުގެ މަސައްކަތުގައި އަންހެނުން ހަރަކާތްތެރި ވި ފޮޓޯތަކެއް ވަނީ ސޯޝަލް މީޑިއާގައި ވަނީ ދައުރުވެފައެވެ.\nކޮނޑޭގެ ކައުންސިލާއި ރައްޔިތުން ގުޅިގެން އަތްދޮންނަ ތަށި ބެހެއްޓުމަށް ހޮޅި ވަޅުލުމުގެ މަސައްކަތުގައި ބައިވެރިވަނީ\nއޮންލައިން ނޫސް ” ދަ ޕްރެސް”އަށް މައުލޫމާތު ހިއްސާ ކުރަމުން ކޮނޑޭގެ ކައުންސިލްގެ އަންހެން މެންބަރު ކަމަށް ކުރިމަތިލައްވ|ާފައިވާ އަދި ރަށުގެ ތަރަށްގީއަށް ކުރާ ކޮންމެ ކަމެއްގައި ބައިވެރިވާ، ޝާމާ މުހައްމަދު ކިޔައިދިން ގޮތުގައި ކޮނޑޭގެ ރައްޔިތުންނަކީ ރަށުގައި ކުރާ އިޖުތިމާއީ ކޮންމެ މަސައްކަތެއްގައި ވެސް އެހީތެރިވުމަށް ނިކުންނަ ބައެކެވެ. އަންހެނުންނާއި ފިރިހެނުން އެއްކޮށް ރަށަށްޓަކައި، ރަށުގެ ފައިދާ އަށާއި ރައްޔިތުންނަށް ހިދުމަތް ކޮށްދިނުމަށް އެހީތެރިވާ ބައެއް ކަމަށްވެސް އޭނާ ކިޔައިދިނެވެ.\nޝާމާ ކިޔައިދިން ގޮތުގައި އަތް ދޮންނަ ތަށި ބެހެއްޓުމަށް ފެން ހޮޅިލުމަށް ކޯރު ކޮނުމުގައި އަންހެނުން ބައިވެރިވީ، ފެން ލައިން ގެނައުމަށް ކޮންނަން ޖެހޭ ހިސާބު ދުރުވުމުން ކަމަށެވެ. އަތް ދޮވުމަށް ރަށުގެ ބަނދަރުގައި ދެ ތަނެއް ހަދާފައި ވާއިރު، އެއް ތަނަކީ ޖެޓީއިން އަރާތާ ކައިރީގައި ހަދާފައިވާ ތަނެއް ކަމަށާއި އެތަނަކީ ރަށަށް އަރާފައިބާ މީހުންގެ ރައްކާރެތި ކަމަށް ހަދާފައިވާ ތަނެއް ކަމަށް އޭނާ ބުންޏެވެ. އަދި ދެވަނަ އަށް ހަދާފައިވާ ތަނަކީ ރަށުގެ ބަނދަރު ހިޔާ ކައިރީ، އާންމުންނަށް ފަސޭހަ ވާނެހެން ހަދާފައިވާ ތަނެއް ކަމަށްވެސް ޝާމާ ކިޔައިދިނެވެ.\nކޮނޑޭގެ ކައުންސިލާއި ރައްޔިތުން ގުޅިގެން ހަދާފައިވާ އަތްދޮންނަ ތަށި\n600 އެއްހާ މީހުން ދިރިއުޅޭ ކޮނޑޭގެ އަންހެނުންނަކީ މީގެ ކުރިންވެސް މިފަދަ މަސައްކަތެއްގައި ބައިވެރިވާ ބައެއްކަން ފާހަގަ ކުރެވެއެވެ.\nރަށަށް އަރާ ފައިބާ މީހުންނާއި ރަށުގެ ރައްޔިތުންގެ ރައްކާތެރިކަމަށް ކޮނޑޭގައި މިފަދަ މަސައްކަތެއް ކުރެވެމުން ދާއިރު، ދިވެހިންގެ އެއްބައިވަންތަކަމަކީ، ޖެހޭ ކޮންމެ ބޮޑު ކަމަކަށް ވިޔަސް އަދި ކުޑަކަމެއް ކަމަށް ވިޔަސް އެ ވަގުތެއްގައި ވެވެން އޮތް ވަރަކުން އެހީތެރިކަން ފޯރުކޮށް ދިނުމުގައި ލާމަސީލު ނަމޫނާއެކެވެ. އެގޮތުން މި ދަނޑިވަޅުގައި މާލޭގެ ބައެއް ފަރާތްތަކުން ގޭގެ ކުލި ކުޑަކޮށްދިނުމާއި ހޮސްޕިޓަލަށް ހިލޭ ކާރުގައި ގެންގޮސްދިނުން ފާހަގަ ކުރެވެއެވެ.\nރާއްޖޭގެ ހާލަތަށް ބަލާއިރު، މިހާތަނަށް ކޮވިޑް-19އަށް 13 މީހަކު ވަނީ ރާއްޖެއިން ޕޮޒިޓިވް ވެފައެވެ. މި ބައްޔަށް ޕޮޒިޓިވް ވި މީހުންގެ ތެރެއިން 8 މީހުން ރާއްޖެ އައި އިރުވެސް އެ ވައިރަސް ހަށިގަނޑުގައި ހުރިކަމަށް ބެލެވޭ ކަމަށް ކަމާބެހޭ ފަރާތްތަކުން ވަނީ ބުނެފައެވެ. ދެން ޕޮޒިޓިވްވި5މީހުންނަކީ ކުރެއްދޫއަށް ޗުއްޓީ ހޭދަކުރަން އައި އިޓަލީ މީހާގެ ގައިން މި ބަލި ޖެހިފައި ތިބި މީހުންނެވެ. ޕޮޒިޓިވް ވި މީހުންގެ ތެރޭގައި ހިމެނެނީ6ފިިރިހެނުންނާއި7އަންހެނުންނެވެ.\nރާއްޖޭގައި މި ބައްޔަށް ޕޮޒިޓިވްވެފައި ވަނީ އިޓަލީގެ9މީހަކާއި، ތުރުކީގެ މީހަކާއި، ސައުތް އެފްރިކާގެ މީހެއްގެ އިތުރުން ޖަރުމަނުގެ މީހަކާއި އިންގްލޭންޑް މީހެކެވެ. އެންމެ ފަހުން މި ބައްޔަށް ޓެސްޓު ކުރި ދެ ދިވެހިންގެ ނަތީޖާ ވަނީ ނެގެޓިވް ވެފައެވެ.\nފޮޓޯތައް : ދަޕްރެސް\nޓްރަކެއް ހަންކެނޑެ ބްރިޖްގެ ފެންސްގައި ޖެހި ފެންސަށް ބޮޑެތި ގެއްލުންތަކެއް ވެއްޖެ\nބޮޑުހިލަ ބަރުކޮށްގެން ދަތުރުކުރަމުންދިޔަ ޓްރަކެއް ބާރު ސްޕީޑްގައި ދުއްވާފައިދަނިކޮށް ކޮންޓްރޯލް ނުކުރެވިގެން ގޮސް އައްޑޫސިޓީގެ ހަންކެނޑެ ބްރިޖްގެ ފެންސްގައި ...\nvomadmin August 2, 2018\nފެނަކައިންވެސް ޖޫން މަހުގެ ކަރަންޓު ބިލުން 40 ޕަސެންޓް ކުޑަކޮށްފި\nފެނަކަ ކޯޕަރޭޝަން ލިމިޓެޑ (ފެނަކަ) އިންވެސް ޖޫން މަހުގެ ކަރަންޓު ބިލުން 40 ޕަސެންޓް ކުޑަކޮށްފިއެވެ. ކަން ހާމަކުރައްވައި ފެނަކައިން ...\nvomadmin July 4, 2020\nމީދޫ ދާއިރާގެ އެމްޑީޕީ ޕްރައިމަރީ ރޮޒެއިނާ އާދަމް ކާމިޔާބު ކުރައްވައިފިއި\nރަށްޔިތުންގެ މަޖިލިހުގެ އައްޑޫ މީދޫ ދާއިރާއިރާގެ އެމްޑީޕީ ޕްރައިމަރީ ރޮޒެއިނާ އާދަމް ކާމިޔާބު ކުރައްވައިފިއެވެ. މިހާރުވެސް މީދޫ ދާއިރާގެ ...\nމިއަދު އިތުރު6މީހުން ކޯވިޑް-19 އަށް ޕޮޒިޓިވްވެ، ބަލިޖެހުނު ދިވެހިންގެ ޢަދަދު ސަތޭކައިން މައްޗަށް\nއިތުރު6މީހަކު ކޯވިޑް-19 އަށް ޕޮޒިޓިވްވެ މި ބަލިޖެހުނު ދިވެހިންގެ ޢަދަދު ސަތޭކައިން މައްޗަށް އަރައިފިއެވެ. މިއަދު ...\nއަމިއްލަ ގޮތުން މީދޫ ދާއިރާގެ ކައުންސިލަރުގެ މަގާމަށް ރަޝީދާ ވާދަކުރައްވަނީ\nރަށްޔިތުންގެ ޚާދިމެއްގެ ގޮތުގައިހުރެ ރަށްޔިތުންނާއި އެންމެ ގާތުން އެންމެ ރަގަޅަށް އެއްވެސް ފަރާތަކަށް ނުޖެހި މަސައްކަތް ކުރެވޭނެ އެންމެ ...\nvomadmin February 21, 2020


ލައްނިގޫ އަލަތަނޑު - ވިކިޕީޑިއާ\nލައްނިގޫ އަލަތަނޑު (ސައިންޓިފިކް ނަން: Parapercis hexophthalma)ނުވަތަ (އިނގިރޭސި ބަހުން: Spot tail sand perch)އަކީ ރާއްޖޭގެ ފަރުފަޅުތަކުގައި ގިނައިން އުޅޭ އަލަތަނޑުގެ ބާވަތެކެވެ. މިއީ ދިވެހިން ކެއުމަށް ބޭނުންކުރާ މަހެއް ނޫނެވެ. ވީމާ މިއީ މަސްވެރިކަމުގައި ހިފާ އަދި ބާނާ އުޅޭ މަހެއް ނޫނެވެ. ނަމަވެސް ފަޅުމަތީގައި ވަދާ ދުއްވާއިރު މަދުމަދުން މިބާވަތުގެ މަސް ވަދުގައި ބޭނެއެވެ. މިއީ ވަރަށް ތިލަ ފަޅުން ފެށިގެން ފަރުގެ ބޭރުގެ ސަރަހައްދު ތަކުގައި ވެސް އުޅޭ މަހެކެވެ. މިމަސް އެންމެ ބޮޑުވަނީ 26 ސެންޓި މީޓަރަށެވެ.\nމަހުގެ މަތީބައި ހުންނަނީ މަޑުފެހިކުލައަކަށްދާ މުށިކުލައެއްގައެވެ. މުޅިމަހުގައި މުށި ކުލައިގެ ރޮނގުބުރިތަކަކާއި، ތިކިތަކެއް ހުރެއެވެ. ނިގޫފަތުގައި ކަޅުކުލައިގެ ވަރަށް ބޮޑު ލަފެއް ހުރެއެވެ. މަހުގެ ބަނޑުދަށް ފަރާތުގައި މަހުގެ ދިގަށް ކަޅުކުލައިގެ ތިކިބައެއް ހުރެއެވެ. މިތިކިތަކުގެ ބޭރުކައިރިފަށް ހުންނަނީ ރީނދޫ ކުލައިގައެވެ. މިއީ ޝިކާރަކޮށްގެން ކައިއުޅޭ މަހެކެވެ. މައިގަނޑު ކާނާއަކީ ކަކުނި ފާނޑުގެ ސޫތްޕާއި މަހެވެ.\nމަހުގެ ބުރަކަށިމަތީ ކޮތަރިބައިގައި5ހަރުކައްޓާއެކު 21 ނުވަތަ 22 މަޑުކަށި ހުރެއެވެ. ބަނޑުދަށް ފަރާތު ކޮތަރިބައިގައި 1 ހަރުކައްޓާއެކު 17 މަޑުކަށި ހުރެއެވެ. ރާއްޖޭގައި އަލަތަނޑުގެ ބާވަތްތަކަށް ވަކި ޚާއްޞަ ނަންތަކެއް ކިޔާކަމަށް ރިކޯޑް ކުރެވިފައި ނެތުމާއެކު މަހަށް ކިޔާ އިގިރޭސި ނަމަށް ގުޅުވައިގެން މަހުގެ ސިފަޔަށް ވިސްނާ ލައްނިގޫ އަލަތަނޑު ކިޔާ ނަންދީފައިވަނީ އެވެ.\nމި ޞަފްހާ އަށް އެންމެ ފަހުން ބަދަލެއް ގެނެވިފައިވަނީ7ޖެނުއަރީ 2008، 13:10 ގައެވެ.


BREAKING | Majileehun Beyhvi Forum Ehgai MDN Ge Shahindha Ismail Ah Furusathu Dheefi - Vaguthu\nރައްޔިތުންގެ މަޖިލީހުން ބޭއްވި ފޯރަމެއްގައި، އިސްލާމް ދީނަށް ފުރައްސާރަކޮށް ރިޕޯޓް ނެރުނު މޯލްޑިވިއަން ޑިމޮކްރަސީ ނެޓްވޯކް (އެމްޑީއެން) ގެ އެގްޒެކެޓިވް ޑިރެކްޓަރުގެ މަޤާމު އަދާކުރި ޝަހިންދާ އިސްމާއިލް އަށް ފުރުސަތު ދީފިއެވެ.\nރައީސް އިބްރާހިމް މުހައްމަދު ސޯލިހްގެ އެންމެ ބޮޑު ރިޔާސީ ވައުދު ކަމުގައިވާ އިންތިޤާލީ އިންސާފު ހޯދައިދިނުމަށް އެކުލަވާލި ބިލަށް ޚިޔާލު ހޯދަން ބޭއްވި ފޯރަމުގައި ރާއްޖޭން ބޭރުގައި އުޅޭ ދިވެހިންނަށް ވެސް އޯޑިއޯ ކޮންފަރެންސް މެދުވެރިކޮށް ހިޔާލު ފާޅު ކުރުމުގެ ފުރުސަތު ދީފައިވެއެވެ.\nނަވާރަވަނަ ރައްޔިތުންގެ މަޖިލީސް ފެށި ފަހުން މަޖިލީހުގައި އިދާރާގައި ޚިޔާލު ހޯދަން އާންމުންގެ އެކި ފޯރަމްތައް މީގެ ކުރިން ވެސް ބޭއްވިއިރު މިފަދަ ފުރުސަތެއް ދީފައެއް ނުވެއެވެ. މިއީ މަޖިލީހުގައި ބޭއްވި ހިޔާލު ހޯދުމުގެ ފޯރަަމެއްގައި ބޭރުގައި ތިބި ފަރާތްތަކަށް އޯޑިއޯ ކޮންފެރެންސްކޮށް ޚިޔާލު ފާޅުކުރަން މަޖިލީހުން ދިން ފުރަތަމަ ފުރުސަތެވެ.\nޖަރުމަންވިލާތުގައި މި ވަގުތު ހުރި ޝަހިންދާ ވެސް އޯޑިއޯ ކޮންފެރެންސްކޮށް ފޯރަމުގައި ބައިވެރިވެފައިވާއިރު، ބިލުގައި މައްސަލަތައް ބަލަން އެކުލަވާ އޮމްބަޑްސްމަންގެ އޮފީސް ދެމި އޮންނާނީ ދެ އަހަރުގެ މުއްދަތަކަށް ކަމުން އެ މުއްދަތު ދިގުކޮށްދޭން އޭނާ އެދުނެވެ. މީގެ އިތުރުން ހެކިވެރިންގެ ހައްޤުތައް ބިލުގައި ބަޔާން ކޮށްފައި ވަނީ ވަރަށް ހަނި ގޮތަކަށް ކަމާއި އެ ދާއިރާ ބިލުގައި ފުޅާކޮށްދޭން އެދުނެވެ.\nއެހެންވިޔަސް ބޭރުގެ އެކި ފޯރަމްތަކުގައި ދީނަށް ފުރައްސާރަކޮށް މީގެ ކުރިން ޝަހިންދާ ވާހަކަ ދައްކާފައިވާ މޭރުންތަކުން މިރޭގެ ފޯރަމްގައި އެފަދަ އެއްވެސް ވާހަކަ ނުދައްކައެވެ.\nޝަހިންދާއަށް ފުރުސަތު ދިން ކަން އެނގުމުން މީސް މީޑިއާގައި މިހާރު ވެސް ގިނަ ބަޔަކު ދަނީ މަޖިލީހަށާއި ވެރިކަންކުރާ ކޯލިޝަނުގެ މައި ޕާޓީ، އެމްޑީޕީއަށް ފާޑުކިޔަމުންނެވެ. ސަރުކާރު ހިންގާ ކޯލީޝަންގައި ހިމެނޭ އަދާލަތު ޕާޓީގެ ބައެއް އެކްޓިވިސްޓުން ވެސް މީސް މީޑިއާގައި މަޖިލީހަށް ފާޑުކިޔާފައި ޕޯސްޓް ކޮށްފައިވެއެވެ.\nމަޖިލީހުގެ ފޯރަމެއްގައި ޝަހިންދާ ބައިވެރިވިކަން ފަޅާއަރާފައި ވާއިރު، އޭނާ މި ފޯރަމުގައި ބައިވެރިކުރުން ކުށްވެރިކޮށް އަދާލަތު ޕާޓީގެ ޤައުމީ މަޖިލީހުގެ މެމްބަރު ތޫބާ ރަޝީދު ކުރެއްވި ޓްވީޓަކަށް ޝަހިންދާ ވަނީ ގޮންޖަހައި ރައްދު ދީފައެވެ.\nތޫބާ ކުރެއްވި ޓްވީޓުގައި ވިދާޅުވެފައި ވަނީ ޝަހިންދާއަކީ ކަނޑައެޅިގެން ރާއްޖޭގެ ޤަނޫނާއި ޚިލާފުވެފައިވާ ކަމަށް ތުހުމަތު ކުރެވޭ އަދި ފިލައިގެން އުޅޭ މީހެއް ކަމަށެވެ. އެހެންކަމުން ރައްޔިތުންގެ މަޖިލީހުން އޭނާއަށް ފުރުސަތުދިނީ ކޮން ހައިސިއްޔަތަކުންތޯ ތޫބާ ވަނީ ސުވާލު ކުރައްވާފައެވެ.\nމި ޓްވީޓަށް ރައްދު ދެމުން ޝަހިންދާ ބުނީ، އޭނާއަކީ ފިލައިގެން އުޅޭ މީހެއް ނޫން ކަމަށާއި، އެހެން ނޫން ނަމަ ސަރުކާރުގެ އިދާރާތަކަށް އޭނާއާއި ގުޅޭނެ ނަމްބަރު ދީފައި ނޯންނާނެ ކަމަށެވެ. އަދި ފުލުހުންނަށް އޮންލައިންކޮށް ނުވަތަ ފޯނުން ގުޅައިގެން ދޭން ޖެހޭ ބަޔާނެއް ދޭން ތައްޔާރަށް ހުރިކަން އަންގާފައިވާނެ ކަމަށާއި، އޭގެ ފަހުން މިހާރު އަހަރަކަށްވުރެ ގިނަ ދުވަސް ވެފައިވާ ކަމަށް ޝަހިންދާ ބުންޏެވެ.\nޝަހިންދާ އިސްކޮށް އުޅޭ އެމްޑީއެންއިން ނެރުނު ރިޕޯޓުގައި ދީނަށް ފުރައްސާރަކޮށް ގިނަ ވާހަކަތައް ޝާޢިއުކޮށްފައި ވެއެވެ. އެގޮތުން އިސްލާމް ދީނަށާއި ރަސޫލާ (ސ.އ.ވ) އަށް ފާޑުކިޔައި ރަސޫލާގެ އިސްރާ މިއުރާޖް ވާހަކަ އަކީ ބުއްދި ޤަބޫލުނުކުރެވޭ ވާހަކައެއް ކަމަށާއި އަދި އިސްލާމް ދީނުގެ ބައެއް އަސާސްތަކަކީ ހަރުކަށި ކަންކަން ގޮތުގައި އެރިޕޯޓުގައި ވަނީ ސިފަކޮށްފައެވެ.\nމީގެ އިތުރުންވެސް އެރިޕޯޓުގައި ވަނީ ރާއްޖޭގައި ތިބި ގިނަ ދީނީ އިލްމުވެރިންގެ ނަންތައް ފާހަގަކޮށް އެފަރާތްތަކަކީ އިސްލާމް ދީނުގެ ނަމުގައި ހަރުކަށި ފިކުރު ފަތުރައި އެފަރާތްތަކަކީ ސީރިއާ އަށް މީހުން ފޮނުވުމަށް މަސައްކަތް ކުރަމުންދާ ބައެއް ކަމުގައި ފާހަގަކޮށްފައެވެ.\nއިސްލާމްދީނުގެ އަސްލުތަކާއި ޚިލާފު އެތައް ވާހަކައެއް ހިމަނައިގެން އެމްޑީއެން އިން ރިޕޯޓެއް ނެރުމުން އެޖަމިއްޔާ ވަނީ އުވާލާފައެވެ. ނަމަވެސް ރިޕޯޓް ނެރުމުގައި ބައިވެރިވި އެއްވެސް މީހަކު އަދި މިހާތަނަށް ތަހުޤީޤަށް ހާޒިރުކުރިކަން އެނގިފައެއް ނުވެއެވެ. އެމްޑީއެންގެ ރިޕޯޓާއި ދާދި އެއްކަހަލަ ރިޕޯޓެއް ނެރުނު އުތެމަ ޖަމިއްޔާ އާއި މެދު އަދި މިހާތަނަށް އެއްވެސް ފިޔަވަޅެއް އަޅާފައެއް ނުވެއެވެ.\nއެމްޑީއެންގެ ރިޕޯޓް ނެރުނު މީހުންނަށް ދައުވާ ކުރެވޭނީ ފުލުހުންގެ ތަހުގީގު ނިމި ފޮނުވުމުން: ޕީޖީ\nއެމްޑީއެން ރައީސް ކަމުގައި ހުރިއިރު ރިޕޯޓް ނެރުނު ހަނދާނެއް ނުވޭ: ޝަމީމް\nއޮކްޓޯބަރ 28, 2020 03:05\nޥަ ރަށް ސާފު! މި ރާއްޖެ ހިންގަން ތިބީ އަނދި ރި ދައުލަތެއް! ޢަޑީގަ ތިބީ ލާދީނީ މަދު ބައިގަނޑެއް! ދިވެހިންނޭ .... !\nއޮކްޓޯބަރ 28, 2020 03:37\nތިޔަ މީހާ ފޮރުވައިގެން ހިމާޔަތް ދީގެން އުޅެނީ މި ސަރުކާރުން. މީ ހަަމަ އެއްބައެއް.\nކޮބާ ޝައިޚު އިލިޔާސް އަދި ޑރ އިޔާޒު މިކަމާ ބަހެއް ނެތް ތޯ.\nއޮކްޓޯބަރ 28, 2020 05:05\nއެއް އަހަރު ވެގެންދިޔައިރު ފުލުހުން އޭނައާ ސުވާލުނުކޮށްތިބިކަމަށް ވާނަމަ އެކަމުގެ ސަބަބަކީ ކޮބަިކަން އެމްޑީއެން ހަމީދު ރައްޔިތުންނަށް އޮޅުންފިލުވާދޭންޖެހޭ\nއޮކްޓޯބަރ 28, 2020 06:53\nތިޔަކަމެއްނުވާނެ ! ސަލްމާނުރުޝްދީ ހުރިތަނަކާ މިހާރުކުރާކަމެއްވެސް އޮޅުންފިލުވާދީފިއްޔާ ވަރަށްރަނގަޅު އެކަމަކު އިންޑިއާސިފައިންތިބިވަރެއްބުނެވޭކަށް ނޯންނާނެ !! މިތާނގަ މިއޮތް4ނޫނުންބުނެދެނީކޮންއެއްޗެއް ؟.\nއޮކްޓޯބަރ 28, 2020 06:08\nކުރާނެ ކަމެއްނެތް. ޝެއިޚް އިލްޔާސް ވިދާޅުވި ދުޢާދެއްވި ވެރިއެއް ކަމަށް. އެހެންވީމަ މިފަދަ ބަރަކާތްތެރި ވެރިއެއްގެ ވެރިކަމުގައި ކުރާނީ ހުސްރަނގަޅުކަންތައް. ޑރ. އިޔާޒް ވިދާޅުވި ނަމާއެއްގޮތަށް ސޯލިޙޯ ކަމަށް. ދެން ކޮބާ މައްސަލަ އަކީ.\nއިބުނު ޖާހިލު ކިބޫ\nހަމަ ދުޢާދެއްވި ވެރިއެއް ގެ ވެރިކަމޭތޯ.\nއޮކްޓޯބަރ 28, 2020 06:40\nތިޔަ މަޖިލީހަކީ މިހާރު ނާޗަރަނގީ ކުޅޭ ތަނެއް. ބޮޑުތަނުން ފެއިލް ވެފާ!\nއޮކްޓޯބަރ 28, 2020 07:40\nހުސް އެއްކަހަލަ މީހުން! ބޮޑު އެތޮ އެނބުރޭގޮތަށް ކުދިއެއްޗެހި އެނބުރޭނީ!\nއޮކްޓޯބަރ 28, 2020 08:02\nމި ޤައުގެ ވެރިންނަށްތިބި ބޮޑުންނަށް އެނގިގެންތާ މިޖަމާއަތް ތަކުން ދީނަށ ފާޑުކިޔައި މަލާމަތަކުރަނީ ޞާލިހު މިކަން ހުއްޓާލާ ޝަހިންދާ ހައްޔަރުކުރޭ\nއޮކްޓޯބަރ 28, 2020 08:12\nއިލްޔާސް ޙުސައިންގެ ސަބަބުން ދީނީ ޝެއިޚުންނަށް އޮތް އިޙްތިރާމާއި ލޯބި ކުޑަވެއްޖެ..\nއޮކްޓޯބަރ 28, 2020 08:19\nސަހިދާއެބުނިތެދެކެވެ އެނަފިލާގެންނުނުލެއުޅެނި އަދާލަތުޕަޓީގެއ؛ިމްރަން ޕޮލިސްކޮމިސަރުހަމިދު މިސަރުކާރުގެ އިސްވެރިން ދަވާކުުރަންބެނުނުނުވަނީ\nއޮކްޓޯބަރ 28, 2020 08:29\nފުރުސަތު އެކަނި ދިނީކީނޫ މަޖިލިސް ޖާހިލުން ތައް މުޅިރޭ ޝަހިންދާ ވާހަކައަށް ސަނާކީ\nމި ސަ ރުކާ ރަކީ އިންޑިޔާ އާއި އެމެ ރިކާގެ ގޮނޑި ކޮއްކޮއެއް. ލާދީނީ ސަ ރުކާ ރެއް. އިޖުތިމާއީ އަދާލަތޭ އިޖުތިމާއީ އިންސާފޭ ކިޔައިގެން މިފަދަ ނަންތައް ބޭނުންކޮށްގެން ރައްޔިތުން ވާ ވައްދައިގެން ކު ރަރން އުޅެ ކަމަކީ ލާދިނީ އެޖެންޑާ އެއް ކު ރިއެ ރުވުން. .\nއޮކްޓޯބަރ 28, 2020 08:34\nއެމްޑީޕީ އަކީ ފެއިލްފެފައިވާބަޔެކޭ ބުނުމަކީ ނުރައްކާތެރިކަމެއް. އެމީހުން އެދަނީ ވ ސިސްޓަމެޓިކްކޮށް ރާއްޖޭގެ އިސްލާމީ އެއްބައިވަންތަކަމާ ދިވެހިންގެ މިނިވަންކަން ނަގާލުމަށް މަސައްކަތްކުރަމުން. މިވަގުތު ވެރިކަމުގެ ބާރުތަކުގަތިބީ އެއްއާއިލާއަކަށް ނިސްބަތްވާ ނުވަތަ އެއް އާއިލާއަކާ ގުޅުންއޮތްބަޔެއް. އެއީ ފެށުނީއްސުރެ ރާއްޖޭގެ އަށް ޣައްދާރުވަމުންއަންނަ ބައެއް. ދިވެހިން ހޭލާ. ހެޔޮނުވާނެ. ހީނލާފައި ލޮބިން ބަސްބުނާ ކޮންމެމީހަކީ އަދި ހެޔޮއެދޭމީހެއްނޫން.\nއޮކްޓޯބަރ 28, 2020 08:53\nރެފްރީ މިހާރު ސަލްމާން ރުޝްދީ ވަނީ މަރުވެފައި\nޝަހިންދާ ހުރިތަން އެނގޭ އެކަމު ބޭނުން ނުވާތީ ނުބަލަނީ\nސަފާރީ ކޭސް ވެސް ހިނދުނީ ނޫންތޯ މިގައުމުގައި ދީނަށް ކިތަންމެ ވަރަކަށް ފުރައްސާރަ ކުރިއަސް މިހާރު ކުށްވެރިއެއް ނުވާނެ އެކަމު އިންޖިކްޝަން ނުޖަހައިފިއްޔާ އެއީ ވަރަށް ބޮޑު ކުށެއް އަދި ހުތުރު އެއްޗެއް ބުންޏަސް ކުށްވެރިވާނެ\nއޮކްޓޯބަރ 28, 2020 10:22\nއިސްލާްދީނާ ދެކޮޅު ސަރުކާރެކޭ ނުބޖނެވޭނެތަ؟\nއޮކްޓޯބަރ 28, 2020 10:50\nގަބޫލު ވިޔަސް ގަބޫލު ކުރިޔަސް ނުކުރިޔަސް، މިގައުމުގައި މޑޕ ކުރަން އުޅޭކަން ކުރާނެ.\nމިއީ ކައިރި މުސްތަގްބަލެއްގައި ފެނިގެންދާނެ ހަގީގަތެއް.\nއޮކްޓޯބަރ 28, 2020 18:22\nއިރާދަ ކުރެއްވިއްޔާ މީ އެމްޑީޕީ ވެރިކަން ކުރާނެ އެންމެ ފަހު ފަހަރު ކަމުގައި ލައްވާށި. އާމީން\nނޮވެމްބަރު 1, 2020 22:03\nތިމާއްދާއަށް ބަދަލުގެނެސްފިނަމަ އަހަރެން ވަޒީފާއިން ވަކިވާކަށް ފަހެއް ނުޖެހޭނަން..... އަދި އެހެން މީހުނައްވެސް ނަސޭހަތް ދޭނަން ވަކިވުމަށް......ދީނާ ޤައުމަށްޓަކައި


Mikamunves Engigen Dhanee Mamma, Dhariaku Dheke Loabivaa Minavru - Vaguthu\nމިކަމުންވެސް އެނގިގެންދަނީ މަންމަ، ދަރިއަކު ދެކެ ލޯބިވާ މިންވަރު\nބޮޑު ގެއެއްގެ އެޕާޓްމެންޓްތަކެއްގައި ދިރިއުޅޭ މީހުންގެ ލޮލުގައި ކޮންމެ ދުވަހަކު އަޅައިގަންނަ މި އަންހެނާއަކީ ކެތްތެރި އަންހެނެކެވެ. އުމުރުން 70 އަހަރަށްވުރެ މައްޗެވެ. ނަމަވެސް ކޮންމެ ދުވަހަކު ވެސް އޭނާ، އޭނާގެ ޒިންމާ ފުރިހަމައަށް އަދާ ކުރެއެވެ. ކޮންމެ ދުވަހަކު ހިނގާފައި ދެގަޑިއިރުގެ ދަތުރެއް ކުރަނީ ހިތުގައި އެންމެ ބޮޑު ގަދަރެއް ދެވިފައިވާ މީހާއަށް ކާއެއްޗެހި ހިފައިގެންނެވެ.\nވޯލްޑް އޮފް ބިޒްގައި ބަޔާންކޮށްފައި ވާގޮތުގައި، ސިންގަޕޫރުގެ ބެޑޮކް ރެޒޯވޮއިރް ރޯޑްގައި ހުންނަ ހަތް ބުރީގެ ގެއަކަށް އޭނާ ކޮންމެ ދުވަހަކު ދަނީ، އެގޭގައި އުޅޭ އޭނާގެ އަންހެން ދަރިފުޅަށް ކާން ދޭށެވެ. އުމުރުން 40 އަހަރުގެ އެ އަންެހެން ދަރިފުޅަކީ ފިރިމަރުވެފައިވުމުން އެކަމުގެ ހިތާމަ ކުރަމުންދާ މީހެކެވެ.\nއެގޭގެ ގޭގެ ދޮރުމަތީގައި ދެގަޑިއެއްހާ އިރުވަންދެން، އޭނާގެ މަންމަ ހުންނަ މަންޒަރު ބައެއް މީހުނަށް ކުރިންވެސް ފެނެއެވެ. އޭނާ ކޮންމެ ދުވަހެއްގައިވެސް އެގެޔަށް ދަނީ ކާއެއްޗެހި "ޕެކްކޮށްގެން"ނެވެ. އެތަނުގައި އެތައް އިރެއް ވަންދެން އޭނާ މަޑުކޮށްގެން ހުންނަ މަންޒަރު ފެނިގެން ބައެއް މީހުން، އެކަމާއި އޭނާއާ ސުވާލުވެސް ކޮށް ހަދައެވެ. އަދި އެގެއަކީ އެއްވެސް ބަޔަކު ދިރިއުޅޭ ގެއެއް ނޫން ކަމަށް ބުނެއެވެ.\nނަމަވެސް އެ އަންހެން މީހާ އަބަދުވެސް ބުނަމުން ދިޔައީ އޭނާ ހޯދާ މީހާ އެގޭގައި އުޅޭ ކަމަށެވެ. އަދި އޭނާ އުޅެމުން ދަނީ ވަރަށް ފުން ހިތާމައިގައި ކަމަށް ބުނެ އިންތިޒާރުގައި މަޑުކޮށްލައިގެން ހުރެއެވެ. މިހެން ހުންނަތާ އެތައް އިރެއް ވާފަހުން އެ އެޕާޓްމެންޓުން އަންހެނަކު ބޭރަށް ނިކުމެއެވެ. އަދި އެއަށްފަހު ކާއެއްޗެހި ހޯދައިގެން ދޮރުލައްޕައި ތަޅުލައެވެ. އެއީ އޭނާގެ ލޯބިވާ ދަރިފުޅެވެ. އެގޭގެ ވެރިމީހާވެސް މެއެވެ.\nއެގެއަށް ވަނުން މަނާކޮށްފައި އޮތް ނަމަވެސް ކޮންމެ ދުވަހަކުވެސް ކާއެއްޗެހި ހިފައިގެން އޭނާ އެގެއަށް ދެއެވެ. އެގެއަށް ފައި މަގުގައި އޭނާ ކުރާ ދަތުރަށް ދެގަޑިއިރު ހޭދަވެއެވެ. މީގެ އިތުރުން ގޭގެ ބޭރުގައި އޭނާ ދެގަޑިއެއްހާއިރު، ދޮރު ހުޅުވަންދެން އިންތިޒާރުގައި ހުރެއެވެ. ނަމަވެސް އެންމެ ދުވަހަކުވެސް ދަރިފުޅަށް ކާއެއްޗެހި ފޯރުކޮށްދިނުމުގައި މި މަންމަ ހިތްވަރު އެލުވައެއް ނުލައެވެ. މިގޮތުގައި އޭނާ އުޅެމުންދާތާ އެތައް އަހަރެއް ވަނީ ވެފައެވެ.\nމިކަމުންވެސް އެނގިގެންދަނީ މަންމައަކު ދަރިއަކު ދެކެ ލޯބިވާމިންވަރު ނޫންތޯއެވެ؟\nމާޗް 9, 2018 23:37\nދަރި ކީއްވެބާ އެވަރުން އުޅޭ މަންމަ ދެކެ ހިންހަމަ ނުޖެހެނީ. އެގެޔަށް ނުވައްދަނީ.\nމާޗް 10, 2018 00:27\nތިކަހަލަ ލޯބި އެކަހަލަ ރަހުމެއް ނެތް ދަރިން ދެކެ ވާނެ ކަމެއް ނެތް..\nމީގެން އިނގެނީ އެ އަންހެން މީހާގެ ކަންނެތްކަން، މަންމައަށް އަޅާނުލާ އިހްތިރާމް ނުކުރާކަން\nމާޗް 10, 2018 11:38\nހާދަ ލަދުހަޔާތްކުޑަ ދަރިއެކޭތީ.. އެދައިތަ އެހާލުން ގެންނައެތިކޮޅު ދިރުވާލައިގެން އެދައިތަ ގޭތެރެޔަށް ނުވައްދާ، ދޮރުލައްޕާ ތަޅުލާއިރު ލަދުކޮބާ؟\nމާޗް 11, 2018 00:27


ބެލެނިވެރިން ނުކުމެ ރަތަފަންދޫ ސްކޫލް ބަންދުކޮށްފި\nއުމައިމާ ރަޝީދު 18 މާރޗް 2013\nގދ. ރަތަފަންދޫ ސްކޫލުގައި އެކައުންޓިން ޓީޗަރެއް ނެތުމުން ހިތްހަމަ ނުޖެހިގެން ބެލެނިވެރިން ނުކުމެ ސްކޫލް ބަންދުކޮށް މުޒާހަރާ ކުރަންފަށައިފި އެވެ. ރަތަފަނުދޫ ކައުންސިލްގެ ރައީސް އަހުމަދު ފައުޒީ، ވިދާޅު...\nއުކުޅަހު ސްކޫލުގެ ދަރިވަރުންތަކެއް "ޖިންނި މޮޔަވެގެން" ސްކޫލް ބަންދުކޮށްފި\nމަރިޔަމް ރާނިޔާ 17 މާރޗް 2013\nއއ. އުކުޅަހު ސްކޫލްގެ ގްރޭޑް 8ގައި ކިޔަވަމުން ގެންދާ އަންހެން ދަރިވަރުންތަކެއް "ޖިންނި މޮޔަވެގެން" ހޭނެތިގެން ވެއްޓުމާ ގުޅިގެން ކަމަށް ބުނެ އެ ސްކޫލްގެ ކިޔެވުން މިއަދު ނިންމާލައިފި އެވެ. އުކުޅަހު ކައ...\nއުކުޅަހުގައި ދަރިވަރުންތަކެއް "ޖިންނި މޮޔަވެގެން" ސްކޫލް ބަންދުކޮށްފި!\nފަޒީނާ އަހުމަދު 17 މާރޗް 2013\nއއ. އުކުޅަހު ސްކޫލުގެ އަންހެން ދަރިވަރުންތަކެއް ޖިންނި މޮޔަވެއްޖެ ކަމަށް ބުނެ އެ ސްކޫލްގެ ކިޔެވުން މިއަދު މެދުކަނޑާލައި ބަންދުކޮށްފި އެވެ. އުކުޅަހު ކައުންސިލްގެ ނައިބު ރައީސް އަބްދުﷲ ފިރާގު ވިދާޅުވީ...\nވީޓީވީ ސްކޫލް އައިކަން ނިންމާލައިފި\nވީމީޑިޔާގެ ވީޓީވީ ސުކޫލް އައިކަން 2013 ގެ ލަވަ މުބާރާތް 153 ދަރިވަރުންގެ ހުށަހެޅުމާއިއެކު މިރޭ ނިންމާލައިފިއެވެ. އިއްޔެ ހަވީރު ފެށި މިމުބާރާތުގައި ނުވަ ސްކޫލަކުން ވަނީ ބައިވެރިވެފައެވެ. އަދި އަމިއްލަ...\n89 ދަރިވަރުންނާ އެކު ވީޓީވީ ސްކޫލް އައިކަން ލަވަ މުބާރާތް ހުކުރު ދުވަހު ފަށަނީ\nފަޒީނާ އަހުމަދު 14 މާރޗް 2013\nވީޓީވީން ސްކޫލްތަކަށް ހުޅުވާލައިގެން ބާއްވާ ސްކޫލް އައިކަން މި އަހަރުގެ ލަވަ މުބާރާތް ހުކުރު ދުވަހުގެ ރޭ ފަށާ ގޮތަށް ހަމަޖައްސައިފި އެވެ. ވީޓީވީގެ މާކެޓިން ޑިޕާޓްމަންޓުގެ އޮފިޝަލަކު ވިދާޅުވީ މި އަހަރ...\nއިންޓަ ސްކޫލް ކެރަމް މުބާރާތް ނިމުމުގެ ރަސްމިއްޔާތު ބާއްވައިފި\nހަސަން ޝިފާން 09 މާރޗް 2013\nމިދިޔަ މަހު ކުރިއަށްދިޔަ ގައުމީ ކެރަމް މުބާރާތް ނިންމުމުގެ ރަސްމިއްޔާތު ރޭ ބާއްވައިފި އެވެ. ގިޔާސުއްދީން އިންޓަނޭޝަނަލް ސްކޫލްގައި ރޭ އޮތް ހަފުލާގައި، މުބާރާތުން ވަނަތައް ހޯދި ކުދިންނާއި ސްކޫލްތަކަށް...\nކުނިކޮށިން އަރާ ދުމާހެދި އިމާދުއްދީން ސްކޫލް ހުއްޓިފައި!\nއާމިނަތު ނިޔާޒާ 06 މާރޗް 2013\nމިދިޔަ މަހުގެ 24 ވަނަ ދުވަހު ކުނިކޮށި ހުސްކުރުމުގެ މަސައްކަތް މާލޭ ސިޓީ ކައުންސިލުން ފެށީ ކުނިކޮށިން އަރާ ދުމުގެ އުނދަގުލާ ހެދި އެ ސަރަހައްދުގައި ދިރިއުޅޭ މީހުންނަށް ޚާއްސަކޮށް ކުނިކޮށްޓާ އިންވެގެން ކ...\nމުއިއްޒު އިބްރާހިމް 14 މިނެޓު ކުރިން


SunOnline: Ibu ge ufan rashun Raees Yameen ah hoonu maruhaba eh!\nއިބޫގެ އުފަން ރަށުން ރައީސް ޔާމީނަށް ހޫނު މަރުހަބާއެއް!\nފާތިމަތު ސައީދު 31 Aug 2018, 23:44\nރައީސް ޔާމީން ހިންނަވަރަށް ވަޑައިގެން ސަޕޯޓަރުންނަށް ސަލާމް ކުރައްވަނީ --- ފޮޓޯ/ ރައީސް އޮފީސް\nއިދިކޮޅު ކޯލިޝަނުގެ ރިޔާސީ ކެންޑިޑޭޓް އިބްރާހިމް މުހައްމަދު ސޯލިހު (އިބޫ)ގެ އުފަން ރަށް، ޅ.ހިންނަވަރަށް ރައީސް އަބްދުﷲ ޔާމީން މިރޭ ވަޑައިގަތުމުން، އެރަށުން އެމަނިކުފާނަށް ހޫނު މަރުހަބާ އެއް ދަންނަވައިފި އެވެ.\nފާދިއްޕޮޅަށް ރައީސް ޔާމީން ކުރައްމުން ގެންދަވާ ދަތުރުފުޅުގައި ހިންނަވަރަށް ވަޑައިގެންނެވި އިރު މަރުހަބާ ދެންނެވުމަށް ގިނަ އަދަދެއްގެ ބަޔަކު އެއްވެފައި ތިއްބެވެ. އަދި އެ މީހުންނަށް ސަލާމް ކުރެއްވުމަށް، ރައީސް ޔާމީން 45 މިނެޓު ވަރު ހޭދަކުރެއްވި އެވެ.\nހިންނަވަރު ކައުންސިލުގެ ރައީސް އަބްދުﷲ އިބްރާހިމް 'ސަން' އަށް ވިދާޅުވީ، އެ ރަށުން ރައީސް ޔާމީންއަށް މަރުހަބާ ދަންނަވަން އާބާދީގެ ބޮޑުބައެއް ނުކުތް ކަމަށެވެ. ހިންނަވަރަކީ އާބާދީގައި 4،800 މީހުން ދިރިއުޅޭ ރަށެކެވެ.\nއަބްދުﷲ ވިދާޅުވީ މިހާރު އޮތް ގޮތަށް ބަދަލެއް ނައިސްފި ނަމަ ހިންނަވަރުން ރައީސް ޔާމީން އަށް 65 ޕަސެންޓް ވޯޓު ލިބިގެންދާނެ ކަމަށެވެ.\nމިއަދު އެރަށުން މަރުހަބާ ދަންނަވަން ނުކުމެ ތިބީ ހަމަ އެކަނި އެރަށުގެ މީހުން ކަމަށާއި އިތުރު ރަށަކުން މީހަކު ނުގެންނަ ކަމަށް އަބްދުﷲ ވިދާޅުވި އެވެ. އޭނާ ވިދާޅުވީ، މިހާރު އޮތް ގޮތަށް ބަދަލެއް ނައިސްފި ނަމަ އެ ރަށުން ރައީސް ޔާމީނަށް އަންނަ މަހު ބާއްވާ ރިޔާސީ އިންތިހާބުގައި 65 ޕަސެންޓް ވޯޓު ލިބޭނެ ކަމަށެވެ.\nރައީސް ޔާމީން ހިންނަވަރަށް ވަޑައިގެންނެވީ ފާދިއްޕޮޅުގެ ބައެއް ރަށްރަށަށް ސަރުކާރުން ހިންގާފައިވާ މަޝްރޫއުތަކުގެ ނިމުން ފާހަގަ ކުރެއްވުމަށް ކުރައްވަމުން ގެންދަވާ ދަތުރުފުޅުގެ ތެރެއިން އެރަށުގައި ތިބި އެމަނިކުފާނުގެ ސަޕޯޓަރުންނާ ބައްދަލުކުރެއްވުމަށެވެ.\nހިންނަވަރުގައި ރަސްމީ ޖަލްސާ އެއް، ރައީސް ޔާމީން ނުބާއްވަ އެވެ. ނަމަވެސް، ވަކިން ސަޕޯޓަރުންނާ ބައްދަލުކުރެއްވި އެވެ.\nނައިފަރުގައި ހުންނަވައި ވާހަކަފުޅު ދައްކަވަމުން ރައީސް ޔާމީން ވިދާޅުވީ ހިންނަވަރުގައި ހެލްތް މިނިސްޓަރު އަބްދުﷲ ނާޒިމަށް ކިހާވަރެއްގެ މަސައްކަތެއް ކޮށްލެވުނުތޯ ބަލާލަން ދާން ބޭނުންވާ ކަމަށެވެ.\n"އަޅުގަނޑު އެދެނީ ފާދިއްޕޮޅަކީ ކެންޑިޑޭޓް ނަމްބަރު އެކަކަށް އަންނަ މަހުގެ 23 ވަނަ ދުވަހު ދޭ ވޯޓުގެ އެންމެ ބޮޑު އިންސައްތައެއް ހޯދައިދޭ އަތޮޅަކަށް ހައްދަވައިދެއްވުން. [މިއީ] އަޅުގަނޑު ތިބޭފުޅުން އަރިހުން އެދޭ އިލްތިމާސް." ނައިފަރުގައި ވާހަކަފުޅު ދައްކަވަމުން ރައީސް ޔާމީން ވިދާޅުވި އެވެ.\nއިދިކޮޅު ކެންޑިޑޭޓް އިބޫގެ ރަނިންގް މޭޓް ފައިސަލް ނަސީމު ހިންނަވަރަށް ވަޑައިގެންނެވުމުން، އޭނާ އަށް ވެސް އެރަށުން ވަރަށް ހޫނު މަރުހަބާއެއް ކިއެވެ.


ދުނިޔޭގެ ބާޒާރުގައި ކައްކާ ގޭހުގެ އަގު އިންތިހާއަށް ބޮނޑުވެ އަވަށްޓެރި ގައުމުތަކުގައި ކައްކާ ގޭހުގެ އަގު އުފުލެނީ! – Haftha\nFri, 21 January, 2022, 6:26 am\nދުނިޔޭގެ ބާޒާރުގައި ކައްކާ ގޭހުގެ އަގު އިންތިހާއަށް ބޮނޑުވެ އަވަށްޓެރި ގައުމުތަކުގައި ކައްކާ ގޭހުގެ އަގު އުފުލެނީ!\nދުނިޔޭގެ ބާޒާރުގައި ކައްކާ ގޭހުގެ ޑިމާންޑް ބޮޑުވެ ކައްކާ ގޭހުގެ އަގު އިންތިހާ ބޮޑުވެއްޖެއެވެ. އެގޮތުން ދުނިޔޭގެ އެންމެ ބޮޑު ތެޔޮ ކުންފުނި، ސައުދި އަރަބިއާގެ އެރަމްކޯ އިން ވިއްކާ ކައްކާ ގޭސް އުފައްދަން ބޭނުންކުރާ ޕްރޮޕޭން އަދި ބިއުޓޭންގެ ޓަނެއް 800 ޑޮލަރަށް ވަނީ އަރައިފަ އެވެ.\nއަރަމްކޯ އިން މިމަހަށް ކަނޑައަޅާފައިވާ ގޭހުގެ އަގަށް ބަލައި އިރު، ޕްރޮޕޭންގެ ޓަނެއްގެ އަގު ވަނީ 800 ޑޮލަރަށް އަރައިފަ އެވެ. އަދި ބިއުޓޭންގެ އަގު ވަނީ 795 ޑޮލަރަށް އަރައިފަ އެވެ. މިއީ 2014 އިން ފެށިގެން މޭހުގެ އަގު މިހާ މައްޗަށް ދިޔަ ފުރަތަމަ ފަހަރެވެ. މިދިޔަ އަހަރު ފަހުކޮޅުން ފެށިގެން ދުނިޔޭގެ ބާޒާރުގައި ކައްކާ ގޭހުގެ އަނގު އަންނަނީ ބޮޑުވަމުންނެވެ. އެގޮތުން މި މަހުގެ ތެރޭގައި ޕްރޮޕޭން ޓަނެއްގެ ކޮންޓްރެކްޓު އަގު 671 ޑޮލަރުން 800 ޑޮލަރަށް އުފުލިފައިވާ އިރު، ބިއުޓޭންގެ އަގު ވަނީ ޓަނެއް 665 ޑޮލަރުން 795 ޑޮލަރަށް އުފުލިފަ އެވެ.\nއަގުތައް މިހާ މައްޗަށް ދިއުމުން، ބައެއް ގައުމުތަކުން މިހާރުވެސް ވަނީ އެ ގައުމުތަކުން ވިއްކާ ގޭސް ފުޅީގެ އަގު މައްޗަށް ޖައްސައިފަ އެވެ.\nއެގޮތުން އަވަށްޓެރި ސްރީ ލަންކާގައި 12.5 ކިލޯގެ ގޭސްފުޅިއަކުން 984 ލަންކާ ރުޕީސް (75 ރުފިޔާ) ބޮޑުކޮށް، މިހާރު ވިއްކަމުން ދަނީ 2840 ރުޕީސް (217 ރުފިޔާ) އަށެވެ. އަދި ކުރިން 743 ލަންކާ ރުޕީސް (56 ރުފިޔާ) އަށް ވިއްކަމުންދިޔަ، ފަސް ކިލޯގެ ގޭސްފުޅިއަކުން 393 ލަންކާ ރުޕީސް (30 ރުފިޔާ) ބޮޑުކޮށް، މިހާރު ވިއްކަމުން ދަނީ 1،136 ރުޕީސް (87 ރުފިޔާ) އަށެވެ.\nބަންގްލަދޭޝްގައި ކައްކާ ގޭހުގެ އަގު މިމަހު ވަނީ 22 ޕަސެންޓް ބޮޑުކޮށްފަ އެވެ. މިއީ އަގު މައްޗަށް ޖެއްސި ހަތަރު ވަނަ މަހެވެ. ބަންގްލަދޭޝްގެ އެނާޖީ ރެގިއުލޭޓަރީ ކޮމިޝަނުން ހާމަކޮށްފައިވާ އަގުތަކަށް ބަލައި އިރު، ކުރިން 86.07 ބަންގްލަދޭޝް ޓަކާއަށް ކިލޯއެއް ވިއްކަމުންދިޔަ ނަމަވެސް މިހާރު ވިއްކަމުންދަނީ ކިލޯއެއް 104.92 ޓަކާއަށެވެ. އެ ބަދަލާއެކު 12 ކިލޯގެ ގޭސްފުޅިއެއްގެ އަގު ވަނީ 1259 ޓަކާއަށް އަރައިފަ އެވެ.\nއިންޑިއާއަށް ބަލައި އިރު، ކައްކާ ގޭހުގެ އަގު މިމަހުގެ ދެވަނަ ދުވަހާ ހަމައަށް ވަނީ 62 ޕަސެންޓް ބޮޑުކޮށްފަ އެވެ. މިއީ މީގެ އަހަރެއްހާ ދުވަސް ކުރިން ހުރި އަގަށްވުރެ 304 ރުޕީސް ބޮޑު އަދަދެކެވެ. އަދި އިންޑިއާގެ މަރުކަޒީ ރަށް، މުމްބާއީގައި މިމަހު ކުރީކޮޅު ގޭސްފުޅިއެއްގެ އަގު ވަނީ ރެކޯޑު އަދަދަކަށް މައްޗަށް ގޮސްފައެވެ. އެއީ ގޭސްފުޅިއެއް 899.50 ރުޕީސްއަށެވެ.\nއަވަށްޓެރި ގައުމުތަކުގައި ކައްކާ ގޭހުގެ އަދަދު އިންތިހާއަށް މައްޗަށް ދިޔަ ނަމަވެސް، ރާއްޖެއިން ވިއްކާ ކައްކާ ގޭހުގެ އަގު އަދި މައްޗަށް ޖައްސާފައެއް ނުވެއެވެ. ނަމަވެސް ދުނިޔޭގެ ބާޒާރުގައި ސާފުނުކުރާ ތެޔޮފީފާއެއްގެ އަގު މައްޗަށް ދިއުމުން ސަރުކާރުގެ މައި ވިޔަފާރި ކުންފުނި، އެސްޓީއޯއިން ވިއްކާ ޑީސަލް އަދި ޕެޓްރޯލްގެ އަގު ވަނީ މައްޗަށް ޖައްސައިފަ އެވެ.


Bridge akee tharahgee ah elhunu enme muhinmu binaa: Muizzu\nބްރިޖަކީ ތަރައްގީއަށް އެޅި އެންމެ މުހިންމު ބިނާ: މުއިއްޒު\nމާލޭ ސިޓީ މޭޔާ ޑރ. މުހައްމަދު މުއިއްޒު ފޮޓޮ: އަހްމަދު އަޝްހާދު | އަވަސް\nސިނަމާލެ ބްރިޖަކީ ފަހުގެ ތާރީހެއްގައި ތަރައްގީ އަށް އެޅުނު އެންމެ މުހިންމު ބިނާ ކަމުގައި މާލޭ ސިޓީގެ މޭޔާ ޑރ. މުހައްމަދު މުއިއްޒު ވިދާޅުވެއްޖެ އެވެ.\nމުއިއްޒު މިހެން ވިދާޅުވެފައި ވަނީ ސިނަމާލެ ބްރިޖަށް ތިން އަހަރު ފުރުން ފާހަގަ ކުރުމަށް ވީޑިއޯއަކާއެކު މިއަދު ކުރެއްވި ޓްވީޓެއްގަ އެވެ.\nމި ވީޑިއޯގައި މުއިއްޒު ވިދާޅުވީ ސިނަމާލެ ބްރިޖަކީ ފަހުގެ ތާރީހެއްގައި ރާއްޖޭގެ ދަތުރުފަތުރުގެ ނިޒާމަށް ގެނައި އެންމެ ބޮޑު އަދި މުހިންމު ކުރިއެރުމެވެ. އަދި ބްރިޖްގެ ސަބަބުން ގްރޭޓާ މާލެ ސަރަހައްދައް ގިނަ ކުރިއެރުން ތަކެއް ލިބިގެން ދިޔަ ކަމަށްވެސް މުއިއްޒު ވިދާޅުވިއެވެ.\n"ބްރިޖުގެ ސަބަބުން މާލެ ސަރަހައްދުގައި އުޅޭ ފަރާތްތަކަށް ގިނަ ލުއިތަކެއް ލިބިފައިވޭ، އަދި ކޮންމެ ދުވަހަކު ވެސް ބްރިޖުން އެތައް ބަޔަކު ދަތުރު ކުރޭ" މުއިއްޒު ވިދާޅުވި އެވެ.\nމުއިއްޒު ކުރެއްވި ޓްވީޓްގައި ޗައިނާގެ ރައީސްްގެ އިތުރުން ކުރީގެ ރައީސް އަބްދުއްﷲ ޔާމީން އަށް ވަނީ ޝުކުރު އަދާކޮށްފަ އެވެ. އަދި މުސްތަގުބަލުގައި ވެސް ޗައިނާ އާއި ރާއްޖެއާ ދެމެދު އޮންނަ ގުޅުން އިތުރަށް ވަރުގަދަވެ ކުރިއަރާނެ ކަމަށް އުންމީދު ކުރައްވާ ކަމަށް މުއިއްޒު ވިދާޅުވި އެވެ.\nސިނަމާލެ ބްރިޖްގެ ހުޅުވާފައި ވަނީ 30 އޯގަސްޓް 2018 ގަ އެވެ. އަދި މި މަސައްކަތަކީ ޗައިނާގެ އެހީގައި ކުރި އަށް ގެންދިޔަ މަސައްކަތެކެވެ. ދުއިސައްތަ މިލިއަން ޑޮލަރުގެ ލޯނު އެހީގައި ކުރިއަށް ގެންދިޔަ މި މަޝްރޫއުގެ މަސައްކަތްތައް ކުރިއަށް ގެންދިޔައީ ޗައިނާގެ ސީސީސީސީ ކުންފުނިންނެވެ. އަދި ބްރިޖްގެ މަސައްކަތް ނިންމުމަށް 30 މަސްދު ވަސް ހޭދަވެފައިވާ އިރު މި ބްރިޖަކީ ދެ ކިލޯމީޓަރު ދިގު ބްރިޖެކެވެ.\nރައީސް އަބްދުﷲ ޔާމީން ހުޅުމާލެ ސިނަ މާލެ ބްރިޖް + ޑރ. މުހައްމަދު މުއިއްޒު މާލޭ ސިޓީ ޗައިނާ ދިވެހި ރާއްޖެއާ ޗައިނާގެ ގުޅުން\nމާލެ-ހުޅުމާލެ ފެނުގެ ނިޒާމް ބްރިޖުން ގުޅައިލަން ޗައިނާ ބަޔަކަށް\nމާލެއިން ބްރިޖުގެ މައި ތަނބާ ހަމައަށް މި މަހު ގުޅޭނެ


Izzuddheen faalan kairi ah ulhadhu gaai nukuran anekkaa ves angaifi | Mihaaru\nއިއްޒުއްދީން ފާލަން ދުރުން ފެންނަ ފޮޓޯއެއް: އެ ފާލަމުގެ ހުޅަނގުން އެއްގަމު ތޮށި ކައިރިއަށް އުޅަނދު ގާތް ނުކުރަން އަނެއްކާ ވެސް ވަނީ އަންގާފައި: މިހާރު ފޮޓޯ: ނިޝާން އަލީ\nއިއްޒުއްދީން ފާލަން ކައިރިއަށް އުޅަނދު ގާތް ނުކުރަން އަނެއްކާ ވެސް އަންގައިފި\n04 މާޗް 2018 - 12:11 13 comments\nއިއްޒުއްދީން ފާލަން ކައިރި އަށް އުޅަނދުފަހަރު ގާތް ނުކުރަން ހައުސިން މިނިސްޓްރީން އަނެއްކާ ވެސް އަންގައިފި އެވެ.\nހައުސިން މިނިސްޓްރީން މިއަދު ކުރި އިއުލާނެއްގައި ބުނި ގޮތުގައި އިއްޒުއްދީން ފާލަމާއި އެއް ނަމްބަރު އަދި ދެ ނަމްބަރު ފާލަމަކީ ވެސް ވިޔަފާރި އުސޫލުން ހިންގައި ބެލެހެއްޓުމަށް އެމްޓީސީސީއާ ހަވާލުކޮށްފައިވާ ތަންތަނެވެ. އެކަމަކު މިހާރަކަށް އައިސް، ބައެއް އުޅަނދު ލަފާ ފުރުމުގައި، އިއްޒުއްދީން ފާލަމުގެ ހުޅަނގުން އޮންނަ އެއްގަމު ތޮށި ބޭނުން ކުރަމުން އަންނަ ކަމަށް އެ މިނިސްޓްރީން ބުންޏެވެ.\nހައުސިން މިނިސްޓްރީން ވަނީ އިއްޒުއްދީން ފާލަމުން ފެށިގެން އެމްއެމްއޭއާ ހަމައަށް އޮންނަ ސަރަހައްދުގެ އެއްގަމު ތޮއްޓަށް އެއްވެސް އުޅަނދެއް ކައިރި ކުރުމަކީ މަނާކަމެއްކަން އަންގައި، އެކަން ނުކުރުމަށް ހަނދާންކޮށްދީފަ އެވެ.\nކުރިން އާއްމުކޮށް ދޯނިފަހަރު އަޅާފައި އޮންނަ އެ ސަރަހައްދަށް އުޅަނދުފަހަރު ގާތްނުކުރަން އެންމެ ފުރަތަމަ އެންގީ 2015 ވަނަ އަހަރު އެވެ. އިއްޒުއްދީން ފާލަމުގެ ބައެއްގެ ގޮތުގައި އެއް ނަމްބަރު އަދި ދެ ނަމްބަރު ފާލަން ހަމަޖެއްސުމަށް ފަހު އެ ސަރަހައްދު ދެން ދޫކުރީ ޓޫރިސްޓުން ބޭލުން ފަދަ ކަންކަން ކުރުމަށެވެ.\nއިއްޒުއްދީން ފާލަން ކައިރިއަށް އުޅަނދުފަހަރު ކައިރި ކުރުން މަނާކޮށްފައިވީ ނަމަވެސް، އެ ތަނަށް ވަރަށް ގިނަ ލޯންޗާއި ރަށްރަށަށް ދަތުކުރާ ބައެއް ފެރީތައް ކައިރި ކުރެ އެވެ. އަދި ބައެއް ފަހަރަށް އެ ސަރަހައްދުގައި ބައި ގިނަވެ، ޓްރެފިކަށް ބުރޫ އަރާގޮތް ވެސް ވެ އެވެ.\nވިޔަފާރި އުސޫލުން އިއްޒުއްދީން ފާލަން ބޭނުން ކުރުން އެމްޓީސީސީއާ ހަވާލުކުރުމަށް ފަހު، އެ ސަރަހައްދުގައި އަޅާފައިވާ މަސްދޯނިތައް އެޅުމަށް މިނިސްޓްރީން ވަނީ ލޯކަލް މާރުކޭޓުގެ ހުޅަނގާއި ހުޅަނގު ދެކުނު ހާބަރުން ސަރަހައްދެއް ދީފަ އެވެ.\nއިތުރު ލިޔުންތައް އެމްޓީސީސީ ހައުސިން މިނިސްޓްރީ އިއްޒުއްދީން ފާލަން


Rilwan'ah mamma'ge fahubas: Dharifulhaa nudhaathi ehen thanakah,...\nރިލްވާންއަށް މަންމަގެ ފަހު ބަސް: ދަރިފުޅާ ނުދާތި އެހެންތަނަކަށް، ލަސްވަންދެން ބޭރުގައި ނޫޅޭތި!\nދަރިފުޅު ފެނުނު އެންމެ ފަހު ރޭ އާއިލާއާ އެއްކޮށް ހޭދަކުރީ ވަރަށް ވެސް އުފާވެރި ވަގުތުކޮޅެއް\nއޭނާ މަރާލި މީހުންނަށް ދުވަހުކުވެސް މާފުނުކުރާނެ ކަމަށް އާއިލާ އިން ބުނި\nރިލްވާނަށްވީގޮތެއް ހޯދުމަށް ނޫސްވެރިންނާއި، ރަހުމަތްތެރިން ކުރި މަސައްކަތަށް މަންމަ ޝުކުރުއަދާކުރި\nކ. މާލެ |4ސެޕްޓެންބަރ 2019 | ބުދަ 18:44 | 52,907\nރިލްވާންގެ މަންމަ ރާއްޖެ.އެމްވީއަށް އިންޓަވިއުއެއްދެނީ - ރާއްޖެ އެމްވީ\n"އެރޭވެސް ހަމަ މަންމަ އަތުން ކައިގެން މަންމަ ކޮޓަރި ތެރޭގައި ވާހަކަދައްކަން ހުރެފައި ހީހީފައި މަންމަ ދަނީއޭ ކިޔާފައި ދިޔައީ. ދާން ހެދީމަ ވެސް ބުނިން ނުދައްޗޭ އެހެން ތަނަކަށް ލަސްވަންދެން ނޫޅޭށޭ." މިއީ މިހާރު އުމުރުން 74 އަހަރުގެ އަހުމަދު ރިލްވާން އަބްދުﷲގެ މަންމަ އައިމިނަތު އީސާ އޭނާގެ ދަރިފުޅާ ބައްދަލުވިފަހުރޭ ބުނި އެންމެ ފަހު ޖުމްލައެވެ.\nއެރޭ ދަރިފުޅު އާއިލާއާ އެއްކޮށް ހޭދަކުރީ ވަރަށް ވެސް އުފާވެރި ވަގުތުކޮޅެކެވެ. އެއީ އެ ދެމައިން ބައްދަލުވާނެ އެންމެ ފަހުރޭ (2014 ވަނަ އަހަރުގެ އޮގަސްޓް މަހުގެ7ވަނަ ދުވަހުގެ ރޭ) ކަމަށް އެއްވެސް މީހަކު ހިތަކަށް ނާރައެވެ. މަންމަގެ ގެއިން ރިލްވާން ނިކުމެގެން ދިޔައީ އަނެއް ދުވަހުވެސް މަންމަގެ އަތުން ކައިގެން ހީ ސާމަސާކޮށްލެވޭނެ ކަމުގެ ފޮނި އުންމީދާއެކުގައެވެ. އެހެނަސް ކަން ދިމާވީ އެގޮތަށް ނޫނެވެ. ރިލްވާން ގެއިން ނިކުމެގެން ދިޔަތާ މާގިނައިރުތަކެއް ނުވަނީސް އައިލާއަށް އޭނާ ގެއްލުނުކަމުގެ ހަބަރު ލިބުނެވެ.\nމިއަދާ ހަމައަށް އައިރު އާއިލާ އިން މަސައްކަތް ކުރަމުން ދިޔައީ ރިލްވާން އަށް ވީނުވީއެއް ހޯދުމަށެވެ. ވެރިންގެ ފައިބުޑަށް ވެއްޓި މަގުމަތީގައި އިންސާފަށް އެދި ހިނގައި، ރިލްވާނަށް ވީނުވީއެއް ހޯދުމަށް ކުރެވުން ހުރި ހުރިހާ ކަމެއް ކުރިއެވެ. ކިތަންމެ ގިނަ ބަޔަކު ރިލްވާން މިހާރު މަރުވެއްޖެޔޭ ބުންޏަސް އެކަމަށް އާއިލާ އިން ދިނީ ބީރު ކަންފަތެކެވެ. އެތައް ބަޔަކު ކައިރީގައި އޭނާގެ މަންމަ ބުނަމުން ދިޔައީ ރިލްވާން މަރުނުވާ ކަމަށާއި ކޮޅެއްގައި ޖެހެންދެން މަސައްކަތް ހުއްޓާނުލާނެ ކަމަށެވެ. އެ މަސައްކަތުގައި އޭނާގެ އާއިލާ5އަހަރު ދެ ގޮތެއް ނުވެ ހިތްވަރާއެކު މަސައްކަތް ކުރިއެވެ.\nރިލްވާނަށް ވީނުވީއެއް ނޭގުނު ނަމަވެސް އޭނާ ގެންގުޅުނު ހުރިހާ ސާމާނެއް އޭނާގެ މަންމަ ގެންގުޅުނީ ވަރަށް ލޯބިން ފޮރުވައިގެންނެވެ. އެންމެ ފަހަކާއި ޖެހެންދެން އޭނާގެ ހެދުންތައް ވެސް މަންމަ އަތުގައި ހުއްޓާ ހަދިޔާ ކުރީ އިންޑިއާގައި ހުރި ޔަތީމުހާނާއަކަށެވެ. ރިލްވާން ލިޔެފައި އޮތް ކުޑަ ކަރުދާސް ކޮޅަކަސް، އޭނާ ގެންގުޅުނު ފޮތަކަސް އާއިލާ އިން ވަނީ ވަރަށް ފަރުވާތެރިކަމާއެކު ފަސް އަހަރުވަން ދެން ބަލަހައްޓާފައެވެ.\nއަޅުގަނޑު މި ކިޔަނީ އަޅުގަނޑުގެ ދަރިފުޅު މަރެއް ނުވެޔޭ. ހަމަ އެބަހުއްޓޭ ދުނިޔޭގައި. ފަސް އަހަރުވީ އިރު ވެސް އެހެން ކިޔަމުން މި އައީ. ކޮމިޝަނުން މިހާރު ޔަޤީންކޮށްދީފި މަރުވެއްޖެ ކަމަށް. މިއޮތް ހުރިހާ ދުވަހު އެޅީ ކަރުނަ، ހިތާމަ ކުރަނީ ކަށުނަމާދުކޮށްލަން ވެސް އެ އަތް މައްޗަށް ނުލިބުނުކަން. އެއީ އެންމެ ހިތާމަކުރާ ކަމަކީ. އެހެން މީހުން ވެއްޖެއްޔާ މަރާލާފައި މަސްގަނޑު ވެސް ދައްކާ. އެކަމަކު މި ދަރިއަށް އެފަދަ ވަރެއް ވެސް އެ މީހުން ނުކުރި. މިއީ ކޮންފަދަ ބޮޑު އަނިޔާއެއް؟\n~ އައިމިނަތު އީސާ / ރިލްވާންގެ މަންމަ\nރިލްވާންގެ މަރުވިކަން ކަށަވަރުވުމުން އެ ނިކަމެތި މަންމަގެ ހިތް ފަޅައިގެން ދިޔައެވެ. ހިތަށް ވެރިވީ ހަމަ އެންމެ ސުވާލެކެވެ. އެ ކުއްޖާ މަރުން ސަލާމަތް ވުމަށްޓަކައި ކުރަމުންދާނެ މަސައްކަތެވެ. އެ ރަހުމް ކުޑަ މީހުންގެ ކިބައިން ސަލާމަތްވުމަށްތަކައި މަރަށް ތެޅޭނެ ގޮތެވެ.\nމިހާރު މި ހިތަށް އަރަނީ އޭނާ އެކަމުން ސަލާމަތްވާން އުޅޭނެ ގޮތެއް. މިހާރު އަބަދު ހަމަ އެހެން ހިތަށް އަރާފައި ރޮވެނީ. ހިތްދަތިވަނީ މިހާރު ހަމަ. އިންސާނުން އިންސާނަކަށް ހެދި ގޮތް ބަލާލަބަ. އޭނާ އަޅެ އެ މަރުން ސަލާމަތްވުމަށްޓަކައި ކިހާ މަސައްކަތެއް ކުރާނެތަ؟ އެންމެ ފުރާނައަކަށް ކިތައް މީހުން އެ ދިމާކުރީ\nރިލްވާންގެ މަންމަ މިހާރު އެންމެ ދެރަވާ ކަމަކީ މީގެ ތިން އަހަރު ކުރިން ރިލްވާން މަރުވިކަން ކަށަވަރުވި ކަމަށް ކުރީގެ ސަރުކާރުގެ އިސްވެރިން ބުނުމުންނެވެ. އެކަންތައް އެނގި ހުރެ އޭރުގެ ސަރުކާރުގެ އިސްވެރިން އެކަން ސިއްރު ކުރުމުންނެވެ. ރިލްވާނަށް ވީނުވީއެއް ނޭނގި އާއިލާ ގަނަ ތެޅުމަށްޓަކައި މަގުމައްޗަށް ދޫކޮށްލުމުންނެވެ.\nރިލްވާންއަށް ވީނުވީއެއް ހޯދުމަށްޓަކައި ބޭއްވި މުޒާހަރާތަކުގެ ތެރެއިން -- ފޮޓޯ: ރާއްޖެ.އެމްވީ\nއޭރު އުމަރު ނަސީރު ކައިރިއަށް ވެސް އަޅުގަނޑު ކިހާވަރަކަށް ދިޔައިން. ގޮސް އޭނާގެ ދެ ފައިބުޑަށް ވެއްޓި މި ވާހަކަތަކަށް ދެއްކިން. އެކަމަކު ކޮމިޝަނުން އެ ރިޕޯޓް ނެރުނީމައި އެ ބުނީ ކީކޭ؟ ހިތްފަޅައިގެން ދޭ އެގޮތަށް އިވުމުން. ކީއްވެހޭ އޭނަ ދޮގު ހަދައިގެން އެފަދަ ބޮޑު ކަމެއް އެ ކުރީ؟ ހިތާމަކުރަން މިއަދު އެ ކުއްޖާގެ ކަންތައްތައް އެގޮތަށް އެ އެންމެން ފޮރުވީތީ. އެންމެން އަޅުގަނޑަށް ހެދީ ދޮގު\nރިލްވާންގެ މަންމަގެ ލޮލުގެ ފިނިކަން ފަދައިގެން ދެކޭ ދަރިފުޅު މަރާލި މީހުންނަށް ދުވަހަކުވެސް މާފު ނުކުރާނެ ކަމަށާއި އެމީހުންނަށް ހައްޤު އަދަބު ލިބޭތަން ބަލަން ބޭނުންވާ ކަމަށް ރިލްވާންގެ މަންމަ ބުންޏެވެ.\nމަރާލާފައިވާ ނޫސްވެރިޔާ ރިލްވާން -- ފޮޓޯ: ސޯޝަލް މީޑިއާ\nކޮން އުނދަގުލެއް ކޮށްގެން އެ ކުއްޖާއަށް އެ މީހުން އެހެން ހެދީ، ކަރު ބުރިކޮށްލާ ދެން ޖެހުނު ކަމެއް އެ ކުރީ. ދުވަހަކު މާފެއް ނުކުރާނަން އެ މީހުންނަށް، މާތްﷲ އެ މީހުންނަށް އެކަން ދައްކަވާނެ އިރާދުކުރެއްވިއްޔާ. ކޮންކަމަކާއި ލައިގެން އެ ކުއްޖާ ފަހަތުން އެ އުޅުނީ؟ އޭނަ އަކީ ލާދީނީ މީހެއް ނޫން، ނަމާދު ވެސް ކުރާނެ، ކަށު ނަމާދުތަކަށް ވެސް ދާނެ. ބުނާނެ ކަށު ނަމާދަށް ގޮވާކަން މަންމައަށް އެނގުނަސް ބުނައްޗޭ\nމެދުކެނޑުމެއް ނެތި ރިލްވާންގެ އާއިލާގެ މެމްބަރުންނާއި ރައްޓެހިގެން އިތުރުން ނޫސްވެރިން ކޮށްދިނުން ބުރަ މަސައްކަތަށް ރިލްވާންގެ މަންމަ ވަނީ ޝުކުރު އަދާކޮށްފައެވެ. ރިލްވާންގެ މަންމަގެ ދުއާ އަކީ އޭނާގެ ދަރިފުޅަށް ދިމާވި ފަދަ ކަމެއް މި ރާއްޖޭގެ އެއްވެސް ދަރިއަކަށް ދިމާނުވުމެވެ.


BREAKING NEWS: Dubai In Raajj Ai2Meehaku Covid-19 Ah Fassivefaivey - Vaguthu\nދުބާއީ އިން ރާއްޖެ އައި ދެމީހަކު ކޮވިޑް-19 އަށް ފައްސިވެފައިވޭ\nފެބްރުއަރީ މަހުގެ 16 ވަނަ ދުވަހުން ފެށިގެން 20 ފެބްރުއަރީގައި ދުބާއީގައި އޮތް ގަލްފް ފުޑް އެކްސްޕޯގައި ބައިވެރިވުމަށް ފަހު ރާއްޖެ އައި މީހުންގެ ތެރެއިން ދެމީހަކު ކޮވިޑް-19 އަށް ފައްސިވެފައިވާ ކަމަށް ހެލްތު ޕްރޮޓެކްޝަން އެޖެންސީ (އެޗްޕީއޭ) އިން ވިދާޅުވެއްޖެއެވެ.\nނަމަވެސް އެމީހުންނަށް ކޮވިޑް-19 ޖެހުނީ ދުބާއީ އިން ކަމެއް ނުވަތަ ރާއްޖެ އައި ފަހުން ރާއްޖެ އިން ބަލި ޖެހުނީކަން ކަށަވަރު ނުވާކަމަށް މިހާރު ކުރިއަށްދާ ނޫސްވެރިންގެ ބައްދަލުވުމުގައި ޑރ.އިބްރާހިމް އަފްޒަލް ވިދާޅުވިއެވެ.\nރޭ އޮތް ނޫސްވެރިންގެ ބައްދަލުވުމުގައި ޑރ. އަފްޒަލް ވިދާޅުވީ އެ އެކްސްޕޯއަށް ވަޑައިގެންނެވި ބޭފުޅުން އެކަން އެޗްޕީއޭއަށް އެންގެވުން އެދޭކަމަށެވެ. އެމީހުންނަކީ މިހާރު ކޮވިޑް-19 ގެ އަލާމާތްތައް ނެތް މީހުން ނަމަވެސް އެކަން އެންގެވުން އެދޭކަމަށް ޑރ.އަފްޒަލް ވިދާޅުވިއެވެ. އެކްސްޕޯއަށް ދިޔަ މީހުންގެ މައުލޫމާތު އެޗްޕީއޭގެ ހޮޓްލައިން ނަންބަރު 1676 އަށް ގުޅައި ހިއްސާކޮށްދިނުމަށް ޑރ.އަފްޒަލް އެދިވަޑައިގެންނެވިއެވެ.\nމާލެ އަށް ކޮވިޑް-19 ފެތުރުނީ ކިހިނެއް ކަމެއް އަދި ދެނެގަނެވިފައެއް ނުވެއެވެ. މާލެ އިން ފުރަތަމަ ފެނުނު ކޮވިޑް-19 އަށް ފައްސިވި މީހުންނަކީ ފަހުގެ ތާރީޚެއްގައި ރާއްޖެ އިން ބޭރަށް ދަތުރުކޮށްފައިވާ ބައެއް ނޫނެވެ. އަދި ބަލި ޖެހިފައިވާ ކަން އެނގޭ މީހަކާއި އެއިން މީހަކު ބައްދަލުވެފައެއް ވެސް ނުވެއެވެ.\nދުބާއީ އިން ރާއްޖެ އައި ބައެއް މީހުންނަށް ކޮވިޑް-19 ޖެހުނުކަން ކަށަވަރު ކޮށްދިން ނަމަވެސް އޭމީހުންނާއި ގުޅޭ ކޮންޓެކްޓްތަކުގެ މައުލޫމާތު ހާމަކޮށްފައެއް ނުވެއެވެ. އަދި އެމީހުންނަށް ބަލި ޖެހުނުކަން އެނގުނު ތާރީޚެއް ވެސް އިއުލާން ކޮށްފައެއް ނުވެއެވެ.\nއޭޕްރީލް 28, 2020 22:39\nޢިންޑިޔާގަ ކޮވިޑް19 ފެތުރެން ފެށިފަހުން ކިތައްމީހުން ގޮސްފަ އައިތަ؟ އެއްވެސް މީހަކުގާތު ތިއީ މަރިޔަނބުހޭ ވެސް އެހިތަ؟ދިއުންރަނގަޅު ނޫން ކަމަށް ނޫހުންފެނުނު އެކަމަކު ދާކަށްޢަންނާކަށް މަނަލެއްނޫން މިހާލަތަށް އައީ ނުކުޅެދުންތެރި ކަމުން ނޫންތަ؟ މާލެގަ ޖެހިފަ ރަށް ރަށަށް ވެސް ދަނީ ވިސްނުމެއްނެތް ދުނިޔޭން މަރުވަމުންދާ އަދަދު ރޭކާލާހެންވެސް ހީއެއްނުވޭ\nއޭޕްރީލް 28, 2020 22:47\nތިއޮތީ ބުޅާ ގޯނިން ބޭރުވެފައި!\nއޭޕްރީލް 28, 2020 23:18\nބޮޑެތި މީހުންގެ ދަރިން ސަލާމަތްކޮށް ބައެއްގެ ބިލައް ކަނޑާލީ.\nއޭޕްރީލް 28, 2020 23:21\nދޮގުހަދާކަމައް ވަންޏާ އެއްދޮގުފޮރުވަން ހާސް ދޮގު ހަދަން ޖެހޭވާހަކަ މާމަމެން ކިޔާ އަޑު އަހަން މިޔޮތީ ދިމާވެފަބާ އަނެއްކާ\nއޭޕްރީލް 28, 2020 23:25\nއަޖައިބެއްނު! ތީ ކޮންއިރެއްގަ އައި ބޭފުޅުންނެއްގެ ވާހަކައެއް އަނެއްކާ ތިދައްކަންފެށީ؟ ފެބްރުއަރީ 16 އިން 20 އަށް އޮތް އެކްސްޕޯއެއް؟ ބަލިހިފައިގެން އައީ ކޮންދުވަހަކު؟ ބަލިޖެހިފަތިބިކަން މި އެނގުނީވެސް، ތިމީހުންގެ ފުށުން އެތައްބަޔަކަށް ބަލިއަރާ، އަދި ތިބޭފުޅުން އަމިއްލަޔަށް ރަގަޅުވެސް ވީފަހުން؟ ތިކަމެއް ހިނގީ ފެބުރުއަރީގަ؟ މިހާރު މީ އޭޕްރީލް ނުމުނީ! ސުބުހާނަﷲ..\nއޭޕްރީލް 28, 2020 23:27\nތިބޭފުޅުންގެ ތެރޭގަ ކިތައްބޭފުޅުން އުޅޭބާ؟ ބޭފުޅުންވީމަ ތީ މާވޮޑުކަމަކަށް ނުވެދާނެ!\nއޭޕްރީލް 28, 2020 23:41\nބަލި އިތުރަށް ފަތުރަން ރާއްޖެ އައް މީހުން ގެންނަނި ކީއްކުރަންތަ! އާ އެހެންނު ވާނި މޮޅު ޑޮކްޓަރުން ރާއްޖޭ ގަ އެބަ ތިބި ވިއްޔަ! ??\nއޭޕްރީލް 28, 2020 23:44\nލާދީނީ އަންނިއާއި ، ބާދީނި ސޯލިހް. މިކަމަށް ނިމުމެއް ގެން ނަން ވީނު.\nއޭޕްރީލް 29, 2020 00:32\nކީއްކުރަންއަނގަންވީ އިމިގްރޭޝަންގަހުންނާނެ ދަތުރުކުރާ އެންމެން ގެ ޑޭޓާ ތިއުޅެނީގޯހެއް ބައެއްގެބޮލަށްޖަހަން އަދިއެހާގަމާެއްނޫން ދިވެހިން\nއޭޕްރީލް 29, 2020 00:49\nއިނގިރޭސި ވިލާތުން ގެނައި މީހުންނަކީ ތިއަށް ވުރެ މާ ފަހުން އައި ބައެއް.. އެކަމަކު އެ މީހުންނަށް ބަލި ޖެހުނީ ރާއްޖެ އައި ފަހުންނޯ.. ދެ މަސްދުވަސް ކުރިން އައި ބަޔަކަށް ބަލި ޖެހުނީ ކޮން އިރަކު ކަމެއް ނޭނގެ..މި މީހުން އިނގިރޭސި ވިލާތުން ގެނައި އެމީހުންގެ ބައިގަނޑުގެ ފަރާތުން ފެތުރުނު ބައްޔެއް ކަން ފޮރުވަން ދައްކާ ވާހަކަ.\nއޭޕްރީލް 29, 2020 05:41\nބޮޑުން ގެ ދަރިން ސަލާމަތް ކުރަން ދޮ ގު މައުލޫމާތު ފަތުރަނީ.


Shah Rukh Khan anehkaaves aa Cricket team eh gannanee\nޝާހްރުކް ޚާން އަނެއްކާވެސް ކްރިކެޓް ޓީމެއް ގަންނަނީ\nޝާހްރުކް ޚާން: އޭނާ އަކީ ކްރިކެޓަށް ލޯބިކުރާ ތަރިއެއް\nސުޕްސްޓާ ޝާހްރުކް ޚާނަކީ ފުޓްބޯޅަ އާއި ކްރިކެޓަށް ވަރަށް ލޯބިކުރާ ތަރިއެކެވެ.\nމިކަން އެންމެ ރަނގަޅަށް ފެނިގެންދަނީ އިންޑިއަން ކްރިކެޓް ލީގްގައި އޭނާގެ ޓީމް "ކަލްކަތާ ނައިޓް ރައިޑާސް" ކުޅޭއިރު ދަނޑުގައި ޓީމަށް ސަޕޯޓްކުރަން، އޭނާގެ ތިން ކުދިން ގޮވައިގެން ގޮސް ހުންނާތީ އެވެ.\nއެންމެފަހުގެ ހަބަރުތައް ބުނާގޮތުން ޝާހްރުކް އަނެއްކާވެސް ވަނީ ކްރިކެޓް ޓީމެއް ގަނެފަ އެވެ.\nމިހާރު ރިޓަޔާކޮށްފައިވާ 260 ކްރިކެޓް ކުޅުންތެރިން ހިމަނައިގެން އަންނަ އަހަރުގެ ޖެނުއަރީމަހުގައި ފެށުމަށް ހަމަޖެހިފައިވާ "މާސްޓާސް ކްރިކެޓް ލީގް" ގައި ޓީމެއް ޝާހްރުކް ގަތުމަށް ވަނީ ނިންމާފަ އެވެ.\nޒޮޑިއެކް ސައިންސް އިން ނަންދީފައިވާ ހަ ޓީމުގެ ތެރެއިން އެއް ޓީމު މަޝްހޫރު އެކްޓަރު ސަންޖޭ ދަތު ވެސް ގަނެފައިވާ ކަމަށްވެ އެވެ. އަދި މިވަގުތު ޖަލު ހުކުމެއް ސަންޖޭ ތަންފީޒުކުރަމުންދާތީ އޭނާގެ ބަދަލުގައި މިޓީމުގެ އޯނަރަކީ އަންހެނުން މާނިޔަތާ ދަތް ކަމަށްވެ އެވެ.\nމީގެއިތުރުން ވެސް ސަލްމާން ޚާންގެ ކޮއްކޮ ސޮހެއިލް ޚާންއަކީ ވެސް ހަ ޓީމުގެ ތެރެއިން އެއް ޓީމުގެ އޯނަރު ކަމަށްވެ އެވެ.\nމިލީގުގެ ހަ ޓީމުގެ ކެޕްޓަނުންގެ ގޮތުގައި ފެނިގެންދާނީ ކުރީގެ ވަރަށް މަޝްހޫރު ހަ ކްރިކެޓް ތަރިން ކަމަށްވާ ޕާކިސްތާނުގެ ވަސީމް އަކްރަމް އާއި ވެސްޓް އިންޑިއަންގެ ކުޅުންތެރިޔާ ބްރިޔަން ލާރާ އާއި ކުރީގެ އޮސްޓްރޭލިއަން ކެޕްޓަން ގިލްޗްރިސްޓް އާއި ކުރީގެ ސްރީލަންކާ ދެކުޅުންތެރިން ކަމަށްވާ މަހެލާ ޖަޔެވަރްދަން އާއި ކުމާރް ސަންގައްކަރަގެ އިތުރުން މީގެ ދުވަސްކޮޅެއް ކުރިން ރިޓަޔާކުރި އިންޑިއާގެ ރައިޓް ހޭންޑް އޯޕަނިން ބެޓްސްމަން ވިރެންދަރް ޝޭވަގް އެވެ.\nޖެނުއަރީ މަހުގެ 26 ވަނަ ދުވަހު ފަށާ މިލީގުގައި ޖުމްލަ 18 މެޗެއް ކުޅެން ހަމަޖެހިފައިވާއިރު، މެޗަތައް ކުޅެން ހަމަޖެހިފައިވަނީ ދުބާއީ، އަބޫދާބީ އަދި ޝާރްޖާހް ގައި ކަމަށް މިލީގުގެ ޗީފް އެގްޒެކްޓިވް ޑައިރެކްޓަރު ސޭމް ޚާން ބުނެފައިވާ ކަމަށް ނޫސްތަކުގައިވެ އެވެ.\nމީގެއިތުރުން ސޭމް ޚާން ވަނީ ކުރީގެ ކުޅުންތެރިން ހިމަނައިގެން ލީގެއް ބޭއްވުމަށް މަސައްކަތްކުރަމުން އަންނަތާ ތިން އަހަރެއްހާ ދުވަސް ވެދާނެ ކަމަށާއި، އެގޮތުން ލީގު ބޭއްވުމުގެ ހުރިހާ ކަމެއް ނިމުނީ މީގެ މަހެއްހާ ދުވަސްކުރިން ސަންޖޭ ދަތު މަހެއްހާ ދުވަހަށް ގެއަށް ބަދަލުކޮށްފައި ހުރިއިރު އޭނާ އާއި ދިމާވެގެން ވަނީ މިލީގުގެ ޓީމެއް ގަނެފައި ކަމަށެވެ. އަދި މިހާރު ސޮހެއިލް އާއި ޝާހްރުކް ވެސް އަންނަނީ ޓީމެއް ގަތުމުގެ އެންމެފަހުގެ ކަންތައް ނިންމަމުން ކަމަށް ސޭމް ބުނެފައިވާ ކަމަށް ނޫސްތަކުގައިވެ އެވެ.\nއިތުރަށް މިލީގުގައި ކުޅުންތެރިންގެ ގޮތުގައި ކުރީގެ ޕާކިސްތާނު ޓީމުގެ އެންމެ ފާސް ބޯލާ ޝޮއައިބް އަޚްތަރު އާއި ކުރީގެ އޮސްޓްރޭލިއަން ކްރިކެޓާ އަދި މިހާރުގެ ކޮމެންޓޭޓާ ބްރެޓް ލީ ހިމެނެ އެވެ.\nޝާހްރުކް އާއި ސަންޖޭ އަދި ސޮހެއިލްގެ އިތުރުން މިހާރު އިންޑިއާ ޓީމުގެ މަޝްހޫރު ކުޅުންތެރިއެއް ކަމަށްވާ ދޯނީގެ ބިޒްނަސް ޕާޓްނަރު އަރުން ޕާންޑޭ މިހާރު އެއް ޓީމު ގަނެފައިވާ ކަމަށްވެ އެވެ.


Raajje Kaada nujeheyne: Viyavaari verin – adduLIVE\nMar 09, 2020, 21:21 އަލީ ހުޒާމް\nރާއްޖެއަށް ބޭނުންވާ ވަރަށް ކާބޯތަކެތި ގެނެސް ރާއްޖޭގައި ރައްކާކުރެވިފައިވާ ކަމަށް ދިވެހި ވިޔަފާރިވެރިން ބުނެފިއެވެ.\nރާއްޖެއިން ކޮވިޑް 19 ފެނުމާއި ގުޅިގެން ރާއްޖެއިން ކާޑުގެ ބާވަތްތައް ހުސްވެދާނެ ކަމުގެ ބިރަށް ބައެއް ފަރާތްތަކުން ދަނީ ކާބޯތަކެތި ގަނެ ރައްކާ ކުރަމުންނެވެ. އަދި އެކަން އެގޮތަށް ނުކުރުމަށް އެސްޓިއޯއިން އަންނަނީ އިލްތިމާސް ކުރަމުންނެވެ.\nއިކޮނޮމިކް މިނިސްޓްރީ އާއި އެސްޓިއޯ އަދި ރާއްޖެއަށް ކާބޯތަކެތި އެތެރެ ކުރާ ވިޔަފާރިވެރިން ގުޅިގެން މިއަދު ހަވީރު ކަސްޓަމްސް ބިލްޑިންގުގައި ބޭއްވި ނޫސްވެރިންގެ ކޮންފަރެންސްގައި ވިޔަފާރިވެރިން ވަނީ ރާއްޖެއަށް ބޭނުންވާވަރަށް ކާބޯތަކެތި އެތެރެކޮށްފައިވާ ކަމުގެ ޔަގީންކަން ދެއްްވާފައެވެ.\nމިއަދުގެ ޕްރެސްގައި ރާއްޖޭއަށް އެންމެ ގިނައިން ކާބޯތަކެތި އެތެރެކުރާ އެއް ކުންފުނި ކަމަށްވާ ހެޕީމާކެޓުން ބުނީ އެކުންފުނިން އެތެރެ ކުރާ ހުރިހާ ބާވަތެއްގެ ކާބޯތަކެތި ޑިމާންޑާއި އެއްވަރަށް މިހާރުވެސް ގެނެސްފައިވާ ކަމަށެވެ. އަދި އެކުންފުނިން ވިއްކާ އެއްވެސް މުދަލެއްގެ އަގު ބޮޑު ނުކޮށް ވިއްކަމުންދާނެ ކަމުގެ ޔަގީންކަން ވަނީ ދެއްވާފައެވެ.\nއެކުންފުނިން ބުނީ ރަމަޟާން މަހަށް ބޭނުންވާ ސްޓޮކަށްވެސް މިހާރު އޯޑާ ކުރެވިފައިވާ ކަމަށެވެ.\nހެޕީ މާކެޓުން ބުނީ ގައުމުގެ މިފަދަ ހާލަތެއްގައި އޮތްވާ އެކުންފުނީގެ ތަކެތި ރީޓައިލް ކުރައްވާ ފަރާތްތަކުން އަގު ބޮޑު ނުކޮށް ގައުމީ ފަރުދީ ޒިއްމާ އަދާ ކުރައްވަން އިލްތިމާސް ކުރާ ކަމަށެވެ. އަދި އެގޮތަށް އަމަލު ނުކޮށް އަގު ބޮޑުކޮށް ތަކެތި ވިއްކާ ނަމަ އެފަރާތްތަކާއި އެކު ވިޔަފާރީގެ ގުޅުން ކަނޑާލާނެކަމަށް އެކުންފުނިން ވަނީ ބުނެފައެވެ.\nމިއަދުގެ ޕްރެސްގައި އެހެން ވިޔަފާރިވެރިންވެސް ވަނީ އެފަރާތްތަކުން އެތެރެ ކުރާ ކާބޯތަކެތީގެ ސަޕްލައި ބަރާބަރަށް ހުރިކަމުގެ ޔަގީންކަން ދެއްވާފައެވެ.


Shirumeenaa raheenu kuri mahsalaagai kuda kuhjaku hahyaru kohfi\nޝިރުމީނާ އަބޫބަކުރު ރަހީނު ކުރި މައްސަލާގައި ހިމެނޭ އިތުރު މީހަކު ހައްޔަރު ކޮށްފި އެވެ.\nމިދިޔަ މަހުގެ 31 ވަނަ ދުވަހުންފެށިގެން ގެއްލިގެން ހޯދަމުން ދިޔަ ޝިރުމީނާ ރަހީނުކޮށް ގިނަ އަދަދެއްގެ ފައިސާ ފޭރިގަނެފައިވާ ކަމަށް އާއިލާ އިން ބުނެ އެވެ. މީގެ ކުރިން ވެސް މި މައްސަލާގައި ދިވެއްސަކު ހައްޔަރު ކޮށްފަ އެވެ.\nފުލުހުން ބުނީ މި މައްސަލަ އާއި ގުޅިގެން 18 އަހަރުން ދަށުގެ ކުޑަކުއްޖަކު އިއްޔެ ހައްޔަރު ކޮށްފައިވާ ކަމަށެވެ. މީގެ ކުރިން މި މައްސަލާގައި ހައްޔަރު ކުރި މީހާގެ ބަންދުގެ މުއްދަތު ދެވަނަ ފަހަރަށް އިތުރުކޮށްފައިވާ ކަމަށާއި ބަންދަށް 15 ދުވަސް ޖަހާފައިވާ ކަމަށް ފުލުހުން ވަނީ ބުނެފަ އެވެ.\nމޯލްޑިވްސް ޕޮލިސް ސާވިސް ވައްކަން މާލޭ ސިޓީ + ކުށްކުރުން


ބަލްސީން 1 – Esfiya\nހަޤީޤީ ބިރުވެރި7hours ago\nއާދައިގެ މަތިންމިރޭވެސް އަހަރެންނަށް ހޭލެވުނީ ހޫނުވާތީ އެވެ. ނަމަވެސް ކޮންމެރެޔެކޭވެސް އެއްގޮތައް ފަންކާ އެ އެނބުރޭ އުސޫލުން އެނބުރެމުން ދެ އެވެ. އަހަރެންނަށް ހޭލެވުމަށްފަހު ދެން ނިދޭނީ ފެންވަރައިގެން ކަމުގައިވާތީ މިރޭވެސް ތުވާލި ހިފައިގެން ފެންވަރަން ދިޔައީމެވެ. އަހަރެންނަކީ ރާއްޖެތެރޭގެ ރަށެއްގައި ދިރިއުޅެމުންދާ މީހެއްކަމުގައިވެފައި ރާއްޖެ ތެރޭގެ ދިރިއުޅުމުގެ ހާލަތު ހުންނަގޮތުން ގިފިލި ހުންނަނީ ގެޔާއިވަކިން ނެވެ. ގިފިއްޔަށް ވަދެ ތުވާލި ރޯނުމަތީ އަޅުވާޅުމަށްފަހު ފެންވަރަން ފެށީމެވެ. ނަމަވެސް ފެންވަރަން ހުއްޓައި ފަހަތުން މީހަކު އަހަރެންގެ ނަމުން ގޮވައިލިހެން ހީވިއެވެ. ހީވިހީވުމެއް ކަމަށްބެލުމަށްފަހު ފެންވެރުމާއިގެން ކުރިޔަށް ދިޔައީމެވެ. އިރުކޮޅެއް ފަހުން އަނެއްފަހަރުވެސް މީހަކު އަހަރެންގެ ނަމުން ގޮވައިލައިފިއެވެ.މިފަހަރު އެއީ ހީީވިހީވުމެއްްނޫނެވެ.\nކުރިންފަހަރު އިވުނުވަރަށްވުރެ އަޑުބާރުކޮށް މިފަހަރު އެއަޑު އަހަރެންގެ ކަންފަތައް އިވުނެވެ. ދަންވަރުގެ މިހަމަހިމޭން ވަގުތުގައި އަހަރެންނަށް ގޮވަނީކާކުބާވައެވެ. ކީއްކުރަން ކޮންބޭނުމަކު ބާވައެވެ.? ހައްތަހާވެސް ޖަވާބު ނުލިބޭ ސުވާލުތަކެވެ. ކޮންމެއަކަސް މިހާރު އަހަރެން މިހުރީ ބިރުހީވެފައެވެ.އަހަރެންނަކީ ފިރިހެން ކުއްޖެއް ކަމުގައި ވިޔަސް ދަންވަރުގެ ވަގުތެއް ގައި މިކަހަލަގެ ކަމެއް ދިމާވުމުން ކޮންމެ މީހެއްގެ ހިތުގައިވެސް ބިރުވެރި ކަމުގެ އިޙްސާސް ހިނގާނެ ނޫން ހެއްޔެވެ! އަހަރެންވެސް ޖެހިލުންވެފައިހުރެ ގައިގައި ސައިބޯނި އުނގުޅާލުމަށްފަހު ފެންވަރަންފެށީމެވެ.ފެންވަރައި ނިންމާލުމަށްފަހު ކޮންމެސް ވަރެއްގެ ބިރުވެރިކަމެއް ހިތުގައި ވިޔަސް އަހަރެންނަށް އެގޮވީކާކުތޯ ބެލުމުގެ ސައުވެރިކަން ހިތުގައި ހިނގައިގަތެވެ.\nގިފިއްޔަކީ ފުދޭވަރެއްގެ ބޮޑު ޖާގައެއްއޮތް ތަނެއްކަމުގައި ވެފައި ދިއްލާފައިހުރި ފަސްވޯޓް ބޮކީގެ އަލިން މުޅި ގިފިއްޔަށްއަލިކަން ގެނެސް ނުދެވޭތީ ގިފިލިތެރެ ފެންނަނީ އަނދިރިކޮށެވެ.ގިފިލީގެ އެކިހިސާބުގައި އެކިފާޑުފާޑުގެ ގަސްތައް ހައްދާފައި ހުއްޓެވެ. ކޮކާ ހަނދުވަރު ގަސްތަކައް ދީފައި ހުރުމުގެ ސަބަބުން ކޮންމެސް ވަރަކަށް އެހިސާބު ފެނެއެވެ. މުޅި ގިފިލިތެރޭވަށައިގެން ބެލިއިރު މީހެއްގެ ހިލަމެއް ކީއްކުރަން ބުޅަޅެއް ގެ ހިލަމެއް ވެސް ވާކަށް ނެތެވެ.ކޮންމެއަކަސް މާދަމާއަކީ އަހަރެން މަސައްކަތު ދާންޖެހޭ ދުވަހެއް ކަމުގައިވާތީ އަވަހަށް ތެދުވެވޭނީ އަވަހަށް ނިދައިގެން ކަމުގައި ވާތީ ނިދުމައްޓަކައި ގިފިލިން ނިކުމެގެން ގެޔައްދިޔައީމެވެ. ކޮޓަރިޔައް ވަދެ ތުވާލި ރޯނުމަތީއަޅުވާލުމައް ފަހު ގަޔައްދޫ ސޯޓަކާއި ޓީސާޓެއް ލައިގެން އެނދައް އަރައި އޮށޯވެ ނިދޭތޯބެލީމެވެ.\n”ދަރިފުޅާ! ދަރިފުޅާ! ” އަހަރެންނަށް ހޭލެވުނީ މަންމަ އަހަރެން ނައް ގޮވާއަޑަށެވެ. “އާނ! ހޭލެވިއްޖޭ! މިތެދުވީ” ހޭލެވުމައްފަހު ހޭލިކަން މަންމައަށް އަންގާލުމަށްފަހު އަވަސް އަވަހައް މޫނުދޮވެލައިގެން މަސައްކަތުދާން ތައްޔާރުވެލީމެވެ.”ދަރިފުޅާ!ނަމާދުވެސް ނުކޮށްތަ ތިދަނީ” އަހަރެން ތައްޔާރުވެގެން ބަދިގެޔައް ވަނުމާއެކު މަންމަ އަަހަރެންނާ ސުވާލުކޮއްލިއެވެ. “މަންމާ މިދެން އެހާބޮޑުކަމަކަށް ނަހަދަބަލަ މަ ދޯނިމައްޗަށް އަަރައިފައި ނަމާދުކޮއްލާނަން” މީ އަހަރެން އަަބަދުވެސްދޭ ޖަވާބެެވެ. މަންމަ ދެ ފަރާތައް ބޯހޫރާލުމަށްފަހު ކަޅުސައި ތައްޓަކައި ތިން ފާރޮށިކިބަ އަހަރެން ކައިރީ ތައްޓަކަށްލައިފައި ބަހައްޓާފައި ނިކުމެގެން ހިނގައްޖެއެވެ.. އަހަރެންނަކީ ރަށު ސްކޫލުން ގްރޭޑް ނުވައަކާއި ހަމަޔަށް ކިޔެވުމައްފަހު ކެނޑިގެން އާ އިލާ މީހެ އްގެ ދޯންޏަކުން ފަރުމަހުގެ މަސްވެރިކަން ކުރަމުންދާ ޒުވާނަކީމެވެ.\nދުވަސްތަ އް ހަފްތާތަކަށް ހަފްތާތަ އް މަސްތަކަށް ބަދަލްވެގެން ދެ އެވެ. ފަހުން ފަހުން އަހަރެންގެ ދިރިުޅުމުގައިވެސް އެރޭގައި ދިމާވިފަދަ ހާދިސާތއް ކޮންމެސް ވަރަކަށް ދިމާވަމުން ދެއެވެ. އަހަރެންނަކީ ފަސްވަގުތު ނަމާދު ފުރިހަމަޔަށް އަދާކުރަމުންދާ ޒުވާނެއް ނޫނެވެ. އޭ ރުގައި އަހަރެން ގަބޫލް ކުރާގޮތުގައި ނަމާދަކީ ހަމައެކަނި މުސްކުޅިން ކުރްންޖެހޭނެ ކަމެކެވެ. ނަމާދާއި ދުރުވެފައިވާ މީހެއްގެ އޤީދާ ހުންނާނީވެސް މިފަދަ ގޮތަކަށެވެ. ނަމާދާއި ދީނުގެ ކަންކަމާއި ދުރުހެލިވެފައިވާ މީހުންނަށް މސީބާތް ތަކާއި ޖިންނި ސައިތާނުންގެ ވަސްވާސް ތައްގާތުގައި ވާނެކަމީ އަހަރެންގެ މަންމަ ައބަދުވެސް އަހަރެން ގާތުގއއި ދައްކަމުންގެންދާ ވާހަކަތަކެވެ. އަހަރެން ގަބޫލް ކުރާގޮތަކީ އެއއީ ކުރީޒަމާނުގައި ހަދަހަދައިގެން ދައްކަމުންގެންދާ ހަޤީގަތެއ ނެތް ފުލޯކުވާހަކަތަކެވެ. އަހަރެން ދެކޭގޮތް ބަދަލްވެގެން ދިޔައީ ހީވެސްނުކުރާ ކަހަލަގޮތަކަށެވެ.\nthis isafirst part heekuran kamudhaane kama\nދިމާވި އާދަޔާ ޚިލާފް ޒުވާނާ (ތިރީސް ދެވަނަ ބައި)\nބިރުވެރި ލޯބި August 31, 2021